
Előszó  a  szíves  olvasóhoz. 

Nagy  számüzöttünk,  Kossuth  Lajos  páratlan  és  kiváló  tehet" 
ségü  országiárunk  és  nagyreményű  fiainak,  kőremetszett 
arczképeikkel  ellátott  evangeliumszerü  leveleik  egy  kötetben 
való  kiadására,  leginkább  azon  körülmény  indított:  hogy 
sokan  vannak  ez  Árpád  alkotta  honban,  kik  e  felette  nagy- 
érdekü,  s  állami  életünket  minden  oldalról  és  minden  irány- 
ban teljesen  megvilágító  örökbecsű  levelek  mindenikének, 
a  hírlapokban  különböző  időkben  történt  megjelenéseik  al- 
kalmával, részint  hatósági  elkobzás,  részint  más  okok  miatt 
birtokába  nem  juthatván,  nagy  részét  el  nem  olvashatták,  s 
végnélküli  belbecscsel  biró  tartalmaikkal,  meg  nem  ismer- 
kedhettek. 

De  meg  a  hírlapok  is  tetemes  kihagyások,  s  a  leg- 
érdekfeszitőbb  és  legfontosabb  tételek  és  passusok  mellő- 
zésével közölték. 

E  hiányokon  segíteni,  hazafiúi  kötelességemnek  is  tar- 
tottam, mert  ugy  vagyok  meggyőződve:  hogy  Phydias 
szobrait  és  Raphael  festményeit,  nem  szabad  az  utókornak 
kiegészítetlenül  és  hiányosan  birnia. 

Az  egy  kötetben  való  kiadás  elhatározására  nem  ke- 
véssé ösztönzött  azon  tekintet  is,  hogy  igy  a  jövőnek  sok- 
kal inkább  meglesznek  őrizve  és  biztosabban  átszolgáltatva, 
azon  hálás  jövőnek  értem,  mely  Ítéletében  bizonyára  méltá- 
nyosabb és  részrehajlatlanabb  lesz,  mint  a  szomorú  emlékű 
1867-diki  országgyűlési  majoritás  volt. 

Hiszen,  a  mire  csak  az  önzetlen  hazaszeretet  ösztönöz- 
het, a  mit  égi  ihlet  sugalhat,  a  mit  a  legbelátóbb  és  leg- 
érettebb észnek  bölcsessége  dictálhat,  a  mit  a  legéletrevalóbb 
tapasztalás  és  évek  hosszúsorán  való  fáradhatlan  tanulmá- 
nyozások tanácsolhatnak,  e  politikai  tartalmú  levelekben, 
mind  feltalálhatók. 

Ezek  képezhetik  a  nemzet  politikai  hitvallásának 
arany  igéit,  elveinek  szent  háromságát.   Szóval:  bibliáját! 


E  páratlanul  ragyogó  szellemű  és  mélyebb  tanulmá- 
nyozásra méltó  levelekről  bátran  ellehet  mondani:  hogy 
mik  ezekben  vannak,  azok  egytől  egyig  oda  valók,  és  a 
mik  bennök  nem  foglaltatnak,  azok  nem  is  tartoznak  a 
tárgyhoz. 

Azonban,  valamint  Demosthenes  hasztalan  intette  hon- 
fiait,  hogyha  tanácsát  nem  követik,  Fülöp  a  macedóniai 
király  meg  fogja  őket  hódítani,  és  lesznek  leigázott  nép; 
azonszerint  száműzött  nagy  hazánkfiának  intő,  buzdító 
és  lelkesítő  szavai  sem  találtak,  az  elfogult  országgyű- 
lési többségnél  viszhangra ;  ámde  mindamellett,  csakhamar 
alakult  az  országban,  a  megmérhetlen  többségből  egy  óriási 
nagy    párt,  melynek  neve :    az    elégedetlenség! 

És  igy  hazánk  államprofétájának  jósigéi,  még  sokkal 
gyorsabban  és  hamarább  teljesülést  nyertének,  mint  a  nagy 
hellén  szónok  jövendőlései. 

Es  a  nemzet  jobbjai  részéről  lön  a  Kossuth  név  iránt 
melegebb  a  szeretet,  s  törhetlenebb  a  ragaszkodás,  mint 
valaha  volt. 

Légy  erősen  meggyőződve  szeretve  tisztelt  és  tisztelve 
szeretett  Számüzöttünk,  magyar  hon  egyetemes  becsü- 
letének Tárgya :  hogyha  bár  mikor  és  bármily  körülmé- 
nyek között,  határoznád  is  el  magadat,  az  eszmék  lobogója 
alatti  küzdés  végett,  honodba  való  visszatérésre,  (hol  szived 
a  tiprott  jogok  mellett  oly  sokszor  és  oly  hangosan  feldo- 
bogott) hazádfiai,  nemzeti  különbség  nélkül,  oly  nagysze- 
rüleg  és  oly  rendkívüli  lelkesedéssel  fogadnának,  hogy 
Alcibiadesnek  az  athenei  kikötőben  történt  fogadtatása,  e 
mellett  eltörpülne  és  zérusra  szállana. 

Isten  veled  a  viszontlátásig !  az  ég  oltalma  őrködjék 
feletted  és  a  gondviselés  áldja  meg  törekvéseidet ! ! 

írtam  Pesten  január  hó  20-kán  1868. 


Szodoray  Sándor  s.  k. 

honvéd  századot. 


nyílt  levél 

Deák  Fercnczhez. 

Paris,  május  22-kén  1867. 
Barátom ! 

Engedd  meg  e  megszóllitást  azon  múlt  emlékének 
nevében,  mely  a  hosszú  számkivetés  keservei,  a  hazafi  bánat 
és  családi  bú  minden  súlya  alatt  előttem  mindig  szent 
maradt. 

Mi  nem  csak  elvrokonok,  de  barátok  is  valánk,  a  szó 
nemesebb  értelmében,  férfi  korunk  szebb  szakán  keresztül, 
midőn  még  egy  irányban  haladtunk  a  hazafiúi  kötelesség 
ösvényén. 

Együtt  állottunk  őrt  a  nemzet  jogai  mellett  az  1848-ki 
válság  előestéjén,  midőn  mint  ministertársak  közegyetér- 
téssel megköveteltük  a  Bécsi  udvartól  s  kormánytól,  hogy 
„hazánknak  törvényes  önállása  és  szabadsága  minden  te- 
kintetben, a  pénz  és  hadügyek  Önálló,  független  és  minden 
idegen  avatkozástól  ment  kormányzatát  is  világosan  oda  értve, 
nyiltan  elismerve  és  megóva  legyen." 

És  együtt  izentük  meg  e  jogszerű  követelés  folytán  a 
bécsi  kormánynak,  hogy:  „az  összes  nemzettel  egyetértöleg 
változhatlanul  el  vagyunk  határozva ,  a  magyar  nemzetnek 
Önállásúból  semmi  áron  egy  hajszálnyit  sem  engedni,  s  a  szö- 
vetséges barátságra  hasonló  barátsággal,  ellenzékeskedésre 
jogszerű  visszatorlással  felelni." 

A  perez  csakhamar  elkövetkezett,  midőn  választanunk 
kellett,  ha  beváltsuk-e  a  jogszerű  visszatorlás  változhatlan- 
nak  nyilatkoztatott  határozatát,  vagy  védtelenül  fogadjuk 
a  halálos  csapást,  mit  az  önkény  hazánk  nemzeti  s  állami 
életére  mért. 

Te,  mert  nem  bíztál  nemzetünk  erejében,  a  visszavo- 
nulást választottad. 

En  azok  soraiba  állottam,  kik  istenbe,  jogaikba,  s  ön- 
magukba bízva,  az  ellenséges  megtámadásra  jogszerű  visz- 
szatorlással  feleltek,  miként  ezt  együtt  a  nemzet  nevében; 
a  hatalomnak  megizentük  volt. 

Nem  dicstelen  a  lap,  melyet  a  magyar  nemzet  ez  elha. 
tarozás  folytán  a  történelem  könyvébe  igtatott.  S  habár 
egy  idegen  nagyhatalom  jogtalan  fegyvereinek  snlya  alatt 
sikerült  is  az  árulásnak  nemzetünk  önbizalmát  megrendí- 
teni, s  a  megrendített  önbizalommal  karját  elzsibbasztani; — 
a  hőssiességet,  melylyel  jogait  védte  volt,  csodálattal  ki- 
sérte a  világ;  nem  érdemlett  bukásának  rokonszenvvel  adó- 
zott, s  nemzetünk  életrevalóságának  amaz  óriási  revelatiója, 
—  melynnél  a  sikerhez  csak  egy  kissé  több  kitartás  hiány- 
zott —  annyit  mindenesetre  eredményeze,  hogy  ugy  a  ha- 
talmak politikájában,  mint  a  népek  érzelmeiben,  a  magyar 
nemzet  még  bukásában  is,  azon  önczélu  életerős  tényezők 
közé  lön  sorolva,  melyekkel  az  európai  történelem  progres- 
susában  számolni  lehet,  számolni  kell,  s  melyeknek  a  tör- 
ténelem logikája  jövendőt  igér,  hacsak  a  história  önálló 
tényezői  sorából  öngyilkos  kézzel  maguk  magukat  ki  nem 
törlik. 

Nagy  vivmány  ez  barátom,  melyet  feladni  bűn'!  S  a 
nemzet,  mely  oly  körülmények  közt  is  képes  volt  ez  állást 
kivívni,  annyit  legalább  megérdemel,  hogy  önállásának 
megvédése  s  jogainak  valósítása  körül,  ereje  iránt  ne  esse- 
nek kétségbe  vezérei. 

A  mint  akkor  e  válság  perczében  elváltak  utaink,  el- 
válva maradtak  tizenkilencz  hosszú  éven  át  mind  e  mai 
napig. 

Nekem  hontalan  bujdosás  jutott  osztályrészemül ;  — 
neked  a  nemzet  tiszteletétől,  s  a  tényező  elemek  többségé- 
nek bizalmától  környezett  vezéri  szerep.  De  jutottak  e  ve- 
zéri szereppel  osztályrészedül  nagy  kötelességek  is,  és  rop- 
pant felelősség. 

Elvált  utainkon  kiindulási  pontunk  s  utunk  iránya 
különbözik,  csaknem  —  mondhatnám  —  ellenkezik. 

De  nem  mondhatod,  hogy  utadban  állottam;  nem 
mondhatod,  hogy  nehézségeket  iparkodtam  elődbe  gördí- 
teni, vagy  számvetésidet  megzavarni. 

Azonban  hazafi  vagyok,  nemzetem  sorsa  szivemen  fek- 
szik. S  ez  érdekeltségnél,  e  kötelességnél  fogva  szemmel 
kisértem  folyvást  polgári  möködésedet,  reményivé  néha, 
aggódva  sokszor,  figyelemmel  mindig  —  de  nem  szól- 
lottam. 

Most  szóllok,  és  hozzád,  és  nyíltan  szóllok,  mert  ugy 
tatom  —  s  az  évek  és  szenvedések  terhe  alatt  meghiggadt 
ítélet  tekintetével  látom  ugy,  hogy  nemzetünk  a  jogfeladá- 
sok sikamlós  meredélyén  veszélybe,  többbe  mint  veszélybe, 
halálba  sodortatik. 

Midőn  1861-«ben  felirataidat  olvasám,  melyek  nevedre 
annyi  dicsfényt  özönlöttek,  megnyugtatást  kerestem  s  találtam 
a  gondolatban,  hogy  a  nemzet  önállásából  s  alkotmányos 
jogaiból,  miket  nem  kevesb  férfiassággal  mint  bölcsességgel 
világosságba  helyezel,  nem  fogsz  engedni  egy  hajszálnyit  is 
semmi  áron. 

Mert  olyannak  ismertelek,  ki  mérséklettel  szab  hatást 
kívánalmainak,  komolyan  megfontolva  a  mit  követel ;  de  a 
joghoz,  melyet  így  megfontolva  követelt,  tántoríthatlanul 
ragaszkodik. 

Engem  —  ki  bizonyos  kapcsolatokban  az  ellentéteket 
kiengesztelhetleneknek  ítélem,  nem  elégített  ki  a  határ, 
melyet  kitűztél;  de  megtudtam  fogni  hogy  ha  nemzetünk 
vezérleted  alatt  békés  utón  eljut  azon  határhoz,  lesz  oka 
többet,  nagy  szenvedések  árán,  nem  merényleni ;  ha  pedig 
el  nem  jut,  nyitva  maradónak  hittem  a  tért  a  jövendő  szá- 
mára, mert  nem  lesz  semmi  jog  feláldozva.  —  Pedig  magad 
mondád,  s  helyesen  mondád :  hogy  a  jogot,  melyet  az  erő- 
szak elveszen,  vissza  lehet  szerezni,  s  veszve  csak  az  van, 
a  miről  a  nemzet  maga  lemondott. 

Nem  vélek  hibázni,  midőn  állítom,  hogy  azon  nagy, 
azon  példátlan  befolyás,  melyet  a  nemzet  határozataira 
gyakorolsz,  azon  álláspont  következése,  melyet  1861-ben 
választottál.  S  nem  vélek  hibázni,  midőn  állítom,  hogy  a 
roppant  erkölcsi  hatalomnak,  mely  kezeidben  van,  kulcsa 
abban  fekszik,  hogy  a  romlatlan  nép  ösztönszerüsége  Téged, 
a  nemzeti  jogok  békés  utón  visszaszerzésének  terén  vezérét, 
még  mindig  az  1861-ki  jogalapon  vél  állani. 

Pedig  már  régen  nem  állasz  ott.  A  jogvisszaszerzés 
álláspontjáról  a  jogfeláldozás  sikamlós  terére  jutottál,  s 
mert  minden  álláspontnak  meg  van  a  maga  kérlelhetlen 
logikája,  e  téren  annyira  látom  vive  a  dolgokat,  hogy  mély 
fájdalommal  kell  kérdenem,  mi  marad  még  feladni  való  a 
nemzet  önállásából?  mi  marad  még  feladni  való  mindazon 
jogokból,  melyek  az  alkotmányos  állami  élet  lényegét  s 
biztosítékait  képezik,  s  melyek  hazánk   sajátlagos  helyze- 

tében  még  sokkal  nagyobb  becscsel  bírnak,  mint  oly  or- 
szágokban bírhatnának,  melyeknek  fejedelme  nem  más 
országoknak  is  uralkodója,  melyek  tehát  nincsenek  azon 
veszélynek  kitéve,  hogy  idegen  érdekeknek  eszközeivé  sü- 
lyesztessenek  ? 

Épen  most  látom  a  hírlapokból  a  minisztérium  által 
£  hó   18-kán  előterjesztett  törvényjavaslatot. 

Végig  futom  elmémben  az  ezen  javaslatok  elseje  által 
törvényesítendő  közösügyi  munkálatot,  mely  hazánkat  ál- 
lami állásából  kétségtelenül  kivetkőzteti,  s  az  Osztrák-biro- 
dalommal egy  államtestületté  összeforrasztja. 

Számot  adok  magamnak  a  többi  öt  törvényjavaslat 
horderejéről.  És  látom,  az  ezen  irányban  nézeteidet  kép- 
viselő magyar  lapokban  azon  agitátiót,  mely  a  megyei 
institutiónak  —  hazánk  ezen  utolsó  horgonyának  —  el- 
mulasztására, ország-politikai  s  alkotmányőri-állásából  kivet- 
keztetésére,  és  puszta  administrationalis  bureaukká  sülyesz- 
tésére  irányoztatik. 

Mindezeket  látva  és  megfontolva,  okom  van  kérdezni: 
minő  lényeges  állami  jog,  minő  alkotmányos  biztosíték 
marad  még  fenn,  melylyel  nemzetünk  magát  az  áldoza- 
tokért nem  mondom  vigasztalhatná,  hanem  legalább  mys- 
tifikálhatná,  hogy  még  mindig  nemzet,  még  mindig  alkot- 
mányos ? 

A  magyar  hadsereg  az  osztrák  birodalmi  hadsereg  ki- 
egészítő részévé  decretáltatik,  s  annak  nemcsak  szervezete 
s  vezénylete,  de  még  alkalmazása  is  a  magyar  miniszteri 
felelősség  alul  elvonatik,  és  a  magyar  országgyűlésnek 
nem  felelős  birodalmi  kormány  rendelkezése  alá  bo- 
csáttatik. 

A  hadi  költségvetés  megvizsgálásának  s  megszavazá- 
sának joga  a  magyar  országgyűléstől  elvonatik,  s  a  biroda- 
lommal közös  delegátiókra  ruháztatik  át,  s  igy  idegen 
avatkozásnak,  szavazásnak,  határozásnak  vettetik  alá. 

Ez  által  elveszti  nemzetünk  az  alkotmányos  állami 
élet  legfőbb  legpracticusabb  életbiztositékát.  Elveszti  azon 
tehetségét,  hogy  a  népekre  annyi  szerencsétlenséget  áraszt- 
ható haborujogot  saját  nemzeti  érdekei  szempontjából  ön- 
állólag  fékezhesse,  vagy  a  nemzetközi  viszonyokat  ellen- 
őrizhesse. 

A  közösügyi  munkálatnak  egyéb,  nem  csak  a  nemzet 
állami  életére  s  önállására,  de  még  anyagi  felvirágoztatha- 
tására  is  sérelmes  intézkedéseit  nem  is  említve,  maga  ezen 
két  tény  elég,  arra,  miszerint  tagadni  ne  lehessen,  hogy 
Magyarország  mind  azon  magasabb  attribútumokból  kivet- 
kőztetik, melyek  egy  országnak  állami  typust  adnak ;  hogy 
a  legfontosabb  ügyekben  idegen  avatkozástól  menten  önál- 
lólag  nem  intézkedhetve  idegen  érdekek  vontató  kötelére 
akasztatik ;  hogy  a  nagyon  alárendelt  szerepre  kárhoztatott 
magyar  minisztérium  többé  teljességgel  nem  független,  s 
hogy  ezen  jogfeladások  mellett  a  magyar  országgyűlés  alig 
lehet  egyéb,  mint  egy  megszaporított  megyegyülés. 

Ezek  annyira  világos  —  és  semmi  legisticus  okoskodás 
által  el  nem  vitatható  tények,  hogy  sérteni  vélnélek,  ha 
csak  fel  is  tenném,  hogy  a  te  érett  bölcsességed  és  hazafiúi 
érzeted  magának  ezen  jogfeladások  hordereje  iránt  ül u siót 
csinál. 

Hanem  Te  —  fájdalom  —  nem  bizol  a  nemzet  erejében, 
s  azzal  vigasztalva  magadat,  hogy  az  élet  és  a  körülmények 
enyhíteni  fogják  a  következményeket,  elfogadod  a  jogfelál- 
dozásokat, miszerint  megmentsed,  a  mit  megmenthetőnek 
vélsz,  mer  t  politikád  tengelye  a  körül  forog,  hogy  „el  kell 
fogadni  a  mi  kivihető,  miután  többet  elérni  nem  lehet." 

De  épen  ez  az ,  a  mi  ellen  ugy  a  jog  mint  a  politika 
nevében  tiltakoznom  kell. 

Ily  szempontból  vetni  koczkát  a  nemzet  sorsa  felett 
hiba  is,  de  nem  is  szabad. 

Nemzetnek  lehet  elnyomást  tűrnie,  de  jogai  valósítá- 
sának reménye  iránt  semmi  körülmények  közt  nem  szabad 
kétségbe  esnie,  s  azért  mert  valamely  jogát  nyomban  nem 
képes  valósítani,  nem  szabad  arról  önként,  örök  időkre 
lemondani. 

De  hiba  is  ezen  lemondás,  és  pedig  olyan  hiba,  mely  a 
körülmények  által  sem  menthető. 

Engedd,  hogy  emlékeztesselek  a  multakra. 

A  mit  most  a  közösügyi  munkálat  az  ugy  nevezett  bi- 
rodalmi egységnek  s  nagyhatalmi  állásnak  áldozatul  hoz, 
az  lényegében  épen  az,  a  mi  1848  ban  Jelacsics  betörését 
megeló'zött  ultimatumkép  tőlünk  követeltetett. 

Ultimátum  volt  barátom !  fegyveréléről  nyújtott  ulti- 
mátum  nekünk   védteleneknek.    És  támogatására  fel  volt 

szitogatva  ellenünk  a  szenvedelmes  belháború,  s  határain- 
kon in  vasionalis  seregek  álltak  csatarendben. 

És  e  veszélylyel  szemben  volt-e  a  minisztériumban, 
melynek  mindketten  tagjai  voltunk,  volt-e  az  országgyűlésen 
csak  egyetlen  hang  is,  mely  azon  most  annyi  készséggel 
elfogadott  követeléseket,  csak  tárgyalásra  is  méltóknak  tar- 
tották volna? 

Nem  volt.  Az  egész  minisztérium,  Te  és  Eötvös  ép  ugy 
mint  én,  s  én  ugy,  mint  az  egész  országgyűlés  indignatioval 
utasitottuk  vissza  a  jogtalan,  a  nemzeti  öngyilkolást  kivánó 
követelést.  Te  visszavonultál,  Eötvös  a  vihar  elől  külföldre 
vonult;  én  védelemre  határoztam  magamat;  de  a  követelt 
jogfeláldozást  egyikünk  sem  irta  alá. 

Jött  1861.  Az  osztrák  hatalom  akkor  még  bizonnyal 
erősebb  volt  mint  1867-ben.  Mit  feleltél  a  megujitott  köve- 
telésekre? Saját  felirataidra  utallak.  Ugy  ismerted  akkor  is 
apragmatica  sanctiót,  mint  most;  de  megemlékezel  az  1790: 
10-ik  czikkröl  is,  s  a  jogtalan  követelésre  a  jog,  a  teljes  jog- 
követelésével  feleltél ;  és  megmondottad  a  közös  érdekű  vi- 
szonyokra (melyek  hiszen  egészen  külön  álló  országok  közt 
is  létezhetnek,  annál  inkább  az  egy  fejedelmet  ismerők  közt) 
megmondottad,  hogy  esetről  esetre  majd  intézkedendik  az 
ország  Önállólag,  mikint  joga  hozza  magával,  loyalitással, 
mikint  mindig  tévé. 

Es  most  állasz  reá,  mit  akkoron  elfogani  sem  szabad- 
nak, sem  kénytelenségnek  nem  Ítéltél? 

Most,  Szadova  után,  most  mondod  azt,  hogy  el  kell  fo- 
gadni, mert  többre  nincs  kilátás  ? 

Megfoghatatlan!  — 

En,  ki  nemzeteknél  uralkodóik  irányában  a  jogfela- 
dást soha  sem  tartom  sem  szabadnak,  sem  kénytelenségnek, 
igyekeztem  magamat,  mennyire  embertől  kitelhetik,  a  Te 
álláspontodba  belegondolni,  s  a  vélt  kénytelenségnek  még 
csak  árnyékát  sem  vagyok  képes  fölfedezni;  hanem  lá- 
tom azt,  hogy  a  magyar  nemzet  épen  azon  perczet  vá- 
lasztja kétségbeesni  állami  jogainak  teljes  valósi thatása 
felett,  midőn  minden  nemzet,  a  nagy  Angliától  a  kis 
Crétáig  érzi,  hogy  a  korszelleme,  kor  iránya ,  s  a  politikai 
viszonyok  a  jogviszszaszerzésnek  vagy  a  jogfejlesztésnek 
kedvezők. 

Ilyenkor  mond  le  Magyarország  legbecsebb  állami  jo- 
gairól, és  lemond  oly  módon,  lemond,  magát  oly  politikának 
eszközéül  szegődtetve,  mely  szomszédainkat  ugy  nyugot 
mint  kelet  felé  ellenségeinkké  teszi;  a  nemzetiségi  belkérdés 
kielégitö  megoldását,  a  Horvátországgali  kiegyezkedést  le- 
hetetleníti, s  szemlátomást  közelgő  európai  bonyodalmaknál 
hazánkat  a  vetélkedő  ambitióknak  czéltáblául  tűzi  ki. 

És  ha  azt  kérdem  magamtól,  mi  hát  az  a  mit  nemze- 
tünk ennyi  feláldozásért  jutalmul  kap?  látom  azt,  hogy 
kapja  az  idegen  érdekekérti  katonáskodás  kötelességének 
általánosítását;  ezer  néhány  száz  millió  forint  államadós- 
ságot s  vele  az  elviselhetlen  tömérdek  adók  megörökítését, 
melyeknek  ily  viszonyok  mellett  még  csak  legcsekélyebb 
enyhitésére  sem  lehet  gondolni. 

És  hogy  a  pohár  csordultig  teljék,  látom  azt,  hogy  a 
minisztérium  által  előterjesztett  törvényjavaslatok  még 
ama  nagy  jogfeladások  után  fenmaradott  gyöngyöcskéket 
is  kitépik,  az   1848-ki  törvényekből. 

Hazánknak,  s  épen  hazánknak  alkotmányos  biztosité- 
kokra  nagyon  is  szüksége  van.  Hangosan  kiáltja  e  szüksé- 
get füleinkbe  saját  szomorú  tapasztalásunk,  s  negyedfél 
század  történelmének  intő  szózata.  Oda  igtattuk  egyik  biz- 
tosítékul a  törvényekbe,  hogy  a  költségvetés  megállapítása 
nélkül  az  országgyűlés  el  nem  oszlattathatik.  S  a  magyar 
királyi  minisztérium  ki  akarja,  e  hiztositékot  is  a  törvény- 
könyvből törültetni!  És  miért?  azért,  mert  lehet  eset, 
midőn  e  biztosíték  a  hatalmat  terjeszkedési  vágyában  geni- 
r  ózhatja. 

Ott  volt  a  nemzetőrség.  A  legártatlanabb  institutió  a 
világon,  szemben  a  törvényt  tisztelő  hatalommal.  Sőt  a 
rendnek,  a  személy  és  vagyon-biztonságnak  legsikeresb  őrje, 
mert  azt  magának  a  népnek  ótalma  alá  helyezi.  De  van 
ezen  institutió  eszméjében  valami ,  a  mi  fékül  szolgálhat  a 
hatalomnak,  hogy  ne  merje  túl  feszíteni  az  önkénnyé  faj ulás 
húrját.  S  mert  ez  van  benne,  a  minisztérium  a  nemzetőrsé- 
get el  akarja  törölni. 

En  nem  gondolom,  hogy  az  országgyűlésnek  missiói 
közé  tartozzék  a  hatalom  útjából  az  önkénnyé  faj  ulás  aka- 
dályait elhárítgatni.  —  Biztosítékokra  nem  a  hatalomnak 
van  szüksége,  hanem  a  népnek  ;  s  én  nem  gondolom,  hogy 
az  átalános  katonai  kötelezettség,  kapcsolatban  a  miniszteri 

felelősség   alul  elvont  rendelkezés  hatalmával,    biztosíték 
dolgában  a  nemzétörségi  institutiót  mellőzhetővé  tenné. 

A  törvény  némi  politikai  jogokat  ruházott  a  határőr- 
vidéki  lakosságra.  A  minisztérium  —  a  helyett  hogy  a  mint 
jogszerű  is,  tanácsos  is  volna,  e  jogokat  kifejleszthetné,  ko- 
runk irányának  derisiójára  eltörültetni  indítványozza.  Es 
ezt  ép  akkor,  midőn  Horvátország,  melylyel  a  kiegyezkedés 
annyira  kívánatos,  a  határőrvidék  politikai  állásának  bizto- 
sítását még  az  inaugurale  diploma  feltételei  közé  is  igtatan- 
dónak  véli.! 

Általában  a  minisztérium  által  előterjesztett  törvény- 
javaslatok annyira  ellenkeznek  Magyarország  állami  élet- 
feltételeivel; annyira  összeütköznek  azon  politikai  iránnyal, 
melyhez  nemzetünk  negyedfél  századon  át  jó-  s  bal-szeren- 
csében, mindig  tántoríthatatlanul  ragaszkodott,  s  melyhezi 
hűségének  köszönheti  nemzetünk,  hogy  még  van ;  annyira 
ellentétben  állnak  a  kornak,  melyben  élünk,  irányával,  az 
európai  conjuncturák  sugalmaival;  horderejűkben  annyira 
veszélyesek,  s  annyira  nincsenek  motiválva  sem  a  szükség, 
sem  a  kénytelenség,  sem  az  osztrák  uralkodó  ház  helyzete, 
sem  a  legegyszerűbb  politikai  számtan  kívánalmai  által, 
miszerint  nem  győznék  eléggé  bámulni,  hogy  akadhat  mi- 
nisztérium, mely  ez  előterjesztés  felelősségét  el  meri  vállalni, 
ha  minden  oda  nem  mutatna,  hogy  a  Te  egyetértésedtől,  s 
általad  az  országgyűlési  többség  támogatásáról  magát  eleve 
biztosítottnak  tudja. 

Lassan  lassan  lelebben  a  fátyol  a  Bécseli  alkudozások 
titkairól.  Ugy  látszik  mind  ez  már  kicsinált  dolog,  s  az  or- 
szággyűlés csak  arra  van  hivatva,  hogy  a  bevégzett  tényt 
registrálja. 

De  én  e  tényben  a  nemzet  halálát  látom ;  s  mert  ezt 
látom,  kötelességemnek  tartom,  megtörni  hallgatásomat, 
nem  a  végett,  hogy  vitatkozzam;  hanem  hogy  Isten,  a  Haza, 
s  az  utókor  nevében  esdekelve  felszóllítsalak :  Nézz  körül 
magasb  államférfiúi  tekintettel,  s  fontold  meg  a  maradandó 
következéseket,  melyek  felé  vezeted  a  Hazát,  melynek  élni 
kellene ,  midőn  a  mi  csontjaink  már  rég  elporlottak ;  a  Ha- 
zát, melyben  nemcsak  a  jelen  röppenő  perczét,  de  a  változ- 
hatlan  multat,  s  a  közelgő  jövőt  is  szeretnünk  kell.  —  Ne 
vidd  azon  pontra  a  nemzetet,  melyről  többé  a  jövőnek  nem 
lehet  mestere ! 

Megőszültem  a  tapasztalásokban  gazdag  szenvedések 
iskolájában,  az  évek  súlya,  s  a  bú  és  bánat  alatt.  Nem  sze- 
mélyes érdek,  nem  ingerültség,  nem  fontoskodási  viszketeg 
szóll  belőlem.  Nekem  személyemre  nézve  nincs  semmi  várni, 
nincs  semmi  kivánni  valóm,  sem  a  nemzettől  sem  az  élettől. 
De  keblemben  fiatal  erélylyel  él,  s  fog  élni  balálomig  a  kö- 
telesség érzete  hazám  iránt 

E  kötelességérzet  ösztönzött  e  felszóllamlásra.  Bocsásd 
meg  azt  a  kútfő  kedvéért  melyből  eredett. 

Ha  siker  megnyugvását  nem  vihetném  magammal  si- 
romba;  hadd  vihesem  magammal  legalább  a  reményt  hazám 
jövendője  iránt. 

Ne  vezesd  hazánkat  oly  áldozatokra,  melyek  még  e  re- 
ménytől is  megfosztanának ! 

Tudom,  hogy  a  Cassandrák  szerepe  hálátlan  szerep. 
De  te  fontold  meg,  hogy  Cassandrának  igaza  volt ! 

Kossuth  Lajos. 


KOSSUTH    LAJOS 

nyilatkozváiiya  a  jászlad ányl  kerület  választóihoz 

A  jász-ladányi  választó-kerület  azon  478  választóinak,  kik  a 
folyó  1867-ik  évi  július  hó  17-kéről  hozzám  megkereső-levelet 
intéztek. 

Kedves    hazámfiai ! 

Vettem  szives  megkereső  levelüket,  mely  által  tudósí- 
tani méltóztatnak,  hogy  kerületüknek,  becses  emlékezetű 
barátom  Illéssy  János  halálával  megürült  országgyűlési 
képviseletével  engem  kivannak  megtisztelni,  ha  megválasz- 
tatáson! esetére  a  képviselői  állást  elfogadni  ajánlkozom. 

Igaz  érzéssel  köszönöm  önöknek  megemlékezésüket  s 
megtisztelő  bizalmukat. 

Különösen  köszönöm  azon  vígasztalatos  nyilatkoza- 
tukat, hogy  ez  ajánlatukkal  a  nép  változhatlan  szerete- 
tének zálogát  kivánják  igénytelen  személyem  iránt  fel- 
mutatni. 

A  reám  özönlött  sok  keserves  csapás  elfásított  minden 
öröm  iránt ;  de  önök  e  becses  nyilatkozata  még  is  jól  esett 
bánatos  keblemnek,  mert  megerősített  a  megnyugtató  ön- 
tudatban, hogy  jó  volt  az  irány,  s  helyesek  voltak  az  elvek, 
melyeket  hazám  szolgálatában  követtem,  miután  az  idők  és 
viszonyok  minden  változásai  daczára  fentartották  számomra 
a  romlatlan  magyar  nép  bizalmát  s  jó  indulatát. 

Lelkem  mélyéből  köszönöm  önöknek  e  megnyugtatást, 
ez  elégtételt. 

De  midőn  hálámat  fejezném  ki  a  jó  akaratért,  egysze- 
smind  kötelesnek  érzem  magam,  határozottan  kijelenteni . 
hogy  politikai  elveim,  melyekhez  lelkiismeretes  meggyőző- 
déssel ragaszkodom,  hazánk  jelen  helyzetében  a  felajánlott 
képviselői  állást  elfogadnom  nem  engedik. 

Felszólítanak  önök,  vessek  fátyolt  a  multakra,  s  győz- 
zem le  a  multak  keserűségéből  merített  fájdalmat. 

Fátyolt  vetni  a  személyes  bántalmakra  lehet,  sőt  mi- 
dőn azt  a  haza  érdeke  kivan  ja,  kötelesség  is.  De  a  komoly 
meggyőződéssel  vallott  elvekre  fátyolt  vetni  nem  szabad, 
legkevésbbé  akkor,  midőn  minden  a  mi  történik,  meg  annyi 
tanúság,  hogy  ezen  elveken  kívül  nincsen  és  nem  lehet 
üdve  a  hazának. 

Nem  is  hihetem,  hogy  önök  maguk  is  jóvá  nem  hagy- 
nák elhatározásomat,  ha  fontolóra  veszik,  hogy  minő  téren 
áll  most  hazánkban  egy  országgyűlési  képviselő,  és  mik 
azon  elvek,  melyeket  én  (ha  szabad  ugy  mondanom)  szemé- 
lyesítek. 

Mert  engem  nem  ugyan  saját  érdemem,  hanem  a  kö- 
rülmények s  a  nép  bizalma  azon  kivételes  helyzetbe  tettek, 
hogy  szerény  nevem  hazánk  függetlenségének  zászlajával 
azonosítva  lenne. 

És  én  nemzetünket  e  függetlenségre  jogosítottnak  is 
tudom,  képesnek  is  ösmerem. 

Sőt  számba  véve  az  európai  conjecturákat,  melyeknek 
ismeretében  nem  vagyok  egészen  járatlan,  arról  is  meg  va- 
gyok győződve,  hogyha  nemzetünk  rendületlenül  ragasz- 
kodnék az  álladalmi  függetlenséghez,  nemzeti  létünk  semmi 
szétbomlasztással,  állami  consistentiánk  semmi  külmcg- 
támadással,  országunk  földterületi  épsége  semmi  csorbí- 
tással nem  volna  s  nem  lehetne  az  európai  complicatiók 
folytán  fenyegetve ;  sőt  az  európai  államrendszer  normális 

megfektetésében,  a  világszabadság  történelmi  rendű  kifejlő- 
désében, s  e  valódi  (nem  a  csal)  béke  megszilárdulásában, 
a  független  Magyarország  nem  csekély  súlyú  tényezőt  ké- 
pezne ;  ellenben  ha  nemzetünk  az  Osztrák -birodalommal 
összeolvad,  s  magát  a  bécsi  udvar  nagyhatalmi  végzelmes 
politikájával  azonosítja,  oly  hatalmas  érdekeket  zúdít  fel 
maga  ellen,  s  oly  vihart  von  magára,  hogy  hazánk  belülről 
szétbomlással,  kívülről  szétdarabolással  vagy  végenyészettel 
lesz  fenyeyetve. 

Az  én  vezérelvem  tehát  az :  hogy  hazánk  állami  füg- 
getlenségét s  nemzeti  önállását  feladni,  vagy  annak  meg- 
csonkításába beleegyezni,  nem  csak  nem  kell,  de  nem  is 
szabad  semmi  körülmények  közt,  semmi  nyomás  miatt, 
semmi  áron. 

Látják  önök  tisztelt  honfitársaim!  hogy  én  ezen  elvvel, 
nemcsak  az  elidegeníthetlen  jognak,  hanem  a  nemzeti  lét- 
fentartás  természetes  ösztönének,  s  kötelességének  is  terén 
állok. 

Nincs  ezen  vezérelvben  semmi  tulbizakodás ,  semmi 
nyugt alankodási  viszketeg.  Életfeltétele  az  fajunknak;  nem- 
zet vagyunk,  s  jogunk  is  erőnk  is  van,  hogy  ne  engedjük 
magunkat  tartománynyá  sülyeszteni.  Jogunk  is  erőnk  is 
van,  hogy  önczél  legyünk,  s  ne  idegen  czéloknak  eszköze. 

Nem  is  oly  elv  ez,  melyet  csak  mi  állítottunk  volna  föl 
1848 — 49-ben;  mi  csak  védtük  azt  törvénynyel  előbb,  mi- 
dőn fegyverrel  lön  megtámadva.  Az  elv  oly  régi,  mint  a 
magyar  név  Európában.  Alapelve  az  a  magyar  államjognak. 
Őseinknek  ezredéves  szent  hagyománya,  a  jövendő  nemze- 
dékeknek elidegeníthetlen  öröksége,  melyhez  ragaszkodni 
elengedhetetlen  kötelesség,  mint  őseink  ragaszkodtanak 
rendületlenül. 

Mert  csak  ismert  dolgot  említek,  midőn  emlékeztetem 
önöket,  hogy  bármi  viszontagságokon  ment  is  keresztül 
nemzetünk,  bármi  változatokat  fogadtak  is  el  őseink  a  kirá- 
lyi szék  betöltése  köröl,  bármiként  módosítgatták  is  időn- 
ként a  kormányzati  rendszert  s  az  intézményeket,  de  az 
állami  függetlenségből,  a  nemzeti  önállásból  soha  egy  haj- 
szálnyit sem  adtak  fel. 

Csak  ismert  dolgot  mondok,  midőn  emlékeztetem  önö- 
ket, hogy  bár  a  törekvés,  hazánkat  a  most  osztrák  biroda- 
lomnak  nevezett    államcsoportozattal   egy   egységes   felső 

államkormányzatban  összeolvasztani,  egykorú  a  Habsburg- 
ház uralkodásával:  őseink  e  törekvésnek  soha  meg  nem  hó- 
doltak. Védték  ellene  hazánkat,  majd  szenvedőleges  ellent- 
állással, majd  fegyverrel,  a  mint  lehetett;  tűrtek,  szenved- 
tek, legyőzhetlen  ruganyossággal  tűrtek  és  szenvedtek 
elnyomatást,  midőn  ellent  nem  állhattak;  de  hazánk  füget- 
lenségét  soha  fel  nem  adták,  az  osztrák  tartományokkal  egy 
államtestületbe  összeolvadást  soha  alá  nem  irták ;  soha ! 

Elannyira  nem,  hogy  67  évvel  azon  trónörökösödési 
kötés  után,  melyet  pragmatica  sanctiónak  hallok  (hamisan) 
neveztetni,  s  melyből  a  bécsi  udvar  s  az  osztrák  tartomá- 
nyok iránt  oly  kötelességeket  látok  most  kieröszakoltatni, 
a  minőkről  apáink  nem  is  álmodtak ;  kötelességet,  melye- 
ket több,  mint  öt  negyed  század  történelme  kiáltólag  meg- 
czáfol,  s  az  1848-ki  septemberi  osztrák  miniszterialis  emlék- 
irat előtt,  maga  a  bécsi  udvar  sem  mert  soha  felállítani, 
mondom  a  67  évvel  ama  végzelmes  kötés  után  beirták  őseink 
az  1790-ki  10-dik  alaptörvénybe,  hogy  ámbár  egy  a  feje- 
delem, Magyaroszágon  s  az  osztrák  örökös  tartományokban, 
mindazáltal  Magyarország  semmi  más  országnak  vagy  nem- 
zetnek nem  kötelezett,  szabadon  álló,  és  egész  kormányzati 
rendszerében  független  ország. 

Ez  alaptörvény  gyakorlati  érvényét  vettük  mi  körül 
biztosítékokkal  az  1848-ki  törvényekben 

Es  valóban,  ha  Magyarország  állami  lüggetlensége  az 
osztrák  fejedelmi  ház  uralkodásával  összeegyeztethető  volna, 
az  összeegyeztethetés  csakis  azl848-diki  törvények  alapján 
történhetnék,  feltéve ;  hogy  e  törvényeket  a  bécsi  hatalom 
szentül  megtartaná,  a  mit  nekem  sem  a  350  éves  múlt  és 
saját  korunk  tapasztalása,  sem  a  Habsburg-ház  dynasticus  ál- 
lásának történelmi  logikája  hinnem  sem  enged. 

Ezen  törvények  hazánknak  nemcsak  beligazgatási  ön-j 
állását  biztosították,  a  mi  bár  fontos,  de  még  sem  mindens 
mert  ezzel  oly  tartományok,  sőt  gyarmatok  is  bírhatnak, 
birnak  is,  melyek  állami  egyéniségre  igényt  nem  tarthat' 
nak;  ezen  törvények  a  beligazgatáson  kivül  az  összes  állam- 
kormányzatot, a  pénz-  és  hadügyet  is  világosan  beleértve, 
önállónak,  függetlennek  és  minden  idegen  avatkozástól 
mentnek  rendelek,  s  a  királynak  nem  adtak  hatalmat  sem  a 
magyar  hadseregnek  az  országon  kivül  alkalmazása  körül, 
sem  akármely  más  hadügyekben,  sem  az  egész  pénzügyben, 

sem  általában  az  államkormányzat  akármely  ágában  is  a 
végrehajtó  hatalmat  máskép,  mint  kirekesztöleg  a  független 
magyar  minisztérium  által  gyakorolni. 

Midőn  ezeket  saját  álláspontom  jelzése  végett  felemlítem, 
tudom,  hogy  önöknek  kedves  honfitársaim  ujat  nem  mon- 
dok, de  még  sem  teszek  haszontalan  dolgot,  midőn  elmon- 
dom, valamint  az  amerikai  nagy  köztársaságban,  a  függet- 
lenségi nyilatkozatot  tanítják  minden  falusi  iskolában, 
hirdetik  minden  egyházi  szószékről,  proklamálják  adott  al- 
kalmakkor minden  piaczon,  bár  azt  minden  gyermek  könyv 
nélkül  tudja;  ugy  kivánnám  én,  hogy  hazánk  alapjogai 
utón  útfélen  ismét  és  ismét  hirdettessenek,  miszerint  azok- 
nak ismerete  vérébe  menjen  át  az  egész  népnek.  —  Ekkor 
nem  esném  kétségbe  a  jövendő  felett. 

Csak  még  annyit  adok  e  fejezethez,  hogy  én  tagja  s  az 
országgyűlés  előtt  szóvivője  voltam  azon  független  felelős 
minisztériumnak,  mely  a  bécsi  udvarnak  határozottan  kije- 
lentette, hogy  az  összes  nemzettel  egyetemben  változhatla- 
nul  el  van  tökélve,  az  ország  ezen  jogaiból,  önállásából, 
függetlenségéből  egy  hajszálnyit  sem  engedni.  —  És  a  nem- 
zet megmutatta  48  —  49-ben,  hogy  e  nyilatkozattal  a  nem- 
zet akaratának  valánk  tolmácsai. 

En  elveimmel  e  téren  állok. 

Nekem  hazánk  függetlensége  polgári  hitvallásom  Is- 
tensége. 

Az  Isten  nem  halt  meg,  bár  ha  oltára  körül  a  hivek 
meggyérültek  is.  Az  ámítások  köde  szétfoszlik,  a  csalódá- 
sokból kiábrándulnak.  És  a  hivek  sorai  újból  megtömörül- 
nek az  oltár  körül. 


És  minő  térre  kellene  állanom,  ha  Önök  felhívásának 
engedve  a  képviselői  állást   elfogadnám? 

A  jelen  országgyűlés  által  elhatároztatott,  hogy  a  ma- 
gyar hadsereg  kiegészítő  rész  gyanánt  legyen  beolvasztva 
az  egységes  birodalmi  hadseregbe,  s  ennek  belszervezet e, 
vezérlete,  vezénylete,  s  igy  annak  az  országon  kivüli  alkal- 
mazása is  a  magyar  felelős  minisztérium  hatósága,  sőt  el- 
lenörsége  alól  is  elvonatott. 

A  hadügy,  a  külügy,  s  a  szorosan  az  ország  beligazga- 
tásához    nem   tartozó    pénzügy    tekintetében    hazánk,  már 

nemcsak  hatalomtényileg,  hanem  törvényileg  az  osztrák  bi- 
rodalmi minisztériumnak  alája  vettetett,  mely  sem  nem 
magyar,  sem  a  magyar  országgyűlésnek  nem  felelős. 

A  legfőbb  államköltségek  megállapitásának  s  megadá- 
sának joga,  melyet  minden  idegen  beavatkozástól  menten 
kellene  gyakorolnunk,  az  országgyűlésről  közös  birodalmi 
delegátiókra  lön  átruházva. 

Tehát  a  hadügy,  külügy,  s  legnagyobb  részben  a  pénz- 
ügy és  ezekkel  a  háború,  béke,  szövetségek,  nemzetközi 
szerződések  és  átalában  az  államkormányzat  mindazon 
magas  attribútumai  tekintetében,  melyek  egy  országot  stá- 
tussá, egy  népet  nemzetté  tesznek,  —  hazánk  állami  per- 
sonalitása  eltöröltetett,  s  Magyarország  részint  alávettetett 
a  birodalmi  minisztériumnak,  részint  az  osztrák  birodalom- 
mal politikailag  egy  állammá  összeforrasztatott. 

Mindezek  folytán  az  államkormányzati  hatóságból  ki- 
vetkőztetett, tehát  teljességgel  nem  független,  s  miniszteri- 
ális elnevezésre  alig  is  érdemes  a  magyar  minisztérium,  szá- 
mára csakis  a  tartományi  beligazgatás  van  fen  tartva,  de 
ama  roppant  jogfeladások  logikájánál  fogva,  még  ez  is  nem 
azon  szabadsággal,  melynek  körét  s  irányát  kirekesztőleg 
hazánk  saját  érdekeinek  kellene  megszabni,  hanem  csak 
annyiban,  a  mennyiben  a  közösügyek  birodalmi  politikája 
megengedi. 

Őseink  s  a  18  év  alatt  elvérzett  szabadsághősök  feljajdul- 
nának sirjaikban,  ha  megérthetnék,  hogy  egy  magyar  or- 
szággyűlés ily  jogfeláldozásokat  aláirhatott. 

És  mintha  mind  ezen  rettenetes  áldozatok,  megannyi 
nyeremények,  megannyi  jótétemények  volnának,  melyeket 
drága  pénzen  is  méltó  megvenni,  az  országgyűlés  elhatá- 
rozta azt  is,  hogy  szegény  hazánknak  anyagilag  már  is 
tönkre  tett  lakossága  a  bécsi  kormánynak  négyezer  millió 
ezüst  (tizezer  millió  váltó)  forintot  megközelitő,  minket 
semmi  méltányossággal  nem  illethető  adósságaiban  osz- 
tozni fog. 

Mindez  már  el  van  végezve,  mindez  már  törvény. 
A  koronázás  is  ezen  alapon  hajtatott  végre,  s  azon  ünne- 
pély, mely  közel  kilencz  századon  át  a  nemzet  jogai  szente- 
sítését képezte,  1867-ben  az  önként  feáldozott  nemzeti  jo- 
gok sirját  tetőzé  be. 

A  dolgok  tehát  már  annyira  vannak  vive,  hogy  a  kép- 
viselők számára  alig  maradt  fen  békés  utón  egyéb  teendő, 
mint  megállapítani  a  hányadot,  melyszerint  hazánk  vérig 
kizsarolt  népe  a  béke  idején  is  közel  háromszáz  millió  ezüst 
(hétszáz  ötven  millió  váltó)  forint  évi  közös  költségek  ter- 
hét viselni  fogja ;  természetesen  a  földtehermentesitési  tar- 
tozáson, s  az  ország  közigazgatási  költségein  kiviil.  —  A 
kilátás  irtózatos ! ! 

És  (jegyezzék  ezt  meg  kérem  jól  maguknak  honfitár- 
saim) ez  a  borzasztó  közösügyi  alku,  melyet  az  országgyű- 
lés többsége  a  nemzetre  reászavazott,  nem  egy  meghatározott 
idÖre,  hanem  örökre  szól,  és  nem  Is  oly  törvényhozási  tárgy, 
melyet  a  mint  egy  többség  megszavazott,  ugy  más  többség  eltö- 
rülhetne. Nem,  ez  oly  végzelmes  határozat,  melyet  ha  egszer  a 
bécsi  reiclisrath  is  hozzájárul,  a  magyar  országgyűlésnek  nem 
álland  többé  hatalmában  békés  utón  megváltoztatni.  Mert  az 
egy  nemzetközi  kétoldalú  szerződés,  melyet  csak  karddal  lehe- 
tend  megsemmisíteni,  ha  politikai  következményei  időközben 
a  nemzetet  meg  nem  ölik. 

Igaz  ugyan,  hogy  az  országgyűlés  többsége  nem  adná 
magát  át  az  árnak,  mely  Bécs  felé  sodor,  az  országgyűlési 
képviselők  még  ezen  helyzetben  is  tehetnének  jót  szeren- 
csétlen hazánkkal,  még  e  boldogtalan  közösügyi  dolog- 
ban  is. 

Ne  fogadjanak  el  semmi  áron  nagyobb  hányadot,  mint 
a  mennyit  népünk  megbir  romlása  nélkül  és  a  nélkül,  hogy  az 
anyagijólét  és  szellemi  emelkedés  eszközölhetésére  képtelenné 
tétessék.  Tartsák  szemök  előtt,  hogy  mielőtt  a  teher  hányadát 
megállapítanák,  joguk  is,  kötelességük  is  megvizsgálni  annak  a 
tehernek  mind  mennyiségét,  mind  minőségét.  Ha  egyszer  a 
hányad  meg  leszen  állapítva,  késő  lesz  minden  bánat.  Az  or- 
szággyűlés nem  szólhatand  többé  a  költségvetéshez,  fájda- 
lom, lemondott  róla.  —  Ez  az  utolsó  alkalom,  ne  szalasz- 
szák  el! 

Tehát  mielőtt  a  legkisebb  hányadott  is  elfogadnák,  — 
rostálják  meg  gondosan  azokat  a  borzasztó  státusadósságo- 
kat, nehogy  mig  például  az  Osztrák-birodalom  népei  nem 
osztoznak  a  magyar  földtehermentesitési  fizetésben,  hazánk 
lakosai  oly  adósságokkal  is  terheltessenek,  melyek  kirekesz- 
töleg  Bécsnek,  vagy  Fiume  rovására  Triesztnek,  vagy  akár- 
mely más    idegen    városnak,    vagy    tartománynak  javára 

fordítattak,  talán  hazánk  érdekeinek  egyenes  sérelmével  is. 
Vizsgálják  meg  szorosan  azt  a  közösügyi  költségvetést;  te- 
gyék elengedhetlen  feltételül,  hogy  oly  politika  követtessék, 
mely  nemzetünket  a  német  ügyek,  vagy  terjeszkedési  vá- 
gyak miatt  háborúba  nem  keveri.  Ne  érjék  be  puszta  Ígére- 
tekkel, követeljenek  garantiákat,  s  e  garantiákat  keressék 
az  állandó  hadsereg  leszállításában,  s  helyébe  oly  honvé- 
delmi rendszer  behozatalában,  mely  az  egész  népet  képe- 
sítvén a  hon  védelmére,  az  álladalmat  megtámadások  ellen 
biztosítja,  de  a  hatalom  ambitiójának  háborúkra  ingerül 
nem  szolgál,  s  egyszersmind  a  roppant  állandó  hadsereg 
ruinosus  költségeitől  a  népet  megkíméli.  —  Bizzék  a  hata- 
lom a  népben,  ha  akarja,  hogy  a  nép  bizzék  benne. —  Mind- 
ezt tehetik  a  képviselők  és  gonddal  lehetnek,  hogy  a  közös 
kereskedelmi  rendszer  megállapításában  hazánk  idegen  ér- 
dekeknek alá  ne  rendeltessék,  vagy  az  iparpapirokkal  nye- 
részkedő spekulánsoknak  áldozatul  ne  essék  stb. 

Ajánlom  is  önöknek  kedves  honfitársaim !  hogy  a  ne- 
kem kinált,  de  általam  el  nem  fogadható  képviselői  hely 
betöltésénél  ezen  tekintetekre  figyelemmel  legyenek. 

Azonban  tény,  hogy  azok  után,  a  miket  az  országgyű- 
lés már  elhatározott,  a  képviselők  immár  —  fájdalom  —  azon 
térre  vannak  szorítva  melyen,  hazánk  állami  függetlensége 
már  feladatott,  s  az  Osztrák-birodalommal  összeolvadás  el- 
fogadtatott —  könnyebb  vagy  nehezebb  feltételek  —  de 
feladás,  de  összeolvadás. 

Engem,  e  térre  lépni  lelkiismeretem  tilt ;  és  tiltanak 
elveim;  előttem  mindennél  magasabb,  és  semmi  tekintetnek 
alá  nem  rendelhető  czél  az  ország  függetlenségének  vissza- 
szerzése ;  s  mint  a  dolgok  állanak,  e  czél  elérése  nem  a  kép- 
viselői széken  eszközölhető. 

Tizennyolcz  éve  eszem  a  számkivetés  keserű  kenyerét, 
melyet,  mert  tiszta,  de  üres  kézzel  vettem  búcsút  hazámtól, 
csak  nélkülözések  közt  keserves  munkával  valék  képes  meg- 
szerezni örömtelenül.  —  Embernek,  ki  szereti  hazáját,  mi- 
ként én  szeretem,  mindig  kínos  a  hontalanság ;  kétszeresen 
az,  ily  helyzetben ;  és  irtózatos  a  gondolat,  hogy  fáradt 
csontjaim  tán  idegen  földbe  fognak  örök  nyugalomra  té- 
tetni, mint  tétettek  széjjel  két  világ  részben  előbb  anyám  s 
két  testvérem  csontjai,   utóbb  leányomé  s  nőmé;  és  velők 

családi  boldogságom,    mely  egyedüli  vigasza  volt  hazafiúi 
bánatomnak. 

De  bár  mennyire  sóvárogjon  is  lelkem  hazám  felé,  e 
sovárgásnak  engedni  tilt  az  elvhüség  s  a  kötelesség. 

Volt  idő,  midőn  nem  tartottam  szabadnak  fenyegetett 
életemet,  hitem  és  vallásom  megtagadásával  biztosítani. 

Még  kevésbé  tartom  szabadnak  a  száműzetés  keser- 
veitől politikai  hitem  árán  megszabadulni.  —  Pedig  tény, 
hogyha  én  kivételes' helyzetemben,  melyet  fentebb  emliték, 
önök  meghivásának  engedve,  haza  mennék,  s  a  bizony  — -• 
valljuk  meg  az  igazat  —  nem  is  egészen  törvényes  eredetű 
országgyűlésen  helyet  foglalnék,  ennek  sokkal  messzebb- 
vágó jelentősége  volna,  mint  a  mennyit  önök  össztönszerü 
jóindulatukban  czélba  vettek. 

Fogok- e  még  valamit  tehetni  hazánk  függetlenségének 
visszaszerzésére?  nem  tudom.  Ez  a  körülményektől  függ,  s 
függ  mindenekfölött  a  nemzet  magatartásától.  Nemzetünk 
elég  erős  arra,  hogyha  akar,  sorsának  ura  lehessen.  Sorsa 
Isten  után,  saját  határozottságától  függ  —  egyes  polgár 
csak  annyi  erővel  bir,  a  mennyit  neki  a  nemzet  kölcsönöz. 
Ha  a  múltban  némely  nagy  dolgoknak  lehetek  eszköze,  az 
érdem  a  népé,  nem  az  enyim.  Én  csak  tükör  valék,  mely  a 
kapott  világot  visszasugárzá.  A  világ  a  nép  vala.  A  mely 
perczben  önbizalom-rontó  cselszö vények  folytán,  e  világ 
meghomályosodott,  én  tehetetlenné  váltam.  A  múlt  jöven- 
dőnek tüköré. 

Engem  az  alkalom,  hazafiúi  kötelességem  önzéstelen 
teljesítésére  mindig  késznek  fog  találni.  De  ha  ugy  akarnák 
a  végzetek,  hogy  hazánk  függetlenségének  visszaszerzésében 
napszámos  többé  nem  lehetnék ;  legalább  egy  élő  tiltakozás 
gyanánt  akarok  s  fogok  véglehelletemig  állani,  minden 
alku,  minden  törekvés  ellen,  mely  hazánk  állami  független- 
ségének s  nemzeti  önállásának  akármi  áron,  akárminö  fel- 
tételek alatt,  megcsonkítására  van  irányozva. 

És  higyjék  el  önök  tisztelt  honfitársaim!  e  tántorít- 
hatlan  hűséggel  elveim  iránt,  s  ezzel  kapcsolatban  cselek- 
vési szabadságom  föltartásával  jobb  szolgálatot  teszek  a 
hazának,  mintha  engedve  önök  felhivásának ,  az  Osztrák- 
birodalommali összeolvadás  módjának  s  feltételeinek  eny- 
hítgetésére  ajánlanám  fel  közreműködésemet. 

Jöjjön  a  minek  jönni  kell! 

Ha  számkivetésben  kellend  is  meghalnom;  ha  azon 
kilátással  kellene  is  meghalnom ,  hogy  fiaim  —  nevem- 
mel elveimnek  is  hü  örökösei  —  talán  szintén  ugy  örökös 
számkivetésre  lehetnek  kárhoztatva;  én  zászlómat  el  nem 
hagyom. 

Vegyék  önök  hálám  ismételt  kijelentését  s  fogadják 
szives,  igen  szives  baráti  üdvözletemet. 

Kelt  Turinban,  augusztus  5 -kén  1867. 

Kossuth  Lajos  s.  k. 


KOSSUTH  LAJOS  levele 

egy  barátjához. 

Turin,  július  15.  1867. 
Édes  barátom! 

Teljes  mértékben  osztozom  az  aggodalmakban,  melye- 
ket ön  a  magyar  municipalis  institutiók  ellen  már  megin- 
dult hadjárat  fölött  nyilvánít.  Nemcsak  arról  vagyok  meg- 
győződve, hogy  a  megyei  institutiónak  (a  követválasztás  és 
utasitás  kivételével)  teljes  csorbítlan  ősi  hatóságában  fen- 
tartása,  s  annak  a  megyei  jurisdictio  alól  kivett  kerületekre 
és  városokra  is  kiterjesztése  legkevesebb  ütközésben  sincs 
akár  a  parlamenti  kormánynyal,  akár  a  miniszteri  felelős- 
séggel ;  de  sőt  arról  is  meg  vagyok  a  legerősebben  győ- 
ződve, hogy  a  municipalis  institutióknak  csorbítlan  megőr- 
zése az  utolsó  horgony,  melyhez  még  szegény  hazánk  állami 
léte  s  nemzeti  élete  megmentésének  reményét  kötni  lehet, 
ha  ugyan  mindazon  tömérdek  jogfeladások  és  veszélyek 
mellett,  melyekbe  hazánk  a  közösügyi  vészalku  által  sodor- 
tatott és  sodortatik,  a  megmentés  még  lehetséges. 

Nézeteimet  a  magyar  municipalis  institutiónak  a  par- 
lamentáris kormányzattal  (ha  ugyan  volna  hazánkban  oly 
kormányzat)  s  a  ministeri  felelősséggel,  (minthogy  hát  mi- 
nisztereknek nevezik  a  minden  magasabb  állampolitikai 
hatóságból  kivetkőztetett  orgánumait  az  ország  provinciális 

közigazgatásának)  mondom :  nézeteimet  a  municipalis  insti- 
tutiónak  a  parlamentáris  kormánynyal  és  miniszteri  fele- 
lősséggel összeféréséről  részletesebben  kifejezve  találandja 
ön  az  ide  rekesztett  nyomtatvány- szeletben,  mely  még  múlt 
mártius  hóban  jelent  volt  meg,  s  mely  bár  nem  egészen 
az  én  tollamból  eredett,  de  a  czik  k-irój  ával  akkor  közlött, 
a  most  is  változatlanul  fentartott  véleményemet  egészen  híven 
fejezi  ki. 

Vegye  ön  annak  hasznát,  a  mint  jónak  látja.  Csak 
egyet  kell  magyarázatul  megjegyeznem. 

Mondva  van  többi  között  e  czikkben,  hogy  a  megyék 
számára  a  politikai  discussiók  jogát  is  csorbítlanul  fenn 
kell  tartani;  ugy,  hogy  a  mely  jogot  hajdan  a  követutasi- 
tások  és  postulatumok  utján  gyakoroltak  az  országgyűlés 
irányában,  gyakorolják  azt  jövendőben  petitiók  utján  addig 
is,  mi^f  a  felső  háznak  senatussá  reformálása  folytán  talán 
máskép  is  gyakorolhatandják.  —  Ezen  szavak  azon  komo- 
lyan átgondolt  régi  meggyőződésemre  vonatkoznak,  hogy  a 
képviseleti  rendszer  behozatalára,  alapított  1848-ki  köz- 
jogi reformoknak  természetes,  okszerű,  sőt  nélkülözhetlen 
complementuma ,  egyszersmind  a  reformált,  de  mindig  a 
nemzet  geniusához  alkalmazandó  magyar  alkotmány  logi- 
kai postulatuma  a  felső  háznak  oly  módoni  átalakitása, 
hogy  a  municipiumok  követeiből  álljon. 

Hogy  születés  tegyen  valakit  törvényhozóvá,  ez  derisió- 
ja  a  józan  észnek ;  hogy  a  kormány  nevezzen  törvényhozó- 
kat, ez  derisiója  az  alkotmányosság  fogalmának.  Az  alkot- 
mányos önkormányzat  eszméjében  benne  fekszik,  hogy  a 
törvényhozó  hatalomnak  a  nép  bizalma  kifolyásának  kell 
lennie.  Küldje,  —  a  mint  küldi  —  a  nép  egyenes  választás 
utján  választottait  a  képviselő  házba,  —  s  küldjék  a  kép- 
viseleti alapra  fektetendő  megyék,  szabad  kerületek  és  vá- 
rosok, követeiket  a  felső  házba,  —  Ez,  s  csakis  ez  lehet  az 
alkotmányos  temperamentumnak  azon  módja,  mely  a  nép- 
képviselet s  önkormányzat  eszméjével  összefér. 

Ez  iránt  én  magammal  már  1848-ban  tisztában  vol- 
tam, s  ha  azt  akkor  nem  inditványoztam,  csak  azért  nem 
tettem,  mert  nem  tartottam  tanácsosnak  a  nép  javára  czélba 
vett  többi  üdvös  reformok  keresztülvitelét  e  kérdés  sző- 
nyegre hozatalával  veszélyeztetni!  —  De  tudni  fogja  ön, 
hogy  már   1848-ki  pesti  országgyűlésen  a  főrendek  Beőtliy 


-      24      - 

Ödön  bihari   főispán  indítványára  egyhangúlag  elismerték 
elvben,  hogy  oly  felsőház,  mely  születése,  vagy  kormány 
által  kinevezett  tagokból  áll.   a  képviseleti  rendszt-rrel 
nem  fér. 

Ezt  magyarázatul  megjegyezve,  mindenek  fölött  óhaj- 
tom, hogy  a  nemzet  jobbjai  törhetlen  erélylyel  őrködjenek 
a  megyék  és  municipiumok  ősi  hatóságának  megőrzése  fö- 
lött. —  Ebben  van  az  enyészettől!  mentségnek  utolsó  re- 
ménye. —  Más  a  parlamentáris  kormányzat,  más  a  centra- 
lisatio.  Más  a  miniszteri  felelősség,  más  a  miniszteriális 
omnipotentia.  —  A  világon  minden  ország,  még  maga 
Franezia  :-z £g  is  a  .rcentralisatio  felé  gravitál.  Ez  a  mar 
badság  eszme  progressusáiiak  termésaetefl  logikai  postula- 
tuma.  Isten  ne  adja.  hogy  ép  akkor,  midőn  az  egész  mű 
világ  a  deeentralisatio  szükségét  vallja,  éppei.  Mag] 
szag  legyen  az.  mely  hátrafelé  haladva,  mint  rák.  megbe- 
esülhetlen  munieipalis  institutioinak  lényegét  a  oentralisa- 
tionak  hozza  áldozatul. 

53   "     Lajt  s.      .  k. 


KOSSUTH  LAJOS 

válasza 

Rudnay  József  urunk,  mint  a  váczi  kerület  válasz- 
tási eluökenek.  Vaezon. 

T  szteü 

Tartozó  tisztelettel  vettem  a  választási  jegyzőkön 
melynek  átküldésével    tudtomra  adni  méltóztatott.    h-:± 

B  kertile-  Jrraággyülési  képviselőjévé  közakarattal  meg- 
választattam. 

Es  megilletődéssel  olvastam  a  hozzá  melléke It  szívélyes 

felhívó  levelet,  mely  által  annak  59"  aláírói,  a  jóakaratnak 

csekély  személyemet  érdemen  túl  megtisztelő  kifejezéseivel 

k    fel.    hogy    a  reám    ruházott    képviseleti  tisatet 

vállaljam  el. 

Engedje  elnök  tir !  önt.  s  ön    által  a  haza  jó  és  M 
:>en  mindig    határozott    hazafias  szellemű  váczi  vá- 

lasztókat  becses  bizalmukért  őszinte  hálaérzetemről  azon 
kijelentéssel  biztosítanom,  hogy  tekintetbevéve  a  fennfor- 
gó körülményeket,  lehetetlen  volt  a  váczi  választás  tényé- 
ből,  polgári  törekvéseim  irányát  illetőleg  a  múltra  nézve 
megnyugtatást,  a  jövőre  nézve  bátoritást  s  a  végsikerre 
nézve  biztató  reményt  nem  merítenem. 

A  váczi  kerület  érdemes  választói  nemcsak  politikai 
multamat  ismerték,  midőn  választásukkal  megtiszteltének, 
és  ismerték  az  irányt  és  elveket,  melyeknek  életem  szentelve 
van,  hanem  ismerték  [különösen  azt  is,  hogy  minő  meggyő- 
ződéssel vagyok  a  fontosságban  minden  egyebet  túlhaladó 
napi  kérdés  felől,  értem :  az  úgynevezett  közösügyi  egyez- 
kedést. Mert  nagy  nyilvánosságot  nyert  hazánkban  ama 
nyilt,  levél  melyet  ez  ügyben  Deák  Ferenczhez  intéztem. 
Tudták  tehát,  hogy  én  a  jelen  országgyűlés  többsége  által 
immár,  fájdalom !  törvény  erejére  emelt  közösügyi  munká- 
latot nemcsak  határozottan  roszalom,  de  sőt  ha  a  részletek- 
ben is  gyakorlati  foganatba  vétetik,  s  a  nemzet  belenyug- 
vásával érvényesíttetik,  a  nemzeti  öngyilkolással  határos- 
nak ítélem. 

Másrészt  a  váczi  kerület  alkotmányos  érzelmű  válasz- 
tói igen  jól  ismerik  azon  elemi  igazságot  is,  miként  a 
képviseleti  rendszernek  alapját  és  lényegét  azon  kétségbe- 
vonhatlan  elv  képezi,  hogy  a  választók  oly  szándokkal 
választanak  országgyűlési  képviselőt,  miszerint  az  ország 
dolgainak  intézése  körül,  saját  politikai  irányuknak  s  vezér- 
elveiknek szerezzenek  érvényt  és  befolyást,  ugy  a  törvény- 
hozásban, mint  általa  az  ország  kormányzatában. 

Ezek  igy  levén,  a  váczi  választásnak  értelme  csakis  az 
lehet:  hogy  azért  esett  választásuk  csekély  személyemre, 
mert  a  közös  ügyek  kérdésében  nyíltan  kifejezett  nézeteim- 
mel választóim  egyetértenek,  s  átalában  közéletem  politikai 
irányában  s  elveiben,  saját  politikai  irányukat  és  elveiket 
ismerik  fel. 

Ez  az,  a  minek  lelkemből  örvendek.  Ugy  érzem  ma- 
gam, a  midőn  e  sorokat  írom,  mintha  a  vigasztalásnak  egy 
fénysugara  tört  volna  be  hazafiúi  bánatom  éjjelébe. 

Mert  habár  az  országgyűlés  többsége  által  követett 
politika  nagy  veszély  felé  s  tömérdek  bajba  és  szenvedé- 
sekbe sodorja  is  hazánkat,  ez  azonban  végkép  halálossá 
mégis  csak  azáltal  válhatnék,  ha  a  nemzet  magatartása  an- 

nak  szolgálna  bizonyítványául,  hogy  ezen  politika  valóban 
a  nemzet  akaratát  képviseli. 

S  mert  ez  lehetetlen,  hogy  igy  legyen,  azért  tartom  én 
rendkivülileg  fontosnak,  hogy  a  nemzet  közéletében  minél 
sűrűbben  nyivánuljanak  oly  jelenségek,  melyek  tanúságot 
teendnek  Európa  előtt,  a  jogfeláldozási  készség,  mely  az  al- 
kotmány visszaállításának  csalóka  hangoztatásával  pillanat- 
nyilag túlsúlyra  vergődött,  nem  bir  állandó  talappal  a  nem- 
zetnek sem  véleményében,  sem  érzelmeiben. 

Ez  hazánk  érdekeire  nézve  igen  kedvező  befolyást 
gyakorolhat  még  külföldön  is. 

A  jelenségek  között,  melyek  ez  irányban  nyilvánulni 
kezdenek,  bizonyosan  nem  utolsó  fontossággal  bir  a  váczi 
választás;  minthogy  az  annyit  mindenesetre  bizonyít,  hogy  az 
a  híresztelt  megelégedés  az  osztrák  birodalommali  összefor- 
rással  épen  nem  oly  általános  Magyarországon,  s  a  politikai 
irány,  melylyel  csekély  nevem  azonosítva  van,  még  sincs 
annyira  száműzve  a  nép  szivéből,  mint  azt  a  bécsi  lapok 
által  „jó  osztrák  magyar" -nak  nevezett  oldalról  színlelik, 
vagy  elhitetni  iparkodnak. 

A  váczi  választás  —  tagadhatlanul  —  egy  igen  határo- 
zott értelmű  nyilatkozványa  a  nép  józan  ösztöneiben  rejlő 
ellenárnak ,  mely  előbb-utóbb  a  felszínen  is  érezhetővé,  s 
—  hiszem  —  döntővé  is  válik. 

Köszönöm  a  váczi  kerület  független-jellemü  választói- 
nak, hogy  ily  határozott  alakban  kívántak  kifejezést  adni 
ragaszkodásuknak  azon  politikai  irányhoz,  és  elvekhez,  me- 
lyeknek életem  szentelve  van. 

Hogy  vájjon  ezen  elvek  országgyűlésem  képviseletének 
kötelessége  én  reám  vagy  más  valakire  fog-e  hárulni  ?  ez 
igen  alárendelt  tekintet;  kivált  ha  meggondoljuk,  hogy 
minő  tér  az,  melyre  már  elfogadott  határozatok  után,  ezen 
országgyűlésen  a  képviselők  befolyása  szorítva  van. 

Ha  ezen  tér  nem  olyan  volna,  a  minőre  lépni  tiltanak 
elveim,  tilt  lelkiismeretem,  s  tilt  az  európai  viszonyoknak 
is  számbavételével  komolyan  átgondolt  polgári  kötelesség 
érzete ;  büszkeségemnek  tartanám  magamat,  a  váczi  kerület 
országgyűlési  képviselőjének  nevezhetni. 

Hanem,  hogy  én  olyan  Magyarországba  térjek  vissza, 
mely  magát  az  Osztrák-birodalommal  politikailag  össze- 
olvasztotta,    s   az    ország   pénzéveli   rendelkezést   idegen 

avatkozásnak,  annak  elköltését,  s  az  ország  haderejéveli 
rendelkezést  az  osztrák  birodalmi  minisztériumnak  alája  ve  - 
tette ;  hogy  én  ily  viszonyok  közt  hazamenjek,  s  haza  men- 
jek a  végett,  hogy  mint  képviselő  részt  vegyek  a  költség- 
hányad megszavazásában,  mely  hazánk  kizsarolt  népeinek 
véres  verejtékéből  az  osztrák  minisztérium  számára  be  fog 
hajtatni,  (mert  hiszen  már  csak  ezen  hatóság  maradt  fen,  az 
országgyűlés  számára  a  közösügyi  alku  körül),  hogy  én  ily 
körülmények  között,  s  ily  czélból  menjek  haza,  ez  nem  csak 
czélszerütlen  volna,  hanem  teljes  erkölcsi  lehetetlenség  is, 
mert  hiszen  ekként  cselekedve  nemcsak  a  többet,  de  még  az 
1848-ki  törvényeket  is  megtagadnám,  melyeknek  őszinte 
kiegyezkedési  szándokkal  megalkotásában  nem  csekély  ré- 
szem vala. 

Nem  is  tartom  szükségesnek  ez  elhatározásomat  bő- 
vebben indokolni,  kivált  azok  után,  miket  a  jász -ládányi 
kerület  megkeresésére  irott  s  eddig  —  bár  mint  látom 
csonkítva  —  nyilvánosságra  is  jutott  válaszomban  el- 
mondottam, 

E  helyett  inkább  engedelmet  kérek  tisztelt  elnök  úrtól, 
hogy  a  helyzet  felderítése  végett  a  közügyek  iránt  némely 
észrevételeimet  közölhessem. 


Én  ugy  látom,  hogy  azokra,  a  mik  Magyarországon  tör- 
téntek, két  dolog  igen  nagy  befolyással  volt. 

Egyik:  az  orosztóli  félelem,  mely  mesterségesen  ter- 
jesztetett, s  ügyesen  felhasználtatott. 

Másik:  a  nagy  szavak  hangoztatásával,  s  látványos 
ceremóniákkal  előidézett  fogalom-zavar,  melynek  folytán 
sokan  a  jelen  állapotot  az  1848-ki  alkotmány  visszaálli-* 
tásának  hitték,  s  azért  azt,  a  mi  állami  függetlenségünk 
napjának  alkonya,  „egy  szebb  jövendő  hajnala"  gyanánt 
üdvözölték. 

Hallottuk  nyiltan  felállítatni  a  doctrinát,  hogy  azért 
szükséges  a  közösügyi  jogfeláldozások  árán  is  kiegyezkedni 
a  bécsi  hatalommal,  mert  csak  az  Osztrák-birodalommali  szo- 
rosabb egyesülés  biztosíthatja  hazánkat  az  orosz  ellen.    . 

És  a  nemzet  megijedett,  és  sietett  az  osztrák  sas  szár- 
nyai alá  bújni. 


-     28     - 

Ne  higyjen  a  nemzet  ez  ámításnak.  A  félelem  mindig 
rósz  tanácsadó.  Ez  esetben  pedig  már  épen  a  dőreséggel  ha- 
táros. Mert  a  tény  az :  hogy  az  Osztrák-birodalommali  ösz- 
szeolvadás,  nem  csak,  hogy  nem  biztosítja  hazánkat  az  orosz 
ellen,  hanem  épen  ez  az  összeolvadás  vagy  reál  unió,  vagy 
szorosabb  egyesülés,  vagy  akárminek  nevezzük,  épen  ez  az: 
a  mi  az  orosz  invasiót  nyakunkra  hozza. 

Ugy  van  vele  a  nemzet,  mint  ama  kis  madár,  mely  a 
krokodilustóli  félelmében,  a  krokodilusnak  szájába  repül. 

Ez  a  szoros  ab  egyesülés  az  osztrákkal,  nemcsak  nem 
villámhárító,  de  sőt  villámvonzó.  S  azonkivül  nemcsak, 
hogy  nem  tesz  minket  erősebbekké  a  védelemre,  de  sőt 
gyöngékké,  s  tehetlenekké  teszen,  mert  a  maga  által  provo- 
cált  kültámadás  veszélyét  a  belső  szétbomlás  kilátásával 
complicálja. 

Figyelmet  kérek  az  orosz  agitátiók  tenyéré,  melyek 
nagyon  sűrűdnek,  minthogy  termékeny  mezőt  készített 
számukra  az  Osztrák-birodalommali  szorosabb  egyesülés. 

Hallom  nem  hiányoznak  capacitatorok,  kik  azzal  nó- 
gatják a  magyar  madarat  a  krokodilus  torkába,  hogy  ilyen 
meg  amolyan  szövetség  segítségével  Ausztria  helyre  fogja 
állítani  Lengyelországot,  és  ez  majd  biztos  védfala  leend 
hazánknak  az  orosz  ellen. 

Senki  nálamnál  nem  óhajtja  forróbban,  hogy  a  lengyel 
nemzetnek  a  rajta  elkövetett  irtózatos  bűnért  Európa  igaz- 
ságot szolgáltasson ;  követeli  ezt  az  örök  igazság,  s  az  euró- 
pai szabadság  közérdeke ;  és  megérdemli  ezt  a  lengyel  nem- 
zet bámulatos  erélye,  melyet  sem  az  idő,  sem  a  szenvedés 
nem  képes  megtörni.  Irtják,  mint  az  erdőt !  és  a  dűlő  fák 
virágporából,  S-  a  földbe  szakadt  gyökérszálakból  uj  erdő 
nő,  szilárdabb,  mint  valaha.  Magasztos  látvány!  Le  kell 
előtte  borulnunk,  bár  —  ha  magunkra  gondolva  —  elpi- 
rulunk is  önkénytelenül. 

Hanem  én  azt  mondom  a  nemzetnek:  ne  higyjen  az 
ámitásoknak.  Ha  Lengyelország  ily  combinatiók  kíséretében 
visszaállíttatnék  is  (ha  visszaállittatnék)  nem  szolgálhatna 
védfalul  Magyarországnak  —  mert  a  mikorra  Lengyelor- 
szág igy  visszaállíttathatnék,  Magyarország  jutandó tt  Len- 
ország jelen  sorsára,  s  nem  lesz  mit  védfalaznunk. 

Ennyit  röviden  ama  félelemre,  mely  a  közösügyi  egyez- 
kedés elfogadásánál  oly  átokterhes  befolyást  gyakorolt. 

A  mi  pedig  az  alkotmány  körüli  fogalom-zavart  illeti: 
nem  győzök  eléggé  bámulni,  hogy  akadhat  ember  az  ország- 
ban, a  ki  csak  egy  pillanatig  is  képes  magátazzal  mystifi- 
cálni,  hogy  az  alkotmány  vissza  van  állítva  Magyarországon. 

A  ki  a  had  és  pénzügyre  és  általában  az  országkor- 
mányzati politikára  nézve  összehasonlítja  az  1848-ki  törvé- 
nyes állapotot  a  mostanival,  teljes  lehetetlen  nem  látnia, 
hogy  a  közjogi  helyzet,  melyet  közösügyi  egyezkedés  terem- 
tett, nem  csak,  hogy  nem  visszaállítása,  s  még  csak  nem  is 
módosítása  az  1848-ki  alkotmánynak;  hanem  annak  egyenes 
negátiója,  sőt  annak  valóságos  eltörlése. 

Általában  azon  közjogi  helyzetben,  melyet  a  mostani 
országgyűlés  teremtett,  nem  is  lehet  alkotmányról  szólani. 
Institutiókról  igen,  de  constitutióról  nem.  —  Administratió- 
ról  igen,  de  országkormányzatról  nem.  Legkevésbé  parla- 
mentaris kormányzatról.  —  Mert  a  feladott  államattribu- 
tumok  nélkül  sem  ország  nincs,  sem  parlament  nem  lehet. 
Csak  osztrák  birodalmi  magyar  tartomány  van,  s  csak  tar- 
tományi gyűlés  lehet. 

Ezen  állapotnak  ellene  kiált  a  jog,  az  igazság,  az  ősi 
hagyomány  religiója,  a  történelem  törvénye,  a  nemzet  gé- 
niusza, a  szellemi  ösztön,  az  anyagi  érdek,  és  az  önfentartás 
kötelessége. 

És  pedig  ellene  kiált  nem  csak  Magyarországon,  hanem 
az  Osztrák-birodalomhoz  tartozó  nemzetek  nagy  részénél  is. 

Mert  nemcsak  Magyarország  államjogi  személyisége 
sequestráltatik  az  orsztrák-birodalmi  egység  számára,  hanem 
a  birodalmi  nemzetek  személyisége  is  sequestráltatik  ama 
fantasticus  uj  állameszme  számára,  melyet  Cislajthaniának 
kereszteltek. 

Elégedés  nélkül  nincs  kiengesztelődés.  Pedig  veszélye- 
sen téved  az  uralkodóház,  ha  azt  gondolja,  hogy  ily  álla- 
pottal lehetséges  oly  igazi  tartós  elégedést  előidézni,  a  mi- 
nőre szükség  van,  hogy  hatalmas  lehessen,  sőt,  hogy  magát 
csak  biztosnak  is  érezhesse. 

A  könnyen  magyarázható  illusiók  mámora  hamar  el- 
száll a  ruinosus  valóság  fagyos  ujjainak  nyomása  alatt ;  és 
tapasztalni  fogja  a  bécsi  udvar,  hogy  e  nagyon  rósz  számi- 
tásu  experimentatió  által  az  elégedés  pohara  helyett  Pan- 
dora  átkos  szelenczéjét  ürítette  ki  Magyarországra  is,  a  biro- 
dalomra is;  —  ki  senkit  nem  elégített,    meg  senkit  nem 

nyugtatott,  hanem  támasztott  magának  ellenségeket  benn 
és  künn,  és  jobbra  és  balra  mindenfelől,  és  veszélyeket  idé- 
zett elő,  nagyobbakat  mint  valaha  ért,  —  veszélyeket,  me- 
lyekkel szemben  még  a  barátság,  még  a  szövetségek  is  csak 
a  bukás  kútforrásai  lehetnek. 

Mondhatja  elnök  úr?  hogy  ismert  elveim  mellett  nem 
épen  hivatásom  nagyon  aggódni  a  felett,  hogy  a  bécsi  udvar 
magát  veszélybe  dönti.  Elismerem.  De  igenis  hivatásomnak 
tartom  inteni  nemzetemet,  ne  hagyja  magát  oly  útra  terel- 
tetni,  melyen  a  bécsi  udvar  bukásába  Magyarország  is  be- 
letemettetik. Ne  ajánlkozzék  Magyarország  máglyának,  me- 
lyen a  történelem  kérlelhetlen  logikája  az  osztrák  sast 
elégeti. 

És  én  loyalis  ellen  vagyok.  Engendjen  nekem  a  hata- 
lom egy  tartalék  gondolat  nélküli  szabad  szót. 


De  hát  czáfoljon  meg  engem  a  bécsi  udvar.  Övé  az  or- 
szág és  a  hatalom.  Gryözze  meg  nemzetemet,  hogy  nincs 
igazam!  Állítsa  helyre  az  1848-ki  alkotmányt  csonkítlanul, 
és  tartsa  meg  hűségesen. 

Ekkor  a  magyar  nemzet  elégedettnek  érzendi  magát, 
bármi  legyen  is  az  én  véleményem. 

Higyje  el,  jobban  —  szerencsésebben  fog  gondoskodni 
saját  javáról  és  hatalmáról  ez  által,  mint  minden  által,  a 
mit  birodalomegységi  rögeszméjének  hizelgö  tanácsosai  ja- 
vasolhatnak. 

Hanem  arról  is  legyen  meggyőződve  a  bécsi  udvar, 
hogy  ama  történelmi  problémát,  mely  a  bécsi  politika  s  a 
magyar  nemzet  önfentartási  ösztöne  közt  350  év  óta  vitat- 
tatik,  ily  experimentatiókkal,  mint  ez  a  közösügyi  trans- 
actio,  megoldani  lehetetlen. 

Fontolja  meg  a  hatalom  e  szavakat,  mert  bennök  a 
nemzet  geniusza;  a  történelem  logikája  szól.  A  loyalis  ellen 
szava  bizony  érdemel  annyi  megfontolást,  mint  a  hízelgő 
barátoké. 

Valóban  különös  fátum,  hogy  azt,  a  mi  a  valódi  hata- 
lom egyetlen  lehetséges  kútforrása :  a  népek  elégedését  a 
bécsi  udvar  annyi  átalkodottsággal  feláldozza  egy  képtelen 
inpracticus  rögeszmének. 

Századok  óta  követi  különféle  formák  alatt  a  birodalmi 
egységre  törekvés  politikáját. 

Századok  óta  tapasztalja,  hogy  nem  megyén.  Mégis  ra- 
gaszkodik hozzá.  Azt  gondolja,  csak  a  formát  nem  találta 
el,  és  fájdalom  mindig  akadnak  hizelgő  tanácsadói,  kik  uj 
meg  uj  formákat  suggerálnak  neki  a  lehetetlenség  experi- 
mentatiójának  folytatására. 

Nem  mehet  semmi  forma  alatt ;  nem  fog  menni  a  du- 
alisticus  forma  alatt  sem,  mint  nem  menne  trialisticus,  foe- 
deralisticus,  vagy  akár  minő  forma  alatt ;  mert  az  eszmé- 
nek, a  mellett,  hogy  inhaerens  bűne  az  igazságtalanság,  még 
azon  orvosolhatlan  hibája  is  van,  hogy  lehetetlent  akar. 

Egy  létező  nemzetnek  politikai  egységét  a  faj,  nyelv, 
valláskülönbség  nem  teszi  lehetetlenné.  Legvilágosabb  példa 
erre  a  politikai  organisatio  két  ellentétes  véglete :  az  Orosz- 
birodalöm  és  a  republicanus  Észak-Amerika. 

De  kifejlett,  s  külön  személyiségük  teljes  öntudatával 
biró  nemzeteket  egy  állammá  összeolvasztani  lehetetlen. 

Felejti  a  bécsi  udvar,  hogy  nem  a  nyugoti  római  bi- 
rodalom szétbomlására  következett  chaoticus  századokat 
éljük. 

Aztán  —  Istennek  a  történelem  minden  betűjéből  ki- 
menydörgő  szava  kiáltja,  hogy  a  mely  uralkodó  biztos  és 
hatalmas  akar  lenni,  népeit  elégedettekké  kell  tennie. 

A  bécsi  udvar  pedig  fület  dugva  —  Isten  szava  előtt 
—  biztonsága  s  hatalma  forrását  még  mindig  csak  a  had- 
seregben s  annak  a  nemzetek  különböző  géniuszait  violen- 
táló  (azonosító)  hadszervezeti  s  vezénynyelvi  egységében 
keresi,  mely  öt  Solferinóhoz  és  Szadovához  vezette. 

Kutatja  az  okot  mindenhol,  csak  ott  nem,  a  hol  fek- 
szik. —  Hadseregek  —  organismusok,  nem  mechanismusok. 
Erkölcsi  rugókra  van  szükségük.  Csak  lelkesedett  sereggel 
lehet  győzni,  már  pedig  a  birodalmi  egység  absurd  eszméje 
akár  absolutisticus  formában  nyilatkozzék,  akár  alkotmá- 
nyos szinü  köpönyegbe  drapirozza  magát,  akár  reichsrath- 
ban,  akár  delegátiókban  legyen  személyesítve,  lelkesedést 
teremteni  bizony  soha  sem  fog,  legkevésbé  most,  midőn  az 

önczélra  jogosítottság  érzete  annyira  kifejlett  a  népekben, 
miszerint  a  disciplinának  semmi  vaspálczája  sem  képes 
megakadályozni,  hogy  a  szuronyok  is  gondolkozzanak. 

Sem  a  magyar  koronának,  sem  az  Osztrák-birodalom- 
nak népei  nem  szolgalelkü  barbár  népek,  melyeket  lánczon 
vezetni  lehetne.  —  Nincs  itt,  és  nem  lehet  a  trón  bizton- 
ságára, s  hatalmasságára  más  mód,  mint  tiszteletben  tar- 
tani a  népek  jogait  —  kielégíteni  legitim  aspirátióit,  és 
szabad  kezet  engedni  nekik  ,  hogy  magukat  önczélok- 
nak  tekintve,  boldogságukat  saját  módjuk  szerint  eszkö- 
zölhessék. 

Es  ennek  practicuma  az  adott  helyzetben  ?  —  Országol- 
ni, de  hagyni  a  népeket,  hogy  maguk  kormányozzák  magukat. 
Nem  administratiót  értek,  hanem  kormányzatot  a  szó  teljes 
értelmében. 

Önkormányzat  nemcsak  Magyarországnak  az  1848-ki 
törvények  értelmében,  hanem  önkormányzat  az  Osztrák-bi- 
rodalom minden  külön  nemzeteinek  is  a  mi  1848-ki  törvé- 
nyeink hasonlatára. 

Ebben  van  a  biztonság  s  a  hatalom  titka.  —  Minden 
más  rendszert  vagy  kinevet  az  élet,  vagy  megtöri. 

A  personalis  unió  eszméjét,  ha  nem  léteznek,  a  bécsi  ud- 
varnak fel  kellene  találnia.  Nemcsak  nem  kellene  azt  bán- 
tania a  magyar  korona  irányában ,  —  hol  a  kétoldalú  köté- 
sek ellenére  hozzányúlni  vétek;  —  hanem  a  birodalom 
nemzeteire  is  ki  kellene  azt  terjesztenie. 

A  bécsi  udvar  más  úton  jár. 

Ha  az  volt  czélja,  hogy  magát  jobbra  balra,  minden- 
felé elégedetlenséggel  vegye  körül,  —  azt  elérte  —  mes- 
terileg. 

S  még  mást  is  elér.  Azt,  hogy  a  háborúkban,  melyekre 
a  követett  rendszer  okvetlenül  vezetni  fog,  maga  készít  el- 
lenségei számára  oly  támasz  pontokat,  melyekre  a  belső 
szétbomlasztás  emeltyűit  hatalmasan  reá  fektethetik. 

Legyen  neki  az  ő  hite  szerint. 

Hanem  a  nemzet  nézzen  maga  körül,  és  ébredjen  fel 
az  önfentartás  ösztönének  bölcsességére. 

Legfőbb  szükségnek  tartom  ez  idő  szerint,  hogy  a 
fenforgó  nagy  politikai  kérdések  iránt,  a  nemzet  véleménye 
félreismerhetlenül  nyilatkozzék. 

Azoknak  a  jobbra  balra  küldött  bizalmi  nyilatkozatok- 
nak nincs  semmi  határozott  értelmük,  s  azért  nem  is  nyom- 
nak semmit. 

Nézetem  szerint  az  égető  speciális  napi  kérdéseket  kell 
a  megyékben,  kerületekben,  városokban  és  népgyülésekben 
discussió  tárgyává  tenni,  s  azok  iránt  kell  a  közvélemény- 
nek határozott  alakban  nyilatkozni.  —  Csak  igy  remélheti 
a  nemzet,  hogy  magatartssa  befolyással  lehet  a  viszonyok 
alakulásánál,  ugy  benn  a  hazában,  mint  a  külföldön  is. 

1.  Ezen  égető  kérdések  között  én  legégetőbbnek  látom 
a  háború  veszélyét,  mely  hazánk  felett  lebeg,  akár  a  német 
kérdés,  akár  a  keleti  kérdés  miatt,  akár  (a  mi  több  mint 
valószinü)  a  kettőnek  egymással  complicálása  folytán. 

Én  ugyan  meg  vagyok  győződve,  hogy  ez  a  közösügyi 
egyezkedés  —  ha  csak  a  nemzet  erélyes  magatartása  annak 
élét  el  nem  tompítja  —  előbb  utóbb  háborút  hoz  szegény 
hazánkra,  még  pedig  olyat,  melyben  nemzetünkre  ugy 
a  győzelem,  mint  a  megveretés,  egyiránt  halálos  veszély- 
lyel  jár. 

Ha.  foganatba  megyén  a  magyar  országgyűlésnek  (soha 
eléggé  nem  roszalható)  lemondása  azon  magas  attribútu- 
mokról, melyekkel  az  udvari  politikát  fékezhetné,  tökélete- 
sen bizonyos,  hogy  a  bécsi  udvar  németországbóli  kizáratá- 
sában  nem  fog  megnyugodni ;  —  a  keleti  kérdésbe  pedig,  — 
oly  irányban  fog  avatkozni,  melynek  már  csak  puszta  kilá- 
tása is  ellenségeinkké  teszi  a  keleti  népeket ;  s  őket  és  velők 
hazánkbani  fajrokonaikat,  s  még  a  horvátokat  is  az  orosz 
karjaiba  fogja  hajtani. 

De  én  életkérdésnek  tartom,  hogy  a  magyar  nemzet 
ne  csak  ne  azonosítsa  magát  azon  politikával,  mely  ily  há- 
borúra vezet,  de  sőt  mérlegbe  vesse  közvéleményét  teljes 
erővel,  miszerint  a  háború  akadályozva  legyen;  —  mert  oly 
helyzetbe  juttatta  hazánkat  az  országgyűlési  többség,  hogy 
ha  a  bécsi  udvar  most  hamar  háborúba  hagyja  magát  ke- 
vertetni,  a  legközelebbi  sz.  István  napkor  már  nem  lesz 
Magyarország ! ! 

Teljes  elismeréssel  méltánylom  a  tényt,  hogy  a  magyar 
időszaki  sajtó  egyhangúlag  ellennyilatkozik  minden  oly 
szövetségnek,  melynek  czélja  s  iránya  az  lehetne,  hogy  a 
magyar  nemzet  vére  és  pénze  a  német  kérdésbei  avatko- 
zásra pazaroltassék, 

Hanem  a  veszély  oly  nagy,  s  következményeiben  épen 
hazánkra  nézve  annyira  fenyegető,  hogy  ennek  ellenében 
az  időszaki  sajtó  dicséretes  magatartását  elegendő  óvszer- 
nek nem  tarthatom. 

És  tekintve  a  működésben  levő  hatalmas  befolyásokat, 
fajunk  keleties  indolentiája  igen  rémületes  jelenségének 
tartanám,  ha  nemzetünk  amúgy  törökösen  megnyugodnék 
Allah  oltalmában,  vagy  abban,  hogy  ugy  is  megteszi  a  mi- 
nisztérium, a  mit  tenni  kell,  (szegény!  nagyon  keveset 
tehet!);  vagy  abban,  hogy  beldolgaink  rendezetlensége  s 
financiális  závárjai  ugy  is  visszatartandják  a  bécsi  udvart 
a  háborútól.  Tavai  sem  voltak  sem  beldolgai  rendezetteb- 
bek, sem  íinancziái  virágzóbbak,  mégis  belekeverte  magát 
a  német  felsőbbségi  vágyak  miatt  a  háborúba. 

Itt  élethalál  kérdés  forog  fen.  —  Ébredjenek  fel  a 
municipiumok  hivatásuknak,  kötelességüknek  érzetére.  — 
Hangozzék  országhoszant,  a  megyék  termében  a  hon  meg- 
mentésének szabad  szava,  mint  hangzott  sokszor  a  multak- 
ban. —  Mondja  ki  a  nemzet  megyéről  megyére,  kerületről 
kerületre,  városról  városra,  határozatokban,  felírásokban  a 
kormányhoz,  kérelmekben  az  országgyűléshez,  hogy  a  ma- 
gyar nemzet  örömmel  üdvözli  a  nagy  német  nemzetiséget, 
az  egységes  nemzetté  törekvés  útján ;  —  s  hogy  annak  meg- 
zavarására magát  eszközül  nem  fogja  felhasználtatni,  shogy 
előre  tiltakozik  minden  lépés  ellen,  mely  egy  csép  magyar 
vért,  s  a  magyar  nép  véres  verejtékének  csak  egyetlen  egy 
fillérét  is  ily  czélra  akarná  igénybe  venni. 

Hangozzék  a  municipiumokon  végig  a  hon  megmentés- 
nek szabad  szava.  Mondják  ki  országszerte,  hogy  a  magyar 
nemzet  a  keleti  kérdést  olyannak  tekinti,  melyet  elintézni 
a  török  kormány  s  a  Török-birodalom  népeire  tartozik,  s 
hogy  bár  hálás  elismeréssel  van  a  porta  nagylelkűsége 
iránt,  melyet  18  év  előtt  a  magyar  menekvők  irányában 
tanúsított,  de  valamint  egy  részről  határozottan  vissza- 
utasít minden  terjeszkedési  politikát;  ugy  előre  tiltakozik^ 
minden  avatkozási  szándok  ellen,  mely  keleti  szomszédaink 
szabadsági  törekvéseik  ellen  lehetne  irányozva. 

Ezt  tartom  én  most  a  legégetőbb  szükségnek.  Vajha 
fölemelkednék  nemzetünk  a  fenyegető  veszély  színvonalára. 
Vajha  ne  hangoznék  el  —  száműzött  hü  fiának  —  intése, 
mint  a  pusztában  kiáltó  szava ! 

Ezzel  kapcsolatban  szükségesnek  látom,  mind  a  béke 
politikájának  biztositéka  szempontjából,  mind  a  nemzet 
anyagi  végromlásának  eltávoztatása  végett,  hogy  a  muni- 
cipiumok  a  jelenlegi  adók  elviselhetlenségét  constatirozva 
—  a  hadsereg  megkevesitését,  s  vele  az  adók  tetemes  leszál- 
lítását sürgessék  az  országgyűléshez  intézendő  kérelmek- 
ben. —  Tény :  hogy  a  hatalom  a  legszigorúbban  alkalmazott 
adóexecutiók  mellett,  annyira  nem  volt  képes  a  mostani 
adókat  behajtani,  hogy  az  adóhátralékok,  —  ha  nem  csal 
emlékezetem  —  közel  28  millió  forintra,  mindenesetre  tö- 
mérdek milliókra  mentek,  —  ámbár  maga  a  bécsi  íinancz- 
miniszter  is  bevallotta,  hogy  a  kivetett  adókkal  már  a  nem- 
zeti vagyon  tőkéje  van  megtámadva,  ami  anyagi  tekintetben 
a  lehető  legkétségbeejtőbb  állapot,  melynek  folytatását  a 
világon  senki  iránti  kiméletességből  nem  lehet,  nem  sza- 
bad tűrni. 

Valóban  bámulatos!  hogy  szemben  ezen  kiáltó  nyo- 
morral az  országgyűlés  többsége  még  idegen  statusadóssá- 
gok elvállalására  is  Ígérkezett!  —  Ha  még  is  e  nagylelkűség 
árán  az  1848-ki  alkotmánynak  s  vele  hazánk  törvényes  füg- 
getlenségének helyreállítása  volt  volna  megvásárolva!  de 
hogy  a  függetlenségért  az  osztrák  birodalmi  miniszterium- 
tóli  függés  törvényesitését,  —  s  a  nemzet  pénzével  minden 
idegen  avatkozástól  ment  rendelkezés  joga  helyett  a  közös 
delegátiókat  kapja  nemzetünk  cserébe,  s  ráadásul  még  ide- 
gen adósságokat  is  vállaljon,  az  adók  által  már  vagyona 
tőkéjében  megtámadott  nemzet,  ez  az  önfentartási  köteles- 
ség feledésének  oly  példája,  a  mihez  hasonlót  hiában  ke- 
resnénk az  emberi  aberratiók  történelmében. 

De  hát  hallassa  a  nemzet,  hallassa  hangosan  nyomo- 
rának panasz- szavát  s  adjon  az  országot  végig  rezgő  szavá- 
val támaszt  az  országgyűlésnek ,  hogy  a  közösügyi  hányad 
s  adósság  fizetési  generositás  meghatározása  körül  a  nem- 
zetről a  romlást  elháríthassa. 

3.  Szükségesnek  tartom,  hogy  a  hevesi  eseten  fel  nem 
akadva,  mondják  ki  a  megyék  s  egyéb  municipiumok,  az  or- 
szággyűléshez intézendő  kérelmekben,  hogy  a  közösügyi  tör- 
vény azon  intézkedései,  melyek  az  1790:  10-ik  alaptörvény- 
nyel ellenkeznek,  a  nemzetben  mély  és  méltó  megütközést 
okoztak ;  s  hogy  az  ország  önállásának  s  egész  kormányzati 
rendszerében,  minden  avatkozástól  ment  függetlenségének 


—     36     — 

helyreállítása  nélkül,  megnyugvás  és  elégedés  nem  eszkö- 
zölhető. —  Ne  complicálják  e  nyilatkozatokat  a  megyék  el- 
járására vonatkozó  külön  kérdésekkel ;  és  szóljanak  tiszte- 
lettel, mint  az  országgyűlés  irányában  szólani  illik,  de 
szóljanak  határozottan,  mint  kötelesség. 

4.  Atalában  pedig  nem  ismerek  semmi  fontosabbat  ez 
idöszerint,  minthogy  a  nemzet  a  megyei  institutióhoz 
egész  törvényes  kiterjedésben,  a  municipalis  hatósághoz,  s 
az  önkormányzati  jogokhoz,  nagyban,  kicsinyben,  mindig, 
és  minden  körül  örök  éber-figyelemmel,  s  megtörhetlen 
erélylyel  ragaszkodjék.  Ragaszkodjék  az  életmentés  ösztö- 
nének azon  erélyével,  melylyel  a  hajótörést  szenvedett  ra- 
gaszkodik a  mentő  csónakhoz,  s  még  a  deszkadarabhoz  is, 
mint  menekülésének  utolsó  eszközéhez. 

Legyen  hü  a  nemzet  önmagához ;  —  még  mindent  meg 
lehet  menteni.  Veszve  csak  azon  nemzet  lehet,  a  mely  le- 
mondott önmagáról. 


Ezen  megjegyzésekre  kivántam  a  jelen  alkalmat  fel- 
használni. —  Hosszadalmasságomat  menteni  fogja  —  re- 
ménylem —  a  fenforgó  érdekek  fontossága. 

Engedje  tisztelt  elnök  úr  s  engedjék  tisztelt  választóim 
hinnem,  miként  az,  hogy  a  reám  esett  választást,  ezúttal 
el  nem  fogadhatám,  nem  fog  irántami  jó  indulatukban  csök- 
kenést okozni. 

Fogadják  szivesen  hálás  köszönetemet,  és  engedjék, 
hogy  magamat  jóakaratukba  s  becses  emlékezetükbe  mély 
tisztelettel  ajánlhassam. 

Kelt  Turinban,  auguszt  20-kán  1867. 

Kossuth  Lajos  s.  k, 


KOSSUTH   LAJOS 

a    „Pesti  Napló"  szerkesztőjéhez. 

Turin ,  septombor  15-én  1867, 
Szerkesztő  ur ! 

Deák  Ferenczhez  intézett  nyilt  levelem  ellen  egész 
hadjárat  intéztetett  volt  a  „Pesti  Napló" -ban.  Csakhogy 
akkor  közlötte  ön  lapjaiban  nyilt  levelemet  is. 

Ez  loyalis  eljárás  volt.  Előttük  feküdt  olvasóinak  érv 
és  ellenérv.  ítélhettek.  Nem  is  alkalmatlankodtam  önnek 
viszonzásokkal. 

Most  újra  hasonló  hadjárat  intéztetik  a  „P.  Naplód- 
ban a  vácziakhoz  irott  levelem  ellen.  Csakhogy  most  jónak 
látta  ön  minapi  loyalitását  nem  ismételni. 

Hallgatnék  mégis,  ha  csak  véleményt  állitana  véle- 
mény ellenébe.  De  a  „Pesti  Napló"  nem  ezt  teszi.  Té- 
nyeket ignorál  vagy  ferdit,  hamis  állitásokat,  hamis  dolgo- 
kat fog  reám ;  és  mind  ezt  a  legepésebb  személyeskedéssel 
paprikázza.  Olvasói  pedig  nem  controllirozhatják  állítá- 
sait, mert  a  „P.  Napló"  nem  adta  a  hires  „szomorú 
alakú  lovag" -hoz  méltó  hévvel  megtámadott  levelemet; 
a  „Magyar  Újság"  pedig  az  éjfél  csendjében,  szuronyos 
hatalommal  lefoglaltatott. 

El  kell  ismernie  szerkesztő  uruak,  hogy  e  helyzetben 
jogom  van  helyet  kérni,  sőt  követelni  lapjában,  mely  igy 
megtámadott.  Helyet  nem  arra,  hogy  véleményét  czáfol- 
jam  (tudom,  hogy  „a  parti  pris  point  de  conseil,"  s  nincs 
kedvem  szerecsent  mosni),  hanem  hogy  a  személyeskedése- 
ket jogom  szerint  visszatoroljam,  az  elferditéseket  helyre- 
igazítsam, s  a  vitatott  tényállást  világosságba  helyezzem. 

E  hármas  kénytelenség  teljesitését ,  három  levélre 
fogom  felosztani,  válaszul  a  „Pesti  Napló"  sokkal  számo- 
sabb czikkeire,  nehogy  egy  levélbe  foglalva,  a  lap  techni- 
cumában  nehézséget  okozzak . 

L  Az  első,  ki  váczí  levelem  ellen  a  „P.  Napló" -ban 
síkra  száll  (lásd  201.  sz.)  oly  hangon  ir,  hogy  ha  hon  vol- 
nék, örömest  váltanék  vele  a  közügyek  iránt  eszmecserét. 
Némelyekben,  mint  szemben  a  jelen  európai  bonyodal- 
makkal, a  béke  politikájának  szüksége  s  a  megyei  hatósá- 
gok befolyásának  fenntartása,  egyetért  velem,  mit  ily  hig- 
gadt publicista  részéről  köszönettel  fogadok.  A  hol  eltér- 
nek nézetei,  okokkal  küzd,  nem  folyamodik  gyanusitások- 
hoz,  nem  személyeskedik.    Téved,  de  nem  sérteget. 

A  második  (lásd  202.  sz.)  egészen  más  agyagból  van 
gyúrva.  Ez  előtt  én  már  még  csak  hazafi  sem  vagyok*  Job- 
ban szeretem  magamat,  mint  hazámat  (s  ezt  nekem  meri 
mondani,  kinek  életében,  ha  valami  elvitázhatlan  tény,  az 
önzéstelenség  bizonyosan  az.)  Egész  czikke  nem  egyéb  sze- 
mélyeskedésnél, s  a  névtelenség  paizsa  mögül  szórt  piszkos 
gyanusitgatásoknál.  —  Egyúttal  pálczát  is  tör  felettem, 
azt  mondja :  vtul  éltem  magamat"  már  nem  vagyok  többé" 
sőt  „tán  nem  is  voltam  soha." 

Ez  ugyan  egy  szemernyit  sem  nyom  a  közösügyi  alku 
politikájának  igazolására.  De  hát  legyen  ugy.  Hanem  nem 
veszi  észre  szerkesztő  ur,  hogy  e  munkatársa  önt  nagyon 
comicus  helyzetbe  tette.  —  Minek  az  ellen  a  203-ik  szám- 
ban vezérczikk  Cyclust  kezdeni,  kit  a  202-dik  számban  ma- 
gát túléltnek,  nem  létezőnek,  sőt  nem  is  létezettnek  nyi- 
latkoztatott ? 

II.  Hanem  az  a  202-tös,  miután  eltemetett,  velem 
ugyancsak  mirabilis  dolgokat  műveltet.  Olyas  formát,  mint 
Don  Jüanban  a  kormányzó  szobra,  mely  szobor  létére 
ebédre  sétált.  Miután  a  nemzet  nagylelkűségének  nevében 
feledést  és  bocsánatot  hirdetett  nekem  botlásaimért,  azt 
mondja,  hogy  „a  nemzet  pantheonának  szobra"  (hogy  már 
én)  amúgy  hetyke  jókedvemből  fogtam  magam  egy  szép 
reggel,  és  —  „Önszántamból  leléptem  a  magas  piedestalről, 
melyre  a  hálájában  túláradó  nemzet  nagylelkűn  állított! !" 

Az  ördögbe  is,  uram  barátom !  Szerkesztő  ur,  ne  mi- 
veltessen  velem  a  ??P.  Napló"  ily  borzadalmas  dolgokat! 

Néhány  év  előtt  szerencsém  volt  Önnel  s  egy  útitár- 
sával Svájczban  találkozni,  a  mikor  is  (köztünk  legyen 
mondva)  épen  nem  találtam  sem  Önnél,  sem  társánál  vala- 
mi nagy  iszonyt  bizonyos  iránylatok  és  eszmék  iránt,  me- 
lyek ellenében  azóta  Qno\y„erÖs  várává  lön  az  urnák"  sőt 

társa,  nagy  szánom-bánommal  egy  teljes  bűnbánó  vallo- 
mással örvendeztetett  meg  azon  vétkeért,  hogy  azon  pártnak 
opponált,  melyhez  tartozom. 

Emlékszem,    hogy  azon  alkalommal  együtt  másztunk 
fel  Európa  legmagasb  fekvésű  falujába,  Miirrenbe,  a  Jung- 
frau    havas-láncz  nagyszerű    látványát  együtt  élvezni,    és 
együtt  is  lépegettünk  le  hegyi  botjaink  segitségével. 

De  hogy  én  valaha  szoborrá  szegődtem,  magas  piedes- 
talra  másztam,  vagy  magamat  állittatni  engedtem,  vagy 
onnan  leléptem  volna ;  e  mirabilis  mütételekben,  Isten  lát- 
ja lelkemet,  ártatlan  vagyok. 

Oda  jutottunk-e  már  a  gyanusitgatások  között,  hogy 
Önt  emlékeztetnem  kelljen,  mi  az  a  „magas  piedestal," 
melyre  állítva  vagyok? 

A  tizennyolcz  évi  hontalanságnak  nyomor  börtöne, 
uram !  melynek  ajtaját  még  most  is  csak  a  reversalisok  és 
elvmegtagadás  kulcsával  nyithatnám  meg. 

Hogy  e  hosszú  nyomor  és  keserűség  közben  saját  em- 
berségemből álltam  meg  a  szenvedések  viharát  becsülete- 
sen, s  ha  idegen  földön  sok  nemes  rokonszenvre,  sok  hü 
barátra  találtam  is,  de  saját  személyemre  nézve  senki  „nagy- 
lelkűségének" egy  morzsával  sem  vagyok  kötelezettje,  az 
önérzetem  kincséhez  tartozik,  és  ez  rendén  van. 

Hanem  jöttek  idők,  midőn  a  hazafi  kes3rveihez  irtóza- 
tos családi  csapások  súlya  is  járult,  melyek  a  száműzöttnek 
magánéletét  vigasztalhatlan  örökbúba  meritek,  s  járult 
oly  időkben,  midőn  ugyancsak  nem  mondhatám  el,  mint 
ama  római,  hogy  „cladem  domus  meae,  secunda  fortuna  pub- 
lica  consolatur"  özönlöttek  felém  a  világ  öt  részéből,  barát- 
tól, ellenségtől,  ismeretlentől  a  részvétnek  meleg  szavai,  és 
—  nem  tagadom  —  fájt,  hogy  azon  hajdani  barátaim  kö- 
réből, kik  most  Önök  oldalán  ülnek,  soha  a  legkisebb  rész- 
vétnek még  csak  egy  hangját  sem  halottam.  —  Intrigát, 
ellenségeskedést  akár  mennyit,  de  „nagylelkűséget,"  sőt 
csak  részvétet  is  —  soha. 

Ez  is  rendén  lehet.  Elviselem  én,  mig  saját  erőmmel 
birom  —  az  élet  reám  mért  terheit.  Ha  nem  bírom,  megtö- 
röm alattuk,  de  sem  meg  nem  hajlok,  sem  senki  hálájának, 
senki  nagylelkűségének  mankójára  nem  támaszkodom. 

De  hát  Önök,  s  e  tágas  világon  épen  Önök  azok,  kik 
nem  átallanak  nekem  feledésről,    bocsánatról  szólani,  s  a 

nemzet  nagylelkűségét  és  túláradó  háláját  szememre  vetni, 
—  épen  Önök? 

Hátrább  az  agarakkal,  uraim,  ott  a  „P.  Napló"  olda- 
lán, önöknek  erre  nincsen  joguk.  —  Ne  cseréljünk  szere- 
peket. Emlékezzenek  Önök  magukra.  Én  emlékszem  önökre. 

Önök  még  most  is  gúnyolják  a  nemzet  legszentebb 
érzelmeit.  Nagylelkű  elfeledésről,  bocsánatról  beszélnek 
azon  idő  emléke  iránt,  melyet  a  szabad  nemzetek  milliói 
meleg  rokonszenvvel  kisértek,  a  mi  nemzetünk  ma  is  dicső- 
ségének tart,  s  a  történelem  is  annak  fog  mindig  tartani. 

Ha  azon  idők  emlékénél  valakinek  feledésre,  bocsá- 
natra van  szüksége  a  nagylelkű  nemzet  részéről,  öltsék  fel 
Önök  a  vezeklés  szőrzsákját,  és  hintsenek  hamut  fejeikre, 
mert  Önök  azok. 

Ha  Önök  birják  a  bölcseség  kövét,  s  a  nemzet  milliói, 
és  köztük  én  is,  botlást  követtünk  el,  mert  a  haza  jogait 
védeni  mertük,  miért  nem  volt  Önökben  bátorság  szót 
emelni  a  mellett,  hogy  az  akkor  is  előttünk  feküdt,  s  egy- 
hangúlag elvetett  közösügyi  alku-forma  javaslat  csak  tár- 
gyalásba is  vétessék? 

Aztán  elkövetkezett  a  válság  szaka,  amott  a  „P.  Nap- 
ló" oldalán  lehetnek  néhányan,  kik  az  akkori  nemzet  olda- 
láról most  az  Önök  oldalára  tévedtek,  hagyján!  akkor  is 
teljesítették  kötelességüket,  s  hinni  akarom,  most  is  azt  vél- 
ték teljesíteni.  Hanem  ezeken  kivül  ott  vannak  azon  olda* 
Ion  azok,  kik  a  két  tábor  közül  egész  cynismussal  ahhoz 
szegődtek,  mely  a  nemzetével  szemben  állt  (mit  polgárnak 
tenni  soha  sem  szabad,  még  ha  a  nemzet  volna  is  az,  a  ki 
téved) ;  és  ezek  mellett  ott  hemzsegnek  az  Önök  oldalán 
azok,  kik  oly  időben,  midőn  a  régi  Athena  maximája  sze- 
rint az  indiíferentismus  a  legnagyobb  bün,  szépen  leültek 
a  személyes  biztonság  fája  alá,  vagy  a  kényelmés  indolen- 
tia  árnyékába,  s  onnan  nézték,  a  nagylelkű  nemzet  kegyel- 
méből bátorságban,  miként  küzd,  szenved,  vérzik  nemzetük, 
s  biztonságukból  szórták  a  kétség,  az  önbizalmatlanság 
konkolyát,  Öntöttek  hideg  vizet  a  lelkesedésre,  és  szitogat- 
ták  a  meghasonlást,  s  ezzel  előkészítették  a  bukást. 

És  mégis  Önök  mernek  nagylelkű  feledést,  bocsánatot 
szolgáltatni  a  gúny  poharával! 

Hátrább  az  agarakkal,  uraim!  Illenék  Önökhöz  nem 
hálával  (mert  a  kötelességért   hála  soha    sem  jár),  hanem 

szerényen  lesütött  szemmel  a  felett  elmélkedni,  hogy  mi- 
dőn Önök  a  veszély  perczében  szépen  árnyékban  csücsül- 
tek, nem  maguknak,  hanem  némely  másoknak  köszönhetik, 
hogy  a  nép  méltó  boszankodása  nem  zúgott  végig  Önök 
felett,  mint  a  romboló  fergeteg. 

Ha  bocsánatról,  feledésről  kell  szóllani,  Önökhöz  a 
kérő,  nem  az  osztogató  szerep  illik.  Megmondta  már  ezt 
Önöknek  Perczel  tábornok  is,  mindjárt  a  mint  a  haza  föl- 
dére lépett.  Kár  volt  szavaira  nem  figyelmezni.  Mert  sen- 
kinek   sincs  homlokára  felirva,    mit  hozhat  a  holnapi    nap. 

III.  Ugyan  azon  uri  ember  (jelvénye  m.  r.)  azzal  védi 
a  „P.  Napló"  202-ik  számában  az  Önök  jó  (! !)  ügyét,  hogy 
engem  muszka  sympathiákkal  vádol;  Rieger-Palaczkyval 
egy  cathegoriába  teszen,  az  orosz  hatalom  proselytájának 
nevez,  ki  a  lengyel  nemzetet  oda  dobom  martalékul  Orosz- 
országnak, a  német  nemzetet  poroszos! tani  akarom,  a  szláv 
népeket  amúgy  panslavistice  egyesiteni  törekszem ;  Orosz- 
ország irányábana  rokonszenvben  annyira  megyek,  hogy 
előleges  meghódolást  javaslok ;  minden  áron  békét  akarok, 
semmi  áron  fegyvert  fogni  nem  akarok;  azt  javallom, 
hogy  gyáván  megadjuk  magunkat  előre,  s  Magyarország 
hivatását  megtagadom. 

Es  mindezt  én  teszem,  én !  Kossuth  Lajos !  ! 

A  ki  mind  ezt,  vagy  ennek  csak  egy  árva  betűjét  is 
képes  volt  kiolvasni  a  vácziakhoz  irott  levelemből,  annak 
őrültnek  kell  lennie.  A  puszta  ostobaság  fája  ily  gyümöl- 
csöket nem  teremhet ;  a  pártdüh  ennyire  nem  vakíthat ;  a 
politikai  jesuitismus  vigyázóbb,  mintsem  ily  bakot  lőhessen. 
Örült.  Lehetetlen,  hogy  őrült  ne  legyen. 

És  Kemény  Zsigmond,  a  „Pesti  Napló"  felelős  szer- 
kesztője —  ezt  névtelenül,  tehát  saját  felelősségére  ki  meri 
adni.  Szánalomból  felszólítom  Kemény  Zsigmond  urat  egy 
felebaráti  kötelesség  teljesítésére,  melyet  kár  volt  eddig  is 
elmulasztania. 

Önnek  tudnia  kell,  ki  az  a  (m.  r.)  Tudósítsa  családját, 
vagy  ha  ez  nincs,  a  hatóságot  kilétéről,  mert  baj  van  a  ház- 
nál; gondviselésre  van  szükség.  Az  eset  kétségtelenül 
olyan,  hogyha  Angliában  akármely  Jurynak  elébe  tennék 
váczi  levelemet,  s  az  invectivákat,  miket  (m.  r.)  abból  kiol- 
vasott, s  a  biró  azt  kérdené,  van-e  (m.  r.)  nél  annyi  impu- 

tatión  ak  helye,  hogy  a  piszok,  mit  rakásra  halmoz,  libel-nek 
Ítéltessék  ?  —  minden  jury  azt  mondaná  :  hogy  imputatió- 
nak  nem,  hanem  Lunatic  Asylumnak  van  helye. 

Felebaráti  kötelesség  figyelmeztetni  családját.  Ne  mu- 
laszsza  el  szerkesztő  úr! 

Nem  tetszik  ez  alternatíva? Akkor  tetszeni  kell 

a  másiknak.  Libel,  becsületsértés,  melynél  nagyobb  alig 
képzelhető;  mert  nem  kevesebbel  gyanúsít,  mint  az  orosz- 
szali  conspiratióval.  Honárulással. 

Nem  akarom  vitatni,  mennyire  illik  az  ily  örült,  vagy 
becsületsértő  beszéd  azon  oldalhoz,meiynek  soraiban  ujjal 
ki  lehet  mutatni  azokat,  kik  az  orosz  invasiót  kérő,  helyeslő 
levelet  aláirtak,  s  az  orosz  hadak  mellett,  ellátó,  kalauzoló 
commissariusokként  szolgáltak.  —  Sem  azzal  nem  akarok 
kérkedni,  hogy  ily  piszkos  rágalmakkal  Önöknek  bizony  - 
soha  sem  sikerülend  sem  a  józan  eszű  nép  érzelmeit  meg- 
mérgezni :  sem  azon  elveket,  iránylatokat  és  tényeket  be- 
mázolni, miket  nyilvános  életemnek  a  történelem  könyvébe 
beirni  alkalma  volt ;  hanem  csak  annyit  mondok :  ha  én 
annyira  kapnék  az  agitatio  mesterségén,  mint  némelyek 
képzelik;  gondolja  meg  csak  Ön,  minő  pompás  agitatio 
volna  az :  ha  én  Kemény  Zsigmondot  ezen  becsületsértések 
miatt  esküdtszék  elébe  állíttatnám,  s  a  nyilvános  tárgyalá- 
sok közt,  az  igazságszolgáltatás  sérthetlenségének  paizsa 
alatt,  talán  saját  személyemben  fejére  mondogatnám  az  igaz- 
ságot. „Very  temjpting  indeed."  Nagyon  kisértő.  Meggon- 
dolom. 

Higyje  el  Ön,  tanácsosabb  lesz  az  a  másik,  a  Lunatic 
A  s  y  1  u  m. 

IV.  Szerkesztő  úr,  maga  becses  személyében  beszélve, 
szerény  tehetségeim  közé  számítja  a  heves  képzeletet.  En 
eddig  ugy  tudtam,  hogy  a  képzelődő  tehetség  kiválólag  a 
poéták  és  regényírók  sajátja,  mely  utóbbiak  közt  szerkesztő 
úr  díszes  helyen  áll  a  magyar  irodalomban.  Nekem  a  bor- 
zasztóan komor  valóság  terén  jutott  ki  az  életszakma,  ver- 
set nem  írtam  soha.  Regényt  sem  nem  írtam,  sem  nem  csi- 
náltam soha,  egy  kis  „ történelmet tí  talán  segítettem  csinálni 
— -  mint  a  rósz  világ  mondja  —  de  „regényt"  soha,  szerkesztő 
úr,  mint  habitualis  regényíró ,  most  is  abban  fárad  nagy 
buzgalommal.  „On  revient  toujours  a  ses  premiers  amours" 
(Naponként  megemlékszünk  a  hajdani  szeretet  tárgyunkról). 

Épen  most  veszem  a  „P.  Napló"  208-ik  számát.  Érdekekes 
regényt  olvasok  abban  arról ,  hogy  Kossuth  miként  folya- 
modott az  uralkodókhoz  támogatás  végett:  (talán  nem  is 
ö  folyamodott;  talán  nem  is  oly  minden  áron  sietett  „fel- 
csapni, "  talán  először  biztosítékokat  követelt,  hogy  a  magyar 
nemzet  ne  használtassék  majomnak,  mely  más  számára  a 
gesztenyét  kikaparja  a  parázsból,  —  mind  ezt  szerkesztő 
úr  egykor  tudta,  hiteles  forrásból,  hanem  hát  a  heves  kép- 
zeletű regényiró  a  történelmet  elfeledte.)  Es  látok  nem  ke- 
vésbé érdekes  regényt  arról,  miként  mondta  nekem  Napó- 
leon ,  hogy  ö  bizony  az  én  kedvemért  nem  hozza  nyakára 
Oroszországot  (talán  épen  én  mondtam,  hogy  minden  további 
combinatio  előtt  biztosítva  kell  lenni  nemzetünknek,  hogy 
az  orosz  nem  interveniál,  mert  ez  bel  viszályt  idézhetne  elő; — 
Kemény  Zsigmond  egykor  ezt  is  tudta,  de  a  regényiró  elfe- 
ledte), aztán  meg,  hogy  mi  történt  velem  Amerikában? 
(történt  biz  ott  egyéb  is,  mint  a  nyereg,  de  hát  mert  e  felett 
aggódik  Ön,  megnyugtathatom,  hogy  a  nyereg  meg  van), 
és  miként  engedte  meg  nekem  Viktor  Emánuel,  hogy  a  ma- 
gyar légiót  működtethessem  Tyrol  ellen  (dehogy !)  és  hogy 
mi  történt  Poroszországban ;  és  hogy  mi  felett  czivódott  az 
emigratio  stb.  Nagyon  érdekes  regény,  ha  Islentől  van, 
—   de  regény. 

Egykor  elkövetkezhetik  regény  helyett,  a  história  ideje 
is.  Lesz  reá  elég  documentum;  hanem  most  hivatkozom 
szerkesztő  úr  lovagiasságára,  ne  provocáljon  olyan  térre, 
melyre  csak  indiscretio  árán  követhetném.  Mert  bizony  nem 
én  bánom  meg,  ha  indiscretióra  kényszeríttetem. 

Talán  egy  kissé  az  is  a  lovagiassághoz  tartoznék,  nem 
beszélni  oly  sokszor  a  forradalom  ellen ;  miután  tudja  szer- 
kesztő úr,  hogy  nekem  a  magyar  időszaki  sajtóban,  a  forra- 
dalom mellett  szóllani,  és  Önt  regényirói  pegasussáról  a 
tények   homokjára  leszállítani,  nem  engedtetik. 

Nekem  ugy  látszik,  hogy  a  közösügyi  alku  logicajának 
vitatását  kár  ezen  sikamlós  térre  vinni.  Ebeczky  biró  úr 
keze  nem  ér  el  mindenhová.  Én  oka  ne  legyek,  ha  egy  egész 
forradalmi  literaturának  fergetege  találna  felidéztetni. 

Ennyit  a  személyeskedési  rovásra,  ha  többre  nem  pro- 
vocáltatom.  Soha  sem  szerettem  éles  lenni.  Legkevésbé 
most,  midőn  az  életnek  ürömét,  mint  mézét  nagyon  közöm- 
bösen  veszem.    De  el  fogja   —  reménylem   -   minden  igaz- 

ságos  olvasó  ismerni,   hogy  ily  piszkos  provocatiókra  más 
hangon  nem  felelhettem.. 

S  ezzel  átmehetünk  higgadt  kebellel  a  tények  mezejére. 
Pár  nap  alatt;  mert  öreg  kezem  nehéz,  s  Írnokokkal  nem 
rendelkezhetem. 

Kossuth  Lajos,  s.  k. 


KOSSUTH  LAJOS 

„Pesti  Napló"  szerkesztőjéhez. 

lm  in.  szept.  28.  1867. 

Köszönöm  első  levelem  loyalis  felvételét, 
Mig  várnám,  ha  felvétetik-e  ?  Wenkheim  miniszter  úr 
engem  hivatalosan  notóriusnak  nyilatkoztatott.  Köszönöm 
a  bókot.  Merci  cher  báron !  Nem  rósz  compániába  jutottam, 
ha  nem  roszúl  tudom  a  történelmét.  Mert  tény,  hogy  körül- 
belől  három  század  óta  a  magyar  nemzet  azoknak  emlékén 
csügg  a  legnagyobb  pietással,  s  a  magyar  történelem  azok- 
nak nevére  tűzte  a  hazafiúi  hűség  legszebb  koszorúit,  kiket 
a  hatalom  hűtlenségi  nótával  bélyegezett  meg.  Szomorú, 
hogy  ennek  igy  kellett  lenni,  mert  a  constans  tény  arra  mu- 
tat, hogy  ezen  egész  hosszú  idő  alatt  hazánk  állami  viszo- 
nyai nem  voltak  harmóniában  a  nemzet  érzelmeivel.  Pedig 
a  magyar  nemzet  nem  csinál  professiót  a  forradalmi  visz- 
ketegből  (bizony  én  sem!)  Rendszerető,  türelmes  és  nagyon 
loyalis  nemzet  az ;  —  nagyon !  Nem  gondolja  szerkesztő  úr, 
hogy  ama  háromszázados  tény,  háromszázados  alapnak  is 
vétethetnék  arra,  a  minek  csak  puszta  megemlitése  is 
Wenckheim  urat  amolyan  Narvaez-féle  nemes  indignatióra 
gyulasztotta  ? 

Hogy  a  bók  teljes  legyen,  csak  még  az  kellene,  hogy 
az  országgyűlés  meg  proscribáljon.  Megérhetjük.  Miért  ne? 
Hiszen  Rákóczy  is  proscribáltatott.  Igaz,  hogy  azért  Rákóczy 

még  is Rákóczy  maradt !  —  Ő  nagy  ember  volt,  a 

szó  nemesebb  értelmében.  —  Én  igen  kicsi,  mindennapi  em- 
ber vagyok.  Nekem  nem  a   nap,    legfelebb  egy    kis  hárma- 

toeska  szerény  kis  szerepe  jutott.  Hanem  hát  „rien  deplaise 
á  Monseiur  Wenckheim"  minden  fulminatoriumai  daczára 
én  is  csak  Kossuth  Lajos  maradok. 

De  a  nemes  báró  roszúl  választotta  az  alapot.  Mert  a 
hitnek  azon  enuntiatiója,  melyre  haragját  concentrálni  lát- 
szik, nemcsak  nem  „evidens  ereetio  contra  Statum  publicum" 
de  még  csak  nem  is  agitatió,  sőt  ha  ki  nem  szakittatik  „egy 
garas  árú  a  vörös  posztó  közepéből,"  igen  loyalis  nyilatko- 
zat, mely  (miért  tagadnám?)  egy  kis  önlegyőzésembe  is  ke- 
rült, de  —  6'szinte  volt, 

Minek  is  agitálnék?  Hiszen  agitál  helyettem  eleget  a 
minisztérium,  a  deákpárt,  a  „Pesti  Napló"  és  (előttem  is- 
meretlen) collégai;  a  közösügy,  a  quota,  az  idegen  érdekek 
végetti  háború  felé  sodortatás,  a  hivatali  és  fizetési  cumu- 
latiók,  az  ezekkel  terjedő  politikai  depravatió,  s  a  minden- 
nemű elégedetlenségnek  teli  lapátokkal  szórt  magvai. 

Szerkesztő  úr  szives  volt  engem  halottnak  nyilakoz- 
tatni.  Bizony  megérem,  hogy  ezek  az  agitátorok  feléleszte- 
nek: Ce  cher  Báron  Wenckheim. 

De  én  Tamás  vagyok  benne,  hogy  a  lap  lefoglalásokat, 
sajtó-pereket,  nótázásokat  amaz  irtózatos  három  sor  okoz- 
ta. —  Mert  hiszen  más,  de  nem  kevésbé  világos  szavakban 
megmondtam  én  ugyan  azt  Deák  Ferenczhez  intézett  nyilt 
levelemben  is.  —  Deáknak  az  1848-ki  törvényeket  vissza- 
követelő 1864-ki  feliratáról  szólva,  azt  mondtam  ott,  hogy 
engem  ki  bizonyos  kapcsolatokban  az  ellentéteket  kiengesztel- 
lietleneknek  Ítélem  nem  elégített  ki  a  határ,  melyet  kitűz- 
tél" —  és  szóltam  nyitott  térről  a  jövendő  számára. 

Biztosíthatom  szerkesztő  urat,  hogy  még  Karakán 
Marczi  is  tökéletesen  megértette,  hogy  mik  azok  a  „kién- 
gesztelhetlenül  ellentétes  kapcsolatok"  és  mi  az  a  jövendő 
mely  több  mint  48 ;  de  mert  valamint  váczi  levelemben 
megmondtam,  hogy  „ha  a  48-ki  alkotmány  helye  állíttatik 
és  megtartatik,  az  én  incompabilitási  hitem  meg  lesz  czáfolva, 
s  a  nemzett  elégedett  leszu,  ép  ugy  a  „Nyilt  levél"-ben  is  oda 
nyilatkoztam  hogy  „ha  nemzetünk  1848-hoz  békés  úton  eljut, 
lesz  oka  többet  nagy  szenvedések  árán  nem  merényleni,u  sem 
szerkesztő  úr  nem  dobta  nyilt  levelemet  a  lomkosárba,  sem 
a  minisztérium  nem  vette  azt  üldözőbe,  s  nem  fenyegetőd- 
zött  miatta  nótával. 

Másutt  van  a  nagy  harag  kútfeje.  A  „Nyilt  levél" 
csak  azt  mutogatta,  hogy  nem  jó  az  a  közösügyi  transactió ! 
—  S  erre  mosolyogva  azt  gondolta  a  hatalom  :  beszél- 
hetsz —  az  már  megvan  —  De  a  váczi  levélben  azt  mondtam 
hogy  ne  hagyja  magát  a  nemzet  háborúba  sodortatni  a 
végett,  hogy  a  bécsi  kormány  az  elvesztett  németországi 
állást  visszaszerezni  megkisértse.  Es  —  hinc  tantae  animis 
celestibus  irae.  —  Ezt  nagyon  nem  szeretik  Bécsben,  s  a 
Bécsből  inspirált  körökben  hallani. 

De  hát  oda  jutott-e  magyar  hazánk  az  alkotmány- 
visszaállítás  boldog  évében,  hogy  még  ily  életbevágó  nem- 
zeti érdekekről  se  legyen  szabad,  sem  komoly  mérséklet 
hangon  véleményt  mondani,  sem  a  nemzetnek  törvényes 
úton  és  módon  nyilatkozni? 

Tisztázzuk  kissé  a  tényállást,  és  „emlékezünk  régiek- 
rölu  ha  megengedi  szerkesztő  úr ! 


Hogy  nekünk,  magyaroknak,  fontos  okaink  vannak  ro- 
konszenvvel viseltetni  Németország  egységi  törekvése  iránt, 
de  azon  feltétel  alatt,  hogy  ne  azon  uralkodóház  legyen  Né- 
metország fejévé,  a  mely  Szent  István  koronájának  is  birto- 
kában van,  ezen  igazság  felfedezését  oly  kevéssé  van  jogom 
magamnak  vindicálni,  mint  Széchenyi  amaz  angolájnak  volt 
hinni,  hogy  ö  fedezte  föl  Buda  Pestet,  a  porost. 

A  magyar  nemzet,  hacsak  pár  hónapig  is  megszabadul 
az  idegen  járszalagozástól,  nyomban  bámulatos  tapintattal 
birja  eltalálni  a  szegnek  fejét. 

Ezer  husszonnégy  esztendeje  (a  843  ban  kelt  verduni 
kötés  óta),  hogy  Németország  van.  E  hosszú  időn  át?  mindig 
birt  az  egységnek  némi  symbolumával,  s  belső  szétszagga- 
tottsága  a  westphaliai  békekötésen  és  a  bécsi  congressuson 
keresztül,  mindig  összébb  és  összébb  szorult,  de  valóssággal 
egységes  soha  sem  volt,  s  mert  ez  nem  volt,  idegen  befolyá- 
soknak —  1815  óta  főleg  orosz  befolyásnak  volt  játék- 
tere. 

Pedig  természetes,  hogy  egységes,  tehát  független  akar 
lenni.  S  mert  természetes,  tehát  lesz.  Ez  a  történelem  logi- 
cájában  fekszik.  A  ki  azt  meg  akarja  akadályozni  lehetetlent 

akar,  pedig  „il  ne  faut  jamais  vouloir  1'  impossible"  (soha 
sem  szükséges  a  lehetetlent  akarni).  Ez  a  szó  III.  Napóleon 
császár  szava. 

A  németországi  egység  kérdésének  megoldását  a  mi 
korunkban  hozták  válságra  a  körülmények ;  tehát  oly  kor- 
ban, midőn  a  monarchicus  elv  országol  Európa  felett, 

Mi  lehetne,  ha  Francziaországban  valami  „véletlen" 
nemcsak  történnék,  hanem  consolidálni  is  találná  magát  ? 
Vagy  mi  lesz  akkor,  ha  az  éjszak  amerikai  fiatal  óriás  lakos- 
sági cenzusa  száz  milliót  fog  mutatni  (nem  kell  reá  száz  év) 
s    a   világon    irányadó  hatalommá  válik?  Az  más  kérdés. 

Most  a  monarchiái  elv  itt  az  uralkodó,  most  tehát  Né- 
metország egysége  is  csak  a  monarchicus  elvvel  kapcsolat- 
ban létesithető. 

Ez  igy  lévén,  ha  Németország  fejévé,  vagy  egyességi 
kapcsává  az  válnék,  ki  Magyarországnak  is  királya,  ugyan 
csak  meggyülne  bajunk  a  germanisatió  átkával,  melylyel 
már  annyi  küzdelmünk  volt.  A  „germanisatió"  szót  főkép 
politikai  értelemben  kérem  vétetni,  ámbár  tudva,  minők 
voltak  még  nem  rég,  és  részben  minők  még  most  is  „maga- 
sabb" köreink,  tán  nemzetiségi  tekintetben  sem  volnánk  tul 
minden  bajon.  De  annyi  bizonyos,  hogy  a  német  irány,  né- 
met hatalmi  érdek,  német  politika  volna  a  vontató  gőzös. 
Hazánk  pedig  az  utána  akasztott  rakhajó,  mely  szenet  viszen 
a  gőzös  számára. 

Ha  ellenben  oly  dynastia  lesz  Németország  fejévé, 
vagy  egységi  kapcsává,  mely  nem  egyszersmind  Szent  István 
koronájának  is  birtokosa,  egyszer  mindenkorra  megmenek- 
szünk a  hatalom  germanisationális  iránylataitól.  —  Ez 
világos. 

Aztán  az  igy  egyesült  Németországnak  nagyon  érde- 
kében lesz  :  nem  tűrni,  hogy  az  orosz  még  messzebb  nyújtsa 
máris  túl  hosszú  karjait.  Tehát  nekünk  természetes  szövet- 
ségesünk az  orosz  ellenében.  —  Ez  is  világos. 

Söt  ha  egyszer  Németország  egysége  többé  nincs  con- 
testatio  alatt?  az  is  érdekében  lesz,  hogy  közte  és  az  orosz 
közt  újra  felálljon  a  lengyel  választó  fal,  melyen  a  közvet- 
len contactus  megtörik.  —  Ezerszer  nagyobb  nyereséget 
igér  ez  a  nagy  Németországnak,  mint  a  heterogén  kis  Posen 
kényszerű  birtoka.  Ugy  hogy  a  conzummált  németországi 
egység  nagyobb    kilátást  nyújtana  a  szintoly  nemes,  mint 

szerencsétlen  lengyel  nemzetnek  az  újjászületésre,  mint 
felosztása  óta  valaha  birt.  —  Ez  is  nagyon  érdekünk- 
ben van. 

Ugyancsak  hatalmas  okaink  vannak  tehát  rokonszenv- 
vel viseltetni  Németország  egységi  törekvése  iránt,  a  mon- 
dott feltétel  alatt. 

Volt  idő,  midőn  ez  nem  is  volt  pártkérdés  hazánkban. 
Ebben  mindnyájan  egyetérténk,  hajdani  és  mostani  minisz- 
terek, jobb  és  baloldal ;  mindenki,  maga  b.  Kemény  Zsig- 
mond úr  is. 

1848-ban  is  munkában  volt  a  németországi  egység 
kérdése,  még  pedig  oly  módon,  miszerint  kezdet  óta  min- 
denki tudta,  hogy  a  német  császári  korona  a  porosz  király- 
nak fog  megajánlatni.  Ugy  is  történt.  De  Bécs  ellenzése 
miatt  akkor  hiában, 

És  mi  történt  a  saját  lábára  állott  Magyarországon?  -— 
Történt  az:  hogy  1848-ban  aug.  3-án  a  magyar  országgyű- 
lés képviselőháza  egyhangúlag,  közakarattal,  legmelegebb 
rokonszenvet  szavazott  Németország  egységi  törekvése 
iránt. 

Es  ki  indítványozta  e  rokonszenvi  szavazatot?—  Ta- 
lán én  ?  —  Korántsem ;  hanem  Gorové  István,  mostani  mi- 
niszter űr.  Nemcsak  rokonszenvet,  hanem  szövetség-kötési 
készséget  is  inditványozott. 

Az  inditvány  pártolására  szólók  közt,  feledhetlen  Tele- 
ki Lászlónk  e  szavakkal  végezte  beszédét :  Mint  a  civilisatió 
védője,  mint  szabad  ember,  mint  magyar,  örvendek,  hogy 
Németország  egysége  nagy  napjának  hajnala  hasad,  és  áru- 
lóknak nyilvánítom  azokat,  kik  ez  ellen  tenni  mernének  akár 
magyarok,  akár  németek  lennének  azok. 

A  képviselők  háza,  köztük  három  mostani  miniszter 
(Eötvös,  Horváth  és  Lónyai  urak)  és  Kemény  Zsigmond  úr  is, 
egyhangúlag,  közakarattal  elfogadták  Gorove  inditványát.  — 
S  még  többet  is  elfogadott.  Nyári  Pál  inditványára  ki- 
mondta azt,  hogy  „ha  a  bécsi  kormány,  az  Összpontosított 
német  hatalommal,  a  német  egység  kérdése  miatt  háborúba 
keverednék"  Magyarország  képviselői  kijelentik,  hogy  azon 
esetben  Magyarország  pártolására  ne  számítson. 

Kitörő  helyeslés  közt,  közakarattal  ez  is  végzéssé  emel- 
tetett. Négy  mostani  miniszter  és  a  „Pesti  Napló"  szerkesz- 
tője, ezen  végzésben  is  részesek  voltak. 

De  az  uralkodó  háznak  dynastialis  eredete,  történelmi  fej- 
lődése, múltjának  emlékei,  s  az  elsőségi  állás,  melyet  a  né- 
met eonfoederatióban  birt,  predominansokká  tették  a  bécsi 
kormánynál  a  német  nagyhatalmi  állás  vágyait.  így  lőn, 
hogy  ama  rokonszenvi,  s  a  német  egység  elleni  háborúba 
sodortatását  nem  zetünktől  elutasitó  országgyűlési  végzéseket 
a  bécsi  kormány  nagyon  zokon  vette,  elannyira,  hogy  elha- 
tározná Magyarországnak  az  1848-ki  törvényekkel  biztosí- 
tott függetlenségét,  ha  másként  nem  lehet,  fegyverrel  is 
megsemmisíteni,  minthogy  az  a  Németország  feletti  felső- 
ségre vágyásban  nem  akart  eszközül  szolgálni. 

A  vágy  Magyarország  erejével  e  czélra  rendelkezhetni, 
hozta,  nyakunkra  a  császári  seregeket  és  az  orosz  invasiót. 

Elkövetkezett  a  világosi  catastrópha,  s  a  terrorismus, 
majd  az  elmállasztás  hosszú  időszaka.  Rendelkezhettek 
szabadon  erőnkkel.  És  elkövetkezett  az  osztrák-porosz  riva- 
litás  történelmi  kényszerüségü  válsága.  Es  lett  belőle  ?  .  .  . 
Sadowa.  Miért?  Mert  a  magyar  katona  nemzetünk  érdeke- 
ivel ellenkező  ily  czélért  nem  lelkesülhetett.  Elanyira  nem, 
hogy  a  hősiességet  ősi  tulajdonul  biró  magyar  katonák,  tős 

gyökeres  csongrádi  magyar  fiúk,  Pólába  relegáltattak 

gyávaságért !  Irtózatos  tévelygés !  A  magyar  katona  soha 
sem  fog  Bécsnek  németországi  felsőbségeért  lelkesülni. 
Ellenkezik  ez  a  természettel,  és  a  nemzeti  önfenntartás  ösz- 
tönével, mely  a  magyar  népben  csodás  öntudattal  él.  Soha 
sem  fog  ezért  lelkesülni  !  ! 

De  Bécsben  ezt  sem  belátni  nem  tudták,  sem  hinni  nem 
akarták,  A  hatalomnak  szokott  hibájat  (az  önökké  is,  ott  a 
„Pesti  Napló"  oldalán),  hogy  obiigatus  cotteriáik  zsongását 
a  sphaerák  harmonijának  veszik.  Absolutismussal,  rettegte- 
téssel nem  ment  a  dolog.  Azt  Gondolták  Bécsben,  hogy 
csak  az  út  téves,  nem  a  czél,  és  azt  gondolták :  csak  egy 
kissé  menagirozni  kell  a  magyar  érzékenységet,  csak  egy 
kis  constitutionalis  formákkal,  nevekkel  és  ceremóniákkal 
kell  őt  jó  kedvbe  hozni  s  egeket  hasogató  dörgéssel  kiáltja 
el  a  „vitám  et  sanguinem(í-et  a  nélkül,  hogy  a  „mi  végett  ?" 
iránt  nagyon  scrupulózuskodnék. 

Ez  a  közösügyi  alkunak  nyitja,  tisztelt  szerkesztő  úr ! 
A  mi  rugója  volt  1848-ban  a  császári  fegyveres  megtáma- 
dásnak, az  rugója  1867-ben  a  közösügyi  transactiónak  — 
Semper  idem. 

Önök  a  birodalom  népeiveli  szövetkezés  ködfátyol  ké- 
pét lebegtetik  a  nemzet  szemei  előtt.  —  A  közösügyi  alku 
nem  népszövetkezés.  Az  osztrák  birodalom  helyzetében  nép- 
szövetkezésröl  beszélni  átalában  is  anomália,  mindenesetre 
pedig  az  a  transactió ,  melyet  önök  összegyártottak ,  nem 
szövetségi  transactió,  hanem  repartitiója  annak,  hogy  a 
népek  érdekei  felett  lebegő  udvari  politika  vér  és  pénz  esz- 
közeihez minő  mértékben  járuljon  a  birodalom  egyik  fele 
(hogy  már  Magyarország!)  és  járuljanak  a  birodalom  másik 
felének  népei  (minő  borzasztóan  hangzik  magyar  ember 
fülében  ez  az  „egyik  meg  másik  fele!")  —  Ezt  csináltak 
önök,  nem  szövetséget. 

Avagy  szövetség  ez,  mely  minden  érdekeket  sért  és 
senkit  sem  elégít  ki?  —  —  íme  ott  van  a  „kedvencz"  köz- 
pont, Ausztria.  Annak  egyik  jeles  vezérpublicistája  azt 
mondta  Napóleon  császárnak  Salzburgban,  hogy  a  közös- 
ügyi alku  nem  transactió,  hanem  capitulatió  Ausztria  részé- 
ről Magyarország  irányában ;  —  Önök  oda  adták  Ausztri- 
ának a  magyar  hadsereggeli  rendelkezést  s  a  közös  költsé- 
gek elköltésének  jogát  (nem  ők  adták  önöknek,  hanem  önök 
nekik),  oda  adták  a  közös  delegatiónak  a  hadi  költségek 
megszavazásának  s  vele  a  háborúnak  jogát,  és  elvállalják  az 
osztrák  államadósságok  30  percentjét.  Es  azok,  a  kiknek 
mindezt  oda  adták,  azt  mondják :  hélas  Ök  capituláltak  ne- 
künk! Törököt  fogtunk  de  viszen.  —  Népszövetség  ez? 

És  ott  van  Csehország.  Ennek  ép  oly  kétségbevonhat- 
lan  joga  van  a  nemzeti  önnállásra,  mint  nekünk.  Önök 
azt  mondják;  legyen  .egy  egységes  birodalom;  annak  egyik 
fele  leszünk  mi  (ne)  Magyarország  többé,  hanem  Trans- 
lajthánia),  másik  fele  meg  lesz  Cislajthania,  s  abba  Csehor- 
szágot és  a  vele  történelmi  kapcsolatban  levő  tartományo- 
kat, mint  a  fél  almának,  egyik  integráns  gerezdjét,  s  a  kis 
Ausztria  appendix-ét  incorporálják.  S  önök  azt  hiszik,  szö- 
vetségesünkké tették  Csehországot?  Tették  ellenségünkké. 
Figyelmeztessem  -  e  önöket,    kinek  készítettek  szövetségest 

Csehországban  ? Az  orosznak.  Nem  is  késset  hasznát 

venni.  Ugyancsak  szórja  a  magot.  Hogy  is  ne?  Hiszen  önök, 
ugyancsak  elkészítették  számára  a  földet.  Nem  mondom, 
hogy  szándékosan;  de  elkészítették. 

Es  itt  vannak  testvéreink,  a  horvátok.  En  lelkemben 
meg  vagyok  győződve:    hogyha  gróf  Andrássy  Gyula,  az 

1 84 8-ki  törvények  értelmében  „független"  magyar  minisz- 
ter elnök  volna,  (pedig  az  volna,  ha  a  Deák-párt  az 
1861-ki  alapot  el  nem  hagyja),  nyolcz  nap  alatt  kiegyezked- 
nék] Horvátországgal.  De  a  közösügyi  transactio  alapján 
lehetetlen.  A  horvátok  nagyon  megunták  —  és  méltán  — 
a  bécsi  politikának  gendarmejai  lenni.  Tudják  hogy  politi- 
kai absorbtióval  őket,  jövendőjüket,  fejlődésüket  nem  Buda 
Pest,  hanem  Bécs  fenyegeti.  De  hát  mi  kedvük  legyen  hoz- 
zánk csatlakozni,  midőn  látják,  hogy  az,  a  mi  a  birodalmi 
absorbtió  ellenében  biztositékul  szolgálhatna :  Sz.  István  ko- 
ronájának önállása  és  állami  függetlensége,  fel  van  adva,  s 
Magyarország  maga  is  absorbeáltatta  magát  a  birodalomba. 
Hiszen,  ha  már  a  bécsi  udvari  politika  szögén  kell  fügni, 
bizony  nem  igen  vigasztaló  kilátás,  hogy  a  magyar  karikán 
lógva,  függjenek  a  bécsi  szögön.  Aztán  az  utóbbi  években 
nagyon  kifejlett  Horvátországban  a  határőrvidéki  osztrák 
szervezet  eltörlésének  s  a  határőrvidék  polgáritásának 
óhajtása.  Es  méltán,  ők  ettől  el  nem  állnak.  Meri  merheti- e 
a  magyar  korona  honvédelmi  minisztere  ezen  óhajtást,  tel- 
jesíteni, vagy  csak  annyit  decretálni,  hogy  az  ottani  határ- 
őrvidék Horvátországnak  politikailag  integráns  része  ?  Nem 
meri,  nem  merheti.  Tehát  csináltak  önök  szövetségest  ne- 
künk az  orosz  ellen  Horvátországban?  —  Csináltak  és  foly- 
vást csinálnak  az  orosznak  mi  ellenünk.  —  Nem  mondom 
szándékosan  de  csinálnak. 

Azt  is  mondják  önök,  és  mindig  mondják :  hogy  a  kö- 
zösügyi transactio  kölcsönös  védelmi  transactio.  Nem  az. 
Ha  a  bécsi  kormány  védelmi  állást  akart  volna  magának 
biztosítani,  és  védszövetséget  létrehozni;  azon  alapra  fek- 
tette volna  szervezetét,  melyet  váczi  levelemben  kijelöltem: 
a  personalis  unió  alapján ;  ez,  minden  nemzetet  elégedetté 
téve,  s  honvédelmi  rendszerének  saját  géniusza  szerinti  ki- 
fejtésére képesítve,  egy  megtámadhatlan,  aláaknázhatlan, 
megdönthetlen  biztos  védelmi  positiót  adott  volna.  — 
Közbevetőleg  szólva  :  ugyan  miként  sikamolhatott  tisz- 
telt szerkesztő  úr  azon  óriási  elferditésre ,  miszerint  azt 
fogná  rám,  hogy  én  nemzetiségek  szerint  akarnám  a  biro- 
dalmat is,  Magyaorországot  is  feldarabolni.  —  Bizony 
eltanulja  munkatársaitól  a  gyanúsítások  nonsensejét  (esz- 
telenségét). Sajnálom  és  csodálkozom.  —  Én  nemzetekről 
szóllottam,  tehát  történelmi  alappal  biró  állami  személyessé- 

gekröl,  nem  nemzetiségekről,  melyekről  ép  azon  levelemben 
mondottam,  s  példákkal  is  bizonyítottam,  hogy  azok  külön- 
félesége  egy  létező  nemzet  politikai  egységességét  nem  aka- 
dályozza. —  Hazánkra  nézve  pedig  én,  ki  a  nemzetiségi 
kérdésnek  igazi  testvéries  bökezöséggel  kiegyenlitését  a  leg- 
égetőbb szükségnek,  sőt  azon  külpolitikai  complicatiók  mel- 
lett, melyeknek  feléje  sodorják  önök  a  nemzetet,  valóságos 
életkérdésnek  tartom,;  mindig  de  mindig  kijelentettem,  hogy 
a  kiegyenlítésnél  az  ország  területi  épségét  és  politikai  egy- 
ségét fenntartani  mulaszthatlan  kötelesség. 

Nem,  uram !  A  közösügyi  alku  vezéreszméje  (nem  mon- 
dom önök  szándokaiban,  hanem  tényleg  is)  a  hatalomnál 
nem  a  védelem,  hanem  a  támadó  tehetség. 

Megmondták  önöknek,  hogy  a  „birodalom  egysége  és 
nagyhatalmi  állása  előtt  minden  más  tekintetnek  háttérbe 
kell  állani."    És  önök  meghajoltak  ez  intimatió  előtt. 

És  báró  Beust  (kit  bizonyosan  nem  azért  ültettek  át 
Drezdából,  hogy  a  bécsi  udvart  elszoktassa  a  németségtől), 
teljességgel  nem  ámítgatta  önöket  —  Férfias  nyiltsággal 
kimondotta  febr.  4-ki  köriratában  (a  Landtagokhoz),  hogy 
Magyarországgal  azért  kell  kiegyezkedni,  mert  különben  a 
„birodalomnak  nagy  és  régi  történelmi  állása  vissza  nem  sze- 
rezhető9." Nem  szólt  egy  szót  sem  védelemről,  hanem  szólt 
„nagy  és  régi  történelmi  állás  visszaszerzéséről." 

És  hol  van  ezen  nagy  és  régi  történelmi  állás  ?  Van 
Németországban,  és  lehet  az  olaszországi  veszteségek  com- 
pensatiojónak  keresésében  Keleten. 

így  értette  azt  minden  ember  Európában.  így  értette 
Napóleon  császár  is.  S  azért  ment  Salzburgba,  mert  igy 
értette. 

És  jel  tűnt  fel  jel  után,  hogy  a  német  kérdés  újra  há- 
borúval fenyeget.  Nem  magam  vagyok  e  hitben.  Egész 
Európa  abban  van,  hónapok  óta.  Es  én  kérdem  magamtól, 
érdekünkben  állhat-e  most,  mit  1848-ban  pártkülönbség 
nélkül  jobb  oldal,  bal  oldal,  miniszter  és  oppositio,  Gorove 
és  Kemény,  mint  Nyáry  és  Teleky,  nemzetünk  életfentartási 
érdekeivel  ellenkezőnek  hittünk,  tudtunk,  vallottunk? 

Eszem,  szivem,  tapasztalásaim,  a  történelem  intése,  az 
események  szava,  minden  a  mi  csak  befolyhat  a  meggyőző- 
désre, azt  sugalta  nekem  J  hogy  most,  és  a  közösügyi  alku 
után,  és  olyan  körülmények  közt,    hogy  a  német  kérdés 

miatti  háború  okvetlenül  eomplicálódnék  a  keleti  kérdéssel, 
és  orosz  invasiót  hoz  a  nyakunkra,  e  háborút  provocálni, 
nemcsak  inkább,  mint  valaha  ellenkezik  hazánk  érdekeivel, 
de  sőt  halálosan  veszélyes  volna. 

Megfontoltam,  hogy  nemzeti  hadseregünk  nincs,  s  a  mi 
hadseregünk  van,  az  nemzeti  géniuszának,  zászlóaljának, 
vezényszavának  lelkesítő  befolyásától  meg  van  fosztva. 
Megfontoltam  az!;,  hogy  a  közösügyi  alku  egész  Európában, 
s  különösen  Keleten  consistentiát  adott  a  compensationalis 
vágyak  felöli  hitnek,  s  hogy  e  hit  keleti  szomszédainknál 
félétkenységet,  söt  elidegenedést  szült,  a  bécsi  politika  hor- 
gára akasztott  Magyarország  iránt ;  és  megfontoltam  azt, 
hogy  ezen  elidegenedésnek  a  hazánkbani  rokon  népfajokra 
visszahatásnál  fogva,  még  annak  is  ki  lehetnénk  téve,  hogy 
ily  körülmények  közt  az  orosz  invasiót  belháború  is  aggra- 
válhatná  (súlyosbíthatná). 

Es  mindezt  megfontolva  a  fejünk  felett  lebegő  háborút, 
olyannak  láttam  és  látom,  melyben  a  megveretés  enyészettel 
fenyeget,  a  győzelem  semmi  kigondolható  hasznot  nem,  de 
sőt  ez  is  csak  bajt,  kárt,  veszedelmet  hozhat  hazánkra ;  mig 
országunk  territoriális  épsége  és  politikai  egysége  már  a 
harcz  folyama  alatt  is  oly  megszakgatásoknak  lehetne  ki- 
téve, melyeket  —  bármi  lenne  is  a  háború  végkimenetele  — 
nagyon  bajos  volna  összeférczelni. 

Hazámat  hőn  szeretve,  keblem  e  nagy  aggodalmában 
figyelmeztettem  honfitársaimat,  hogy,  ha  nem  akarják 
hazánkat  a  veszélybe  sodortatva  látni ,  siessenek  a  köz- 
véleménynek határozott  nyilatkozatát  törvényes  utón,  tör- 
vényes módon  belevetni  az  események  még  függő  mér- 
legébe. 

Önök  is  szeretik  a  hazát,  Önök  sem  kívánhatják,  ide- 
gen érdekek  iránti  kíméletből,  hogy  hazánk  veszélybe  ke- 
rüljön. —  Önöknek  kötelességük  volt  volna:  vagy  kezet 
fogni,  hogy  a  veszély  a  hazáról  elhárittassék,  vagy  ha  alap- 
talan, eloszlatni  az  aggodalmat,  mely  a  czél  miatt,  a  mely 
sugallotta,  még  ellenektől  is  tiszteletet  érdemel. 

Önök  e  helyett,  piszkos  sértegetésekhez,  oktalan 
gyanusitgatásokhoz  folyamodtak.  Ezzel  gondolják  a  ve- 
szélyt elhárítani?  Önök  ezzel  csak  megerősítettek  engem,  s 
hidjék  el,  megerősítették  a  nép  romlatlan  millióit  is  azon 
meggyőződésben,    hogy  aggodalmaim  nagyon  is  alaposak. 

Minek  egyébiránt  okokkal  is  kimutatását,  s  Önök 
rakásra  halmozott  fallaciái  (ámitásai)  közül  kiáltóbbaknak 
eloszlatását,  harmadik  (utolsó)  levelemre  tartom  fen. 

Kossuth  Lajos  s.  k. 


KOSSUTH  LAJOS 
harmadik  levele 

a  „Pesti  Napló"  szerkesztőségének. 

Turin,  october  13-kán  1867. 

A  közösügyi  egyezmény  legveszélyesebb  momentuma 
abban  fekszik :  hogy  Magyarország  egyrészt  erőt  bocsátott 
a  birodalmi  kormány  rendelkezésére,  s  az  erővel,  ingert 
adott  azon  politikát  követni,  melynek  ezélja :  „a  nagy  és 
régi  történelmi  állást  vissza  szerezni-"  másrészt  meg  ezen 
politikának  a  magyar  érdekek  szempontjából  fékezésére 
csak  annyi  tehetséget  sem  tartott  fen  magának  a  magyar 
országgyűlés,  a  menyivel  még  a  hajdani  karok  és  rendek 
is  birtak. 

íme,  még  be  sincs  fejezve  gyakorlati  részleteiben  a 
közösügyi  egyezkedés,  smár  is  oly  ingert  adott  a  „régi  tör- 
ténelmi állás  visszaszerzése"  után  sóvárgó  politikának,  hogy 
egész  Európa  véleménye  szerint  háború  veszélye  lebeg  fö- 
löttünk, és  pedig  oly  czélok  végett,  melyek  hazánk  érdeke- 
ivel merőben  ellenkeznek;  —  háború,  mely  Ausztria  részé- 
ről teljességgel  nem  volt  volna  lehetséges,  ha  a  magyar  or- 
szággyűlés az   1861-ki  alapot  fel  nem  adja. 

Két  kérdés  van  jelenleg  szőnyegen,  mely  európai  há- 
borút idézhet  elő,  a  német  és  a  keleti. 

Megmondottam  előbbi  levelemben,  miként  állanak  ér- 
dekeink a  német  kérdésre  nézve.  Hasonlót  kell  tennem  a 
keleti  kérdésre  nézve. 

Constatirozzuk  a  tényállást. 

A  török  birodalom  eredete  a  történelem  legbámulato- 
sabb  csodái    közé    sorozható.  Mindössze    négyszáz    sátorból 

(családból)  állotta  török öserö,  melylyel  Orchán  Emir  atyja 
Orthogrul  a  XlII-ik  század  végével  a  Sangar  partján  meg- 
telepedett. E  négyszáz  sátor  volt  a  török  nemzet  bölcsője, 
mely  kevesebb  mint  száz  év  alatt  majd  az  egész  mostani 
török  birodalmat,  150  év  alatt  Konstantinápolyt  is  meghó- 
dította, s  Európát  megrettegteto  hatalommá  vált. 

De  az  idők  megváltoztanak. 

A  török  nemzetnek  többé  nem  ereje,  hanem  gyönge- 
sége veszélyes  Európának,  mely  azt  mesterségesen  támogat- 
ja, nehogy  helyébe  az  orosz  lépjen,  s  helyébe  lépve  törvényt 
szabjon  Európának  és  Ázsiának. 

Az  orosz  terjeszkedési  vágyai  ellen  megvédheti  a  Török- 
birodalmat Európa,  ha  egyet  ért;  de  a  belső  szétbomlástól 
—  nincs  földi  hatalom,  mely  megvédhesse;  sőt  a  történelem 
kérlelhetlen  logikája  hangosan  i  nti  Európát,  hogy  ha  e  fel- 
bomlás processusát  akadályozni  akarná,  nem  a  törököt 
mentené  meg,  hanem  az  orosz  hegemóniának  csinálna  utat 
le  egészen  a  Bosphorusig,  s  az  adriai  tengerig. 

A  török  hatalom  napjai  számlálva  vannak.  Én  oltalmat 
találtam  nála,  midőn  osztrák  és  orosz  fejemet  követelték.  Es 
közöttük  éltem  és  megtanultam  becsülni  a  sok  nemes  vonást 
nemzeti  jellemében.  Hála  és  bessülés  meleg  részvétre  ösztö- 
nöz sorsa  iránt;  —  de  szemben  napjai  megszámláltatásának 
félreismerhette  n  jelenségeivel,  mint  magyarnak,  mint  haza- 
íinak,mint  civilisatio  barátjának  csak  azt  lehet  óhajtanom, 
hogy  ha  már  halálra  Ítélte  a  török  birodalmát  Európában  a 
történelem,  legyen  halála  az,  mivé  Isten  rendelte  a  halált 
a  természetben ;  —  legyen  uj  életnek,  a  szabadság  életének 
kezdete,  ott  ama  sokat  szenvedett  földön;  s  ne  legyen  halá- 
la átok  forrásává  az  európai  szabadságnak,  az  enyészet  for- 
rásává saját  hazámnak. 

Nekünk  a  keleti  kérdésben  érdekünk  az,  hogy  az  orosz 
ne  terjeszkedjék  délfelé  sem  birtokfoglalással,  sem  befolyás- 
ban. —  Nekünk  érdekünk  az,  hogy  ne  az  orosz  örököljön  a 
török  után,  hanem  örököljön  a  népszabadság. 

S  a  politika,  melyet  ezen  érdek  parancsol? 

Azon  lenni,  hogy  az  orosz  isolálva  találja  magát  szem- 
ben Európával.  Ez  útját  vágja  terjeszkedési  vágyainak. 

És  azon  lenni,  hogy  a  keleti  népek  bennünk  szabad- 
sági törekvéseik  barátját  lássák.  Ez  ellensúlyozni  fogja  az 
orosz  befolyást.  Mert  irtózatos  tévelygés  azt  hinni,  hogy  a 

keleti  szláv  népek  az  orosz  uralmára  vágynak,  vagy  hogy, 
mert  szlávok,  tehát  pánszlávok,  azaz :  hogy  nemzeti  egyéni- 
ségükről lemondva,  orosz  hegemónia  alatt  egybe  akarnák 
a  szláv  népfajokat  olvasztani. 

Ez  teljességgel  nem  áll.  Az  ébredő  fiatalság  egész  me- 
legével ragaszkodnak  ők  saját  nemzeti  egyéniségük  fentar- 
tásához.  Szerbek,  bolgárok,  bosnyákok  stb.  akarnak  ők  lenni 
nem  oroszok;  szabad  nemzetek  vágynak  lenni,  nem  orosz 
szolgák. 

De  az  is  tény  és  természetes  is,  hogyha  oly  politikát 
látnak  maguk  iránt  Európa  részéről,  s  különösen  a  szom- 
széd Magyarország  felöl  Ausztria  részéről  követtetni,  mely 
őket  akadályozza,  hogy  saját  nemzeti  egyénniséggel  biró 
független  szabad  nemzetekké  lehessenek;  hát  természetesen 
engednek  az  orosz  kecsegtetéseknek,  s  az  orosz  karjaiba 
vetik  magukat. 

A  nemzeti  egyéniségből  ki  vetkeztet  és,  fájdalma  volt 
szülő  anyja  a  panszlavismus  eszméjének,  Czartöriszky  her- 
czeg  volt  az,  a  ki  I.  Sándor  czárnak  a  panslaviszmus  esz- 
méjét suggerálta. —  írásban  birom  e  tényt  gr.Zamojszkytól, 
az  öreg  herczeg  legmeghittebb  barátjától  Czartöriszky  orosz 
(gondolom  közoktatási)  miniszter  volt  s  látván,  hogy  a  bé- 
csi congressuson  Lengyelország  helyreállitása  megbukott,  ő 
volt  az,  a  ki  fájdalmában  azt  monndta  Sándor  czárnak : 
„ha  már  szabad  lengyelek  nem  lehetünk,  tegye  Ön,  Sire !  orosz 
pártfogás  alatt  a  szláv  népfajokat  a  világ  legnagyobb  hatol- 
mává !"  Es  Sándor  czár  —  mint  Zamojszky  mondja  —  iíju 
hévvel  ragadta  meg  az  eszmét,  mely  nem  a  szabadságnak 
eszméje.  Es  a  lengyel  faj  Istennek  hála !  nem  ment  bele  a 
kétségbeesés  által  sugallott  nemzeti  öngyilkolás  gondolatá- 
ba. Irtják,  mint  az  erdőt,  mert  nem  ment  bele.  De  fel  fog  tá  - 
madni,  és  élni  fog,  mert  nem  ment  bele.  Nemzetek  csak 
öngyilkolással  halhatnak  meg. 

Vigyázzon  Európa,  vigyázzon  különösen  Ausztria,  és 
vigyázzon  mindenekfelett  a  magát  Ausztria  horgára  akasz- 
tott Magyarország,  hogy  mit  cselekszik.  A  délkeleti  szláv 
nemzetekből  megannyi  lengyelt  lehet  csinálni  az  orosz  ellen, 
a  szabadság  és  nemzeti  függetlenség  által;  de  lehet  meg- 
annyi oroszt  is  csinálni  a  szabadságvágy  repressiója,  vagy 
az  uratcserélés  speculatiója  által. 

Pedig    miként    áll  a    dolog? A   mióta  Ausztriát 

veszteségek  érték,  mindig,  s  most  legújabban  is  a  Kelet  felé 

—  halljuk  —  őt  compensatio  végett  utaltatni,  és  soha  sem 
hallottunk  egy  világos  szót,  még  kevésbbé  láttunk  egy  po- 
litikai tényt,  mely  ezt  megczáfolta  s  a  keleti  népeket  meg- 
nyugtathatta volna.  Még  a  magyar  miniszterelnök  is  csak 
annyit  mondott  egyszer  Stratimirovics  interpellatiójára, 
hogy  :  ??Ö  felségének  sem  mint  magyar  királynak,  sem  mint 
ausztriai  császárnak  nincsen  érdekében  a  keleti  keresztény 
népek  békés  fejlődését  akadályozni/'  —  „Békés  fejlődését!" 

—  minő  kedves  naivság !  Latszik,  hogy  gr.  Andrássy  nem 
ujoncz  diplomata.  Minő  szépen  megtanulta  a  mesterséget, 
nagy  szavakkal  semmit  mondani. 

A  magyar  érdekek  ennél  többet  kivannak.  Minthogy 
már  Bécsben  csinálják  Magyarország  számára  a  politikát, 
a  magyar  érdekek  azt  kívánják,  hogy  a  bécsi  udvar  hatá- 
rozottan utasítson  el  magától  minden  compensationális  gon- 
dolatot. Elég  nekünk  a  nemzetiségi  kérdésből  a  mennyi 
van.  „Nem  instálunk  többet  belőle"  mint  Erdélyben  mond- 
ják. Ha  mindazon  keleti  tartományok,  melyeknek  czimerei 
Magyarország  czimere  körül  figuráinak,  tányéron  hoznák 
is  felénk  a  meghódolást,  sz.-István  koronája  iránt  (mit  tenni 
bizonyosan  nem  fognak)  még  akkor  is  azt  kellene  monda- 
nunk :  „köszönjük,  nem  kell ;  legyetek  szabadok  és  függet- 
lenek, s  ha  azzá  lettetek,  lépjünk  kölcsönös  biztonság  végett 
védszövetségre ;  de  legyetek  szabadok  s  függetlenek." 

Hazánknak,  ha  magát  veszélybe  sodorni  nem  akarja, 
oly  politikát  kell  követni,  mely  az  állami  függetlenségre 
törekvő  szomszéd  keleti  népeket  tökéletesen  megnyugtassa, 
hogy  erről  az  oldalról  őket  sem  osztrák  compensationális 
speculatiók,  sem  a  statu  quo  fentartása  végetti  fegyveres 
avatkozás  nem  fenyegeti. 

Ezt  nekünk  nemcsak  a  külbiztonság  tekintete  paran- 
csolja, hanem  belviszonyaink  is  javasolják.  Mert  csak  ezál- 
tal biztosíthatjuk  háború  esetére  is,  a  szives  egyetértést 
azon  polgártársaink  részéről,  kik  a  keleti  népekkel  fajrokon- 
ságban állanak.  Csak  igy  lehetünk  biztosak,  hogy  kül  inva- 
sio  esetében  az  ellenség  hazánk  belsejében  nem  talál  támo- 
gató elemekre. 

Már  pedig  tény,  hogy  a  bécsi  kormány  compensatio- 
nális, illetőleg   interventionalis   szándokai  felőli  hit  általa- 

nosan  el  van  a  keleten  terjedve;  ez  az,  a  mi  az  orosz  agita- 
tiónak  leghatalmasabb  emeltyűt  kölcsönöz.  Tény,  hogy  a 
közösügyi  egyezkedés  gyanakodókká  tette  irányunkban  a 
keleti  népeket,  mert  azt  (és  nem  ok  nélkül)  olyannak  nézik, 
hogy  általa  Magyarország  magát,  mint  engedelmes  eszközt, 
a  bécsi  politika  karjaiba  vetette.  És  kétségtelen  tény,  hogy 
az  osztrák  suprematia  gondolatától  a  keleti  népek  jobban 
irtóznak,  mint  akármi  mástól  a  világon.  Bár  szét  néznének 
a  magyar  államférfiak  amott  a  szomszédban,  s  tanulmá- 
nyoznák az  életet ;  látni  fognák,  hogy  ezen  irtózat  a  dühig 
emelkedik  a  gondolat  felett,  hogy  a  bölcs  compensatorok 
őket  amolyan  majorságnak,  vagy  baromcsordának  tekintik, 
mit  csak  ugy  oda  lehet  assignálni  Ausztriának. 


Ilyen  a  helyzet  a  keleti  kérdésre  nézve.  Lássuk  már 
most  a  német  és  keleti  kérdés  közötti  kapcsolatot, 

Az  osztrák  fejedelmi  ház  századokon  át  birta  a  német 
császári  koronát.  Nehezen  sziveli,  hogy  Németországból  ki- 
szoríttatott ;  és  első  minisztere  a  „nagy  és  régi  történelmi 
állás  visszaszerzését"  csillogtatja  a  Landtagok  előtt.  Lehet, 
attól  is  tartanak  Bécsben,  hogy  Németország  egysége  oly 
vonzerőt  gyakorolhat  a  birodalom  német  tartományaira, 
mint  Olaszország  gyakorolt  Velenczérp. 

Mind  ez,  családi  érzelmekalapján  lélektanilag  megfog- 
ható lehet  arra,  hogy  Magyarország  magát  halálos  veszély- 
be döntse, 

A  mondott  okoknál  fogva  senki  sem  kételkedik  Eu- 
rópában, hogy  a  bécsi  udvarnál  megvan  a  vágy  legalább 
is  megakasztani  Németország  unificatióját  a  Majnánál,  azon 
reményben,  hogyha  már  ugy  akarták  a  végzetek,  hogy  a 
Majnán  felül  a  porosz  legyen  Németország  fejévé.  —  Isten 
őrizze  hazánkat  ez  osztrák  remény  teljesedésétől. 

De  „egyedül"  Ausztria  nem  merne  harczot  provo- 
cálni.  Visszaszerzés  helyett  oda  veszhetne  mind  a  mi  még 
van.   Mind! 

Hanem  a  franczia  nemzet  rendkivülileg  ingerült  a 
porosz  hatalmi  növekedése,  a  Németország  egységi  törek- 
vése mitta,  a  tuilleriák  felett  a  „fekete  pontok"  mind- 
inkább sötétednek.  De  Napóleon  császár  óvatos  ember.  — 

Tudja,  hogy  Németország  „kemény  falat."  Egy  szerencsét- 
len kimenetelű  háború  alkalmat  adhatna  I.  Napóleon  Wa- 
terlooi szavát  ismételni:  „A  csata  vesztve  van.  —  és  vele 
a  birodalom."  —   Tehát  szövetségesek  után  lát. 

A  szövetség  oly  gyümölcs,  mely  az  érdek  találkozás 
fáján  terem.  Az  érdektalálkozás  megvan  Bécsben ;  s  a  kü- 
zösügyi  alku  adott  hozzá  tehetséget  is.  Meg  is  van  győződ- 
ve egész  Európa,  hogy  ha  még  nem  köttetett  is  formaszerinti 
szövetség  Salzburgban  (talán  majd  köttetik  Parisban),  de 
egy  közös  politikának  elemei  combináltattak.  Hozzá  járul 
éhez,  hogy  Francziaország  irtózatosan  fegyverkezik  —  pe- 
dig öt  senki  sem  fenyegeti  támadással.  —  Nem  is  volna  ta- 
nácsos. —  S  hogy  a  háhorú  előjeleiből  semmi  se  hiányozzék, 
Ausztria,  kinek  a  seregleszálitási  gazdálkodásra  oly  szük- 
sége volna,  mint  élő  embernek  a  levegőre,  három  korosztály 
helyet,  hét  korosztály  ujoncz  besorozására  sürget  engedel- 
met a  ReichsráthtóL 

Egész  Európa  háborút  érez,  csak  a  Deákpárt  által  ve- 
zetett Magyarország  legyen  az,  mely  keleties  resignatióval 
megnyugszik  Allah  oltalmában,  s  a  próféták  bölcsességé- 
ben? Épen  Magyarország,  melyet  e  háború  enyészettel 
fenyeget  ? 

Ha  a  porosz  csak  valószínűnek  tartja  is,  (pedig  lehetet- 
len többnek  nem  tartania),  hogy  Németország  unihcatióját 
szövetséges  támadás  fenyegeti,  szükségkép  ő  is  szövetségről 
gondoskodik.  Franczia-osztrák  szövetség  az  egyik  oldalon; 
porosz-orosz  szövetség  a  másik  oldalon.  Es  jegyezzük  meg 
jó).  Németország  unificati ójának  fenyegetése,  az  egyetlen, 
lehető  eset,  mely  porosz-orosz  szövetséget  idézhet  elő. 

De  Sándor  czár  bizonyosan  nem  éri  be  egy  bókkal  a 
porosztól,  mint  Miklós  czár  beérte  az  osztráktól  1849-ben. 
Szövetsége  béréül  szabad  kezet  kötend  ki  magának  a  kele- 
ten. Es  igy  fog  Poroszországhoz  szólani :  csak  te  foglald  el 
a  francziát  nyugaton,  hogy  őt  utamban  ne  találjam,  ha  a 
keleti- keresztény  népeket  neki  huszitom  a  töröknek,  az  osz- 
tráktól ne  tarts,  azzal  majd  elbánok  én,  s  fejére  is  gyújtom 
saját  házát  három  oldalról :  és  —  finis  Austriae ! 

Igen,  de  egyszersmind  finis  Hungáriáé  is;  minthogy  ez 
összeforrasztotta  magát  Ausztriával,  melyet  még  a  „P.  Nap- 
ló" is  „összement" -nek  s  eskimonak  nevez. 

Hogy  ily  körülmények  közt  hazánk  lesz  a  háború  fő 
színhelye,  az  világos ;  és  világos  az  is,  hogy  nekünk  a  fran- 
ezia  szövetség  semmit  sem  használ,  mert  annak  elég  dolga 
lesz  a  kültámadás  által,  egy  testté  lélekké  forrasztott  Né- 
metországgal a  Rajnánál  —  csak  birja! 

Ily  körülmények  közt  készül  nyakunkra  hozni  az 
orosz  invásiót  a  „birodalmi  egység"  s  nagy  hatalmi  ál- 
lás politikája,  mely  az  önök  közösügyi  munkájának  vész- 
terhes gyümölcse. 

Isoláltan  kellett  volna  tartani  az  oroszt ;  és  ha  Ma- 
gyarország az  1861-diki  alapot  el  nem  hagyja,  isoláltan  is 
maradt  volna,  mert  a  bécsi  udvar  nem  léphetett  volna  a 
„nagy  és  régi  történelmi  állás  visszaszerzésének"  provocans 
terére ;  nem,  ha  alkotmányunk  helyreállítását  megtagadja, 
mert  ekkor  „cadaver"  maradt  és  szépen  el  is  temettetett 
volna  hazánk  kára  nélkül  (au  contraira);  és  ismét  nem,  ha  jo- 
gainknak a  4 8 -diki  törvények  helyreállításával  igazságot  szol- 
gáltat; mert  akkor  Magyarország  nemsülyedt  volna  a  „visz- 
szaszerzési"  nagyravágyás  eszközévé.  E  helyett  önök  oly 
politikára  adtak  ingert  a  bécsi  udvarnak,  mely  az  isoláltan 
tartani  kellett  orosznak  szövetségeseket  teremt,  elleneit  pa- 
ralyzálja,  s  nagyravágyásának  sima  utat  készít. 

Aztán  ne  fogja  el  az  ember  kebelét  a  legkeservesebb 
hazafi  bú  —  ez  öngyilkos  rövidlátás  felett. 

Hanem  önököt  Lengyelország  helyreállításával  ke- 
csegtetik, s  mert  én  figyelmeztetem  a  nemzetet:  ne  Irigyen  ez 
ámításnak ;  elötoppan  a  „Pesti  Napló"-ban  egy  lunaticus,  és 
elkiáltja  magát,  hogy  én  martalékul  dobom  Lengyelorszá- 
got az  orosznak. 

Igazán  lunaticus  okoskodás.  Azt  tudom,  hogy  ha  a  fran- 
czia  őszintén  megnyugodnék  Németország  unificati  ójában, 
de  feltételül  szabná,  hogy  Németország  kezet  fogjon  vele 
Lengyelország  helyreállítására,  az  bizonyosan  helyre  lenne 
állítva;  de  a  ki  azt  hiszi,  hogy  Poroszország  Németország- 
nak orosz  szövetségre  kényszerítése  olyan  út,  melyen  Len- 
gyelország helyreállításához  ellehet  jutni;  annak  a  szó  leg- 
szorosabb értelmében  orvosra  van  szüksége.  —  Az  ellenben 
bizonyos,  hogy  a  mikorra  Lengyelország  ily  úton,  teljes  le- 
hetetlen helyreállítására  csak  kísérlet  is  tétetnék,  Magyar- 
ország már  a  Krisztus  palástjának  sorsára  jutandott  a  kér- 
désben forgó  háború  által. 


-     61     — 

Fontolják  meg  önök  e  körülményekkel  kapcsolatban 
ugy  hazánk,  mint  a  birodalom  zilált  helyzetét ;  s  az  itt  és 
ott  mutatkozó  elégedetlenséget ;  gondoljanak  a  szerbekre, 
horvátokra,  csehekre,  ruthenokra,  gondoljanak  a  kapocsra, 
mely  Bukareszt  és  Berlin  közt  létezik,  és  gondolják  meg, 
minő  irtózatos  szerencsétlenség  özönlenek  Erdélyre,  ha  oda 
az  orosz  invasio  uszályában  egy  román  hadsereg  törne  be, 
és  gondoljanak  a  tátongó  financiális  örvényre ;  és  mindezt 
megfontolva  mondják  meg:  nem  volna-e  valóságos  nemzeti 
öngyilkolás,  ha  nemzetünk  mindent  el  nem  követne,  hogy 
a  bécsi  udvar  visszaszerzési ,  s  illetőleg  compensationális 
vágyai  ily  háborút  ne  provocalhassanak,  s  ily  czélok  végett, 
ily  viszonyok  között  hazánkra  orosz  invasiót  ne  vonjanak? 

En  figyelmeztetem  a  nemzetet  ezen  veszélyre,  és  kimu- 
tattam a  módot,  mely ly el  a  veszélynek  elejét  venni,  s  az 
utat ,  melyen  az  oroszt  isolálni  lehet ;  s  mert  ezt  tevém, 
épen  mert  ezt  tevém,  önök  orosz  sympathiákkal  gyanúsí- 
tottak. 

Aztán  ne  emlegessen  az  ember  lunatic  Asylumot! 

De  valamint  hajdan  a  konstantinápolyiak  Mohamed 
szultán  ostroma  ellen  a  mentő  szert  az  „a  patre  perjilium6' 
dogmához  és  kovászos  kenyérhez  ragaszkodásban,  vélték  fel- 
lelni ;  ugy  önök  is  minden  veszély  ellen,  azt  hiszik  biztos 
szernek,  hogy  (önök  találó  szavát  használva)  nemzetünk  az 
„összement"  az  „eskimo"  Ausztria  hóna  alá  guggoljon  kö- 
tött kézzel.  Önök  erő  helyett  gyengeséggel  szövetkeznek. 
Az  a  szegény  „eskimo"  ugyan  nem  menti  meg  a  magyart 
semmi  veszélytől,  hanem  azt  igen  is  megteszi,  hogy  elvezeti 
a  veszélybe,  melybe  őt  isf  minket  is  eltemet. 

Én  nem  vádolom  önöket  orosz  sympathiákkal ;  hanem 
vádolom  nyiltan  a  nemzet,  Európa  s  a  történelem  előtt  az- 
zal: hogy  az  orosztóli  félelemből  elfogadott  közösügyi  trans- 
actio  poltikájával,  hazánk  áldozatul  készittetik  az  orosznak; 
vádolom  azzal:  hogy  ugy  tesznek,  mint  ama  kis  madár, 
mely  a  krokodilustóli  félelmében,  éppen  annak  torkába  re- 
pül. Most  csak  megértik  önök  —  reménylem  —  mit  jelent 
ez  a  mese.    Eddig  —  ugy  látszik  —  ezt  sem  értették  meg. 

Igazán  restellem,  hogy  ily  elementáris  magyarázatokba 
kellett  bocsátkoznom.  Ha  váczi  levelemet  közölte  volna  a 
„Pesti  Napló, Cí  minden  gyanusitásai  mellett  is  hallgattam 
volna,  de  azt  nem  tűrhetem  szó  nélkül,  hogy  önök  a  vita 


—     62     - 

tárgyát  képező  levél  közlését  (igen  nyomorult  mentegetés- 
sel)  elmellőzve,  tényferditések,  ráfogások  és  gyanúsítások 
által,  az  olvasó  közönséget  nézeteim  és  szándokaim  iránt 
tévedésbe  vezessék. 

Még  el  kellene  oszlatnom  némely  fallaciákat.  Meg  kel- 
lene magyaráznom  azt  a  dunai  confederatiót,  melyről  önök 
—  ugy  látom  —  semmit  sem  tudnak,  mégis  örökké  nyak- 
gatják ;  ki  kellene  mutatnom,  minő  lunaticus  észficzamlás, 
Németország  egységi  törekvését,  pangermanismusnak  ne- 
vezni, s  a  panslavismussal  analógiába  tenni,  és  meg  kellene 
rostálnom  a  multak  emlékeinek  szintoly  bárgyú,  mint  in- 
gerlő felidézését ;  de  nehogy  visszaéljek  a  hely  s  türelemmel, 
ezekre  s  egyebekre  másutt  fogok  tért  keresni. 

Az  országgyűlés  újra  együtt  van.  Csodálkozom,  hogy  a 
jelen  körülmények  között  csak  huszonnégy  óráig  is  együtt 
lehetett  a  nélkül,  hogy  a  ház  figyelme  a  nemzetközi  viszo- 
nyokra felhivatnék.  Ezt  még  a  íranczia  „Corps  legislatif" 
sem  tenné,  nem  is  fogja  tenni,  pedig  az  ugyancsak  nem  par- 
lament. Ugy  látszik  a  pesti  „parlament"  elégli  a  „megsza- 
porított megyegyülés  szerepét.  Hanem  Isten  őrizzen,  hogy 
nemzetünk,  akármely  békés  nyilatkozatokat,  vagy  akár  mi 
„magas  állású"  személyiség  bölcseségében  való  megnyug- 
vást biztosítéknak  vegyen.  Csak  institutiók  adhatnak  biz- 
tosítékokat, s  a  nemzet  határozott  magatartása.  Az  ország- 
gyűlés  sokat  enyhíthet  a  helyzeten;  ha  el  nem  szalasztja  az  utol- 
só alkalmat,  mely  a  quota  tárgyalásánál  kezében  van.  De  a 
biztos  állandó  mentség  csak  az  1848-diki  alkotmány  helyre- 
állításában található  fel.  Mert  csak  ez  képesíti  nemzetünket 
érdekeinek  megfelelő  önálló  politika  követésére.  Pedig  egy 
rósz  törvényen  egy  jó  törvénynyel  segíteni  lehet;  de  egy 
oktalan  háború  balkövetkezései  maradandók  lehetnek. 

Kossuth  Lajos  s.  h 


KOSSUTH  LAJOSNAK 

Nagyvárad   városa   közönségéhez   intézett  köszönő 

irata. 


Tisztelt  városi  közönség! 

Valahányszor  ama  jobb  sorsot  érdemelt  küzdelemre 
gondolok ,  melynek  óriási  erőfeszitése  még  bukásában  is 
világszerte  tiszteltté  tette  a  magyar  nevet:  hálás  kegye- 
lettel állapodik  meg  emlékezetem  Nagyvárad  városa  nevé- 
nél, mely  ama  korszak  egyik  büszkeségét  képezi,  s  melyre 
mint  fajunk  életrevalóságának  egyik  fényes  bizonyságára 
szerettem  hivatkozni,  az  erélyt  és  hazafiságot  becsülni  tudó 
szabad  népek  előtt. 

Sokszor  elmondottam  Angliában  s  Amerikában,  mikint 
talált  minket  a  reánk  kényszerített  élet-halál  harcz,  benn 
fegyvertelenül,  szereletlenül  és  készületlen,  kifelé  a  világ- 
forgalomtól elszigetelten;  s  mikint  találta  fel  nemzetünk 
a  segitség  kiapadhatlan  forrását  Nagyvárad  lelkes  polgá- 
rainak hazafias  erélyében,  mely  az  akkor  még  a  kereskedel- 
mi forgalom  főbb  erein  kivül  esett,  gyár  iparral  épen  nem, 
s  kézrnü  iparral  is  csak  kevéssé  rendelkezhetett  vidéki 
várost  mint  egy  varázsütéssel  egy  kis  Birminghammá  vál- 
toztatta át,  melynek  áldott  munkássága  szerelte  fel  sere- 
geinket, s  adott  fegyvert  és  mindennemű  hadiszert  dicső 
honvédeinknek  hősies  kezeibe. 

Es  midőn  láttam,  mennyi  érdekeltséget  költött  e  tény- 
nek egyszerű  elbeszélése  még  azon  népeknél  is,  melyek  a 
munka  csodáihoz  rég  hozzá  szoktak,  egy  neme  az  önérzet- 
nek dagadt  fel  keblemben,  mintha  reám  is  visszasugár- 
zott volna  egy  kis  szikrája  a  dicsőségnek,  mely  Nagyvárad 
nevét  körülveszi. 

Kitől  lehetne  nekem  becsesebb  a  részvét  s  a  rokon- 
szenves megemlékezés,  mint  azon  város  lelkes  közönségé- 
től, melynek  a  nagy  múlt  nagy  emlékei  közt  annyi  elisme- 
réssel tartozom. 

Édes  bús  megilletődéssel  olvastam,  s  újra  meg  újra 
olvastam  a  szívélyes  sorokat,  melyekkel  a  tisztelt  városi 
közönség  engem  megvigasztalni  méltóztatott. 

Fogadja  hálás  köszönetemet  az  irántam  tanúsított 
nemes  részvétért,  s  méltóztassék  meggyőződve  lenni,  hogy 
az  enyhítő  hatást,  melyre  számítva  voltak,  a  hontalan  buj- 
dosónál becses  soraik  el  nem  tévesztek. 

Különösen  jól  esett  keblemnek,  méltányoltatva  látni 
az  indok  igazságát,  mely  az  oly  rég  nélkülözött  hazai  leve- 
gő szívhatásától  engem  eltiltott. 

Önkéntesnek  talán  akkor  sem  volt  tekinthető  szám- 
kivetésem, mert  a  kötelesség  parancsolta.  —  Azóta  a  hata- 
lom már  kénytelen  seggé  is  tette,  mit  előbb  velem  csak  a 
kötelesség  érzete  választatott.  —  De  én  hiszem,  hogy  a 
hatalom  szava  nem  fog  viszhangra  találni  a  nép  érzelmei- 
ben. S  ha  az,  hogy  egykor  az  orosz  segítséggel  erőre  ka- 
pott idegen  önkény  nevemet  a  bitófára  függeszté,  nem  fosz- 
tott meg  polgártársaim  jó  indulatától,  reményleni  merem, 
hogy  Nagyvárad  városa  tisztelt  közönsége  most  sem  fog 
engemet  a  Haza  iránt  hűtlennek  tartani,  habár  a  magyar 
alkotmányos  minisztérium  határozatából  Báró  Wenkheim 
belügyminiszter  úr  notóriusnak  decretált  is. 

tJgy  látszik  azoknál,  kik  a  jelen  állapotot  az  alkot- 
mány helyreállításának  hirdetik,  nagy  harag  fergeteget 
idézett  elő,  ellenkező  három  nyilatkozatom,  melyeknek  el- 
sejét hazafiúi  aggodalmaim  sugallották,  a  más  kettőt  tar- 
tozás parancsolta.  Háromról  szólok,  mert  a  negyedik, 
melyet  köteles  válaszul  Biharmegye  közönségéhez  intéztem, 
még  nem  jött,  s  nem  tudom,  ha  a  közbejött  rendeletek  után 
jövend-e  nyilvánosságra.  ? 

A  tisztelt  városi  közönség  bölcsessége  már  itélt  néze- 
teim felett,  midőn  kimondotta  a  fájdalmas  igazságot :  hogy 
a  jogos  reményektől  oly  távol  eső  állapot,  mely  Hazánk 
hosszú  küzdelmeinek  béréül  jutott,  nem  hozott  ( —  a  mint 
valóban  nem  is  hozhatott  — )  nyugalmat  s  megelégedést  a 
Nemzetnek.  Fölösleges  volna  tehát  ujabb  indokolásokba 
bocsátkoznom;  annyit  azonban  szabadságot  veszek  magam- 
nak kijelenteni :  miként  engem  ama  haragfergeteg  megerő- 
sített a  meggyőződésben,  hogy  nézeteimben  igazság  van ; 
sőt  azt  is  sejteti  velem,  hogy  nézeteimet  nyilvánítva,  a  nép 
érzelmeinek  találtam  adni  kifejezést. 

Talán  ismét  az  történt  velem,  mit  a  jász-ladányi- 
akhoz  irott  levelemben  a  multakról  mondottam,  hogy 
tükör  valék,  mely  a  kapott  világot  visszasugárzá.  A  világ 
a  nép  vala. 

A  tisztelt  városi  közönség  jobban  megitélheti  ná- 
lamnál, van-e  alapja  e  sejtelemnek.  De  ha  van:  ugy 
minden  akadályok  daczára,  mik  a  nemzet  elibe  tornyo- 
sulnak, jó  reménynyel  lehetünk  a  jövendő  iránt.  Mert 
a  viszonyok  helyes  felfogása  meglévén,  ebből  ki  fog  fej- 
leni a  határozott  eltökéllés,  s  ezt  sikerré  fogja  érlelni  a 
hazafiság. 

A  pálmafáról  mondják,  hogy  legjobban  női,  ha  terhet 
aggatnak  reá.  Legyenek  Önök  tisztelt  honfitársaim,  mint 
a  pálmafa.  Sok  mindenféle  erkölcsi  és  anyagi  terhet  kel- 
lend  a  magyarnak  viselnie !  Nöljön  alattuk  határozottság- 
ban, mely  nem  lankad,  erélyben,  mely  nem  ismer  ernye- 
dést,  visszaszerezni  mind,  a  mi  a  nemzetet,  Isten  és  ember 
törvénye  szerint  megilleti. 

Bízzunk  magunkban  s  ügyünk  szent  igazságában.  Nem 
egy  nemzettel  történt  már,  hogy  óra  visszaadta,  a  mit  szá- 
zadok elvesztettek. 

Csak  legyen  a  nemzet  éber,  nehogy  a  közösügyi  alku 
külpolitikai  hordereje  által,  enyészettel  fenyegető  bonyo- 
dalmakba sodortassék;  s  én  is  osztozni  fogok  a  tisztelt  vá- 
rosi közönség  reményében,  hogy  a  Gondviselés  meg  fogja 
nemzetünk  törekvéseit  jogainak  visszaszerzésével  jutal- 
mazni. 

Nagy  kegyesség  a  tisztelt  városi  közönségtől,  hogy 
ezen  reménynél  az  én  visszatérhetésemet  is  óhajtásai  közzé 
sorozni  méltóztatik. 

Ez  óhajtás  olvasásánál  lázassá  hevült  keblemben  a 
vágy,  hazánk  szabadságnapjának  melegét,  bárcsak  néhány 
rövid  perczen  át  is  élvezhetni ;  mielőtt  sokat  hányatott  fe- 
jemet örök  nyugalomra  hajtanám.  De  koromban  az  évek, 
s  viszonyaim  közt  a  bú  súlya,  hamar  gördítik  az  életóra 
fenmaradt  homok  szemeit.  Legyen  meg  az  Isten  akarata; 
különben  is  ez  csak  személyem  ügye.  Én  nem  hiszem,  hogy 
szükséges  emberek  vannak  a  nemzetek  életében.  A  termé- 
szet semmi  ürt  nem  tür.  Egy  ember  kidül,  helyét  más  fog- 

lalja  el ;  s  életrevaló  népnél,  minő  a  magyar,  minden  kor- 
nak szüksége  talál  and  mindig  személyesitőt. 

Csak  izmosodjék  meg  a  földmivelő  népben  az  öntudat, 
csak  emelje  magát  előbbre  s  előbbre  törő  erélylyel  a  városi 
polgárság  azon  állásra,  mely  a  nemzet  közéletében  őt  meg- 
illeti, ez  az,  a  mire  Hazánknak  szüksége  van,  hogy  szabad- 
dá, erőssé,  boldoggá  legyen. 

Közel  busz  éve,  hogy  a  jogegyenlőség  nagy  elve  tör- 
vénybe igtattatott,  s  vele  a  szabad  földbirtokossá  lett  föld- 
mivelő nép  milliói,  s  a  városi  polgárság  százezrei  hivatva 
lettek:  Hazánk  törvényes  önállását,  alkotmányos  önkor- 
mányzatát, erkölcsi  előhaladását  s  anyagi  felvirágoztatását, 
a  szabadalmak  erőtlen  kezeiből,  a  közszabadság  erős  kar- 
jaira venni. 

Mérhetlen  fájdalom  rezgi  át  lelkemet,  ha  meggondo- 
lom, mi  biztossá,  boldoggá  virágzóvá  lett  volna  szegény 
Hazánk  a  húsz  év  alatt,  ha  csak  békében  hagyatunk,  hogy 
a  törvény  áldását  érvényesíthessük  az  életben.  De  a  jogot 
lábbal  tipró  erőszak  nem  hagyta  az  áldás  magvát  kikelni, 
melyet  a  törvény  elvetett.  —  És  mit  nyert  ez  eltiprással 
a  hatalom?  —  talán  szilárddá  tette  a  trónust,  melynek 
nemzetünk  törvényes  szabadsága  dönthetlen  támaszt  nyúj- 
tott volna?  —  Szilárdítás  helyett,  megrázta  azt  alapjaiban; 
ugy,  hogy  20  év  alatt  háromszor  jutott  annyira,  közel  az 
összeroskadáshoz,  hogy  egyszer  csak  idegen  kegy,  másszor 
csak  idegen  mérséklet,  harmadszor  csak  idegen  közbevetés 
támasztgatta  fel  a  düledező  épületet.  Az  Isten  igazságos. 
A  nyomorgatottak  szenvedései  visszaszállnak  a  nyomorga- 
tók fejeire.  De  ez  a  szenvedőknek  szomorú  vigasztalás. 

Az  elvesztett  multat,  Isten  sem  adhatja  vissza.  Ha 
legalább  tanulságul  szolgált  volna  a  jövendőnek.  De  ugy 
látszik  nem  szolgált.  Nemzetünk  törvényes  jogainak  elle- 
nében ismét  iránytűnek  vétetett  a  birodalom  egységének, 
s  nagyhatalmi  állásának  mindent  háttérbe  szorító  tekinte- 
te. Mintha  nem  kiáltaná  ezer  torokkal  a  történelemnek  s 
a  közel  múltnak  is  intő  szózata,  hogy  a  birodalom  egysé- 
gének eszméje,  a  birodalom  szétbomlásának  eszméje;  s  hogy 
a  nagyhatalmi  állás  másban  mint  a  jog  tiszteletében,  s  a 
népek  elégedésében  nem  található.  Es  ime  oly  rögesz- 
mék miatt,  melyeket  százszor  megczáfolt  a  történelem, 
szembetünőleg  sodortatunk  oly  külpolitikai  bonyodalmak- 

ba,  melyek  enyészettel  fenyegetik  a  trónt,  a  birodalmat  és 
hazánkat  is. 

Én  azt  hiszem,  nem  az  a  loyalitás,  a  mely  eszközül 
ajánlkozik  a  hatalom  előítéleteinek  uj  meg  uj  experimen- 
tátiókra,  hanem  inkább  az,  a  mely  férfias  nyiltsággal  oda 
mutat  a  veszélyre,  a  mely  felé  balitéletei  által  a  hatalom 
magát  is,  a  népeket  is  sodorja. 

Ideje,  legfőbb  ideje,  hogy  a  democraticus  elem  —  azon 
szabad  földmives  nép,  melynek  tisztes  foglalatossága  az 
emberi  önérzetnek  s  a  szabadság  szeretetnek  örök  forrása, 
és  a  civilisatió  hordárjaivá  hivatott  városok  iparos  és  ke- 
reskedő polgársága,  magasztos  rendeltetésük  öntudatában, 
siessenek  érvényt  adni,  az  életben  azon  független  befolyás- 
nak a  közügyek  intézése  körül,  melyre  a  törvény  által 
hivatva  vannak. 

Nincsen  elvesztegetni  való  idő,  korunk  viszonyai  közt 
a  történelem  logikájának  kereke  sebesen  forog ;  s  ha  egy- 
szer a  válság  elkövetkezett,  hiában  mondandjuk,  mit  nekem 
egyszer  Báró  Wenkheim  Béla  mondott  Debreczenben  : 
hogy  :   „ki  hitte  volna  !" 

Isten  legjobb  áldása  legyen  Nagyvárad  városa  közön- 
ségével. Fogadják  szivesen  szives  részvétükért,  őszinte  há- 
lám kijelentését,  s  engedjék,  hogy  magamat  jó  akaratú  em- 
iékezetökbe ajánlhassam. 

A  ki  egyébriánt  megkülönböztetett  tisztelettel  mara- 
dok mindig  és  minden  körülmények  közt,  a  tisztelt  városi 
közönségnek. 

Kelt  Turinban  Olaszországban  október  3-án  1867.  há- 
laköteles alázatos  hü  szolgájuk. 

Kossuth  Lajos  s.  k. 


KOSSUTH  FERENCZ 

válasza 

a  német-üröghi   választó-kerületnek. 

Tisztelt  választók ! 

A  képviselő  háznak  tett  hivatalos  bejelentés  nem  hagy 
kételkednem  a  tény  felett,  hogy  a  német-üröghi  választóke- 
rület engem  méltóztatott  megválasztani  országgyűlési  kép- 
viselőjévé. 

Nehogy  tehát  a  tisztelt  választókerület  a  törvényhozás- 
bani  részvétjogában  hátramaradást  szenvedjen,  megválasz- 
tatáson! iránt  késedelem  nélkül  nyilatkozni  mindamellett  is 
köteleségemnek  tartom,  hogy  a  hivatalos  értesités  még  nem 
jutott  kezeimhez. 

Mindenek  előtt  a  legmelegebb  hálaérzettel  mondok  kö- 
szönetet tisztelt  választóimnak,  hogy  engem,  ismeretlent, 
nagybecsű  bizalmukkal  megtisztelni  méltóztattak. 

E  váratlan  kitüntetésnek  politikai  értelme  annál  ke- 
vésbé lehet  —  előttem  —  kétséges,  minél  sajnosabban  érzem, 
hogy  arra  magamat  érdemesnek  mutatni  ekkorig  alkalmam 
nem  volt. 

Még  gyermek  voltam,  midőn  hazámból  kivándorolta- 
tott a  hatalom. 

A  két  utolsó  emléknek,  mely  oly  korán  elvesztett  ho- 
nomból szemeim  előtt  lebeg,  egyike :  a  börtön,  melylyel 
alig  nyolcz  éves  koromban  beavatott  a  szenvedésekbe  a  bo- 
szús  erőszak,  csak  azért,  hogy  bujdosó  szülőim  fájdalmait 
ezzel  is  súlyosítsa  ;  másika  :  a  pesti  partot  ellepett  néptömeg 
mely  daczára  a  rémuralom  rettegtetéseinek,  a  rokonszenv 
kegyeletes  nyilatkozataival  kisérte  a  hajót,  mely  Kossuth 
Lajos  száműzött  gyermekeit  vitte  száműzött  szülőikhöz  a 
távol  kelet  felé. 

Ez  emlékek  elsője  a  hazafiúi  eltökélés  csiráját  ültette 
a  gyermek  szivébe,  melyet  azóta  kiirthatlanul  meggyökere- 

sített  a  gondolkozás  és  az  öntudatos  honszeretet;  —  a  má- 
sodik a  hála  lángját  gyújtotta  meg  keblemben  hazám  népe 
iránt,  melyet  sem  idő,  sem  élet-viszontagság  nem  fog  soha 
kioltani. 

Azóta  tizenhét  nehéz  év  múlt  el.  —  A  gyermekből  fér- 
fiú lett ;  idegen  földön  országról  országra  hányatott,  honta- 
lan mindig,  de  mindig  magyar,  kinél  a  szülőföld  iránti  von- 
zalom ösztönét  a  honszeretet  religiojává  érlelek  a  nagy  em- 
lékeket személyesítő  családi  kör  magasztos  befolyása,  s  a 
honnak  fájdalmas  részvéttel  kisért  szenvedései. 

Hasznos  szolgálatokban  teljesíteni  kötelességemet  ha- 
zám iránt  önfeláldozó  hűséggel  a  harczterén  vagy  ismerete- 
imnek gyümölcsöztetésével  a  békés  működés  mezején,  a 
mint  a  szükség  kivánni  fogja :  e  v^gy  volt  eddigi  életem 
minden  igyekezetében  vezércsillagom.  —  Meg  van  keblem- 
ben a  szilárd  akarat  s  érzek  némi  tehetséget  is,  de  alkalmam 
hazámnak  szolgálatot  tenni,  eddig  nem  vala. 

És  mert  nem  vala,  önök  megtisztelő  bizalma  nem  ne- 
kem ismeretlenek  szólhat,  hanem  szól  azon  körülménynek, 
hogy  Kossuth  Lajos  fia  vagyok ;  nyilatkozványa  az  önök 
hitének,  hogy  Kossuth  Lajos  fiában  hü  és  határozott  kép- 
viselőjét találandják  azon  politikai  elveknek  és  iránynak, 
melyeket  atyja  neve  személy esit. 

Önök  nem  is  csalatkoztak  e  feltevésben,  én  a  tántorít- 
hatlan  ragaszkodást  e  politikai  elvekhez  és  irányhoz  nem- 
csak nevem  örökségéül  birom,  hanem  birom  azt  mint  ko- 
molyan átgondolt  rendi thetlen  meggyőződést  is. 

Én  hazámat  önálló  független  állami  életet  élni  jogosí- 
tottnak is,  képesnek  is  tudom. 

Az  állami  lét  alapfeltételének  ismerem  az  önkor- 
mányzatot. 

Önkormányzat  pedig  csak  akkor  van,  csak  akkor  le- 
het, ha  a  nemzet  nemcsak  beligazgatási  dolgaiban,  hanem 
minden  államügyekben,  a  hadsereggeli  rendelkezést  s  a  pénz- 
ügyet egész  kiterjedésében  beleértve,  maga  intézkedhetik 
menten  minden  idegen  avatkozástól,  önállóan  függet- 
lenül. 

Ezen  Önkormányzati  jognak  akár  minő  tekintetben,  de 
különösen  a  hadsereggeli  rendelkezés  és  a  pénzügyek  tekin- 
tetében, megcsorbításába  beleegyezni,  annyit  teszen,  mint 

az  ország  állami  függetlenségéről  s  nemzeti  önáliásáról 
lemondani. 

Az  említett  kétségbevonhatlan  axiómák  képezik  az 
1848-ki  törvények  alapeszméjét. 

És  innen  van,  hogy  minden  visszanyomási  kisérletek 
daczára  e  törvények  után  a  nemzet  szivéből  oly  számos  és 
oly  hő  sóvárgás  fakad. 

De  fájdalom!  az  alap,  melyre  hazánk  államjoga  a  kö- 
zösügyi egyezmény  által  átfektetve  lön,  az  állami  lét  alap- 
feltételével, a  minden  idegen  avatkozástól  ment  önkormány- 
zat jogával,  merőben  ellenkezik. 

Én  ezen  uj  alapot  politikai  életem  kiindulási  pontjá- 
ul el  nem  fogadhatom. 

A  működési  irány  és  tér,  melyre  a  nemzet  képviselői 
ez  uj  államjog  által  szorítva  vannak,  olyan,  melyre  én  leg- 
szentebb meggyőződéseim  megtagadása  nélkül  közremű- 
ködésemet fel  nem  ajánlhatom. 

És  azért  bármennyire  fájlalom  is,  hogy  a  közéleti  pálya, 
melyet  önök  örökké  hálás  emlékezetben  tartandó  kegyessé- 
ge számomra  megnyitott,  előttem  tovább  is  zárva  marad; 
szomorú,  de  elengedhetlen  polgári  kötelességemnek  tartom 
kijelenteni,  hogy  a  képviselői  állást,  mely ly el  a  német-üröghi 
választókerület  megajándékozni  méltóztatott,  a  jelen  körül- 
mények közt  elfogadnom,  terjes  erkölcsi  lehetetlenség. 

Valamint  tudományokban,  ugy  a  politikai  helyzetek 
megítélésében  is,  akkor  járunk  el  legbiztosabban,  tisztelt 
választókerület,  ha  a  tényállást  egyszerű  alaptételekre  vezet- 
jük vissza. 

Tudva  van  önök  előtt,  hogy  a  közösügyi  egyezmény 
által,  Magyarország  hadserege  az  osztrák  birodalmi  hadse- 
regbe beolvasztatott,  s  a  magyar  minisztérium  rendelkezése; 
és  a  magyar  országgyűlés  ellenőrsége  alul  elvonatott ; 

hogy  az  országos  pénzügynek  legfontosabb  ágára,  a  ha- 
diköltségek megszavazására  nézve,  a  nemzet  többé  önállóan 
nem  fog  rendelkezhetni ; 

hogy  hazánknak  legnyomatékossabb,  államkormányza- 
ti ügyei,  a  magyar  országgyűlés  iránt  nem  felelős  birodalmi 
kormánynak  vannak  átadva,  s  hogy  ezen  államügyeket 
illetőleg  a  magyar  felelős  kormány  hatósága,  csak  arra  van 
szorítva,  hogy  a  birodalmi  kormánynak  katonát  adjon  s 
pénzt  szolgáltasson ; 

és  tudva  van  önök  előtt,  s  az  adóbehajtás  szigora  tu- 
datni fogja  még  jobban  önökkel,  hogy  hazánk  polgárai  előbb 
36,  utóbb  közel  30  millió  forinttal  fognak  évenkint  az  oszt- 
rák birodalmi  adósság  terhének  viseléséhez  járulni,  akár 
birják  aztán  saját  országos  szükségeiket  fedezni,  akár  nem. 

Meg  nem  foghatom,  miként  akadhat  csak  egyetlen  em- 
ber is  az  országban,  a  ki  e  tényeket  az  ősi  magyar  alkot- 
mánynyal, s  az  ennek  biztosítására  alkotott  1848  diki 
törvényekkel  összehasonlítva,  azt  képes  hinni,  hogy  az  al- 
kotmány valóságosan  helyre  van  állítva. 

Mindezen  megdöbbentő  kiforgatása  az  ősi  magyar  ál- 
lamjognak logikai  kényszerüségü  corolláriuma  azon  egy 
alaptételnek,  hogy  a  közösügyi  egyezmény  Magyarországot 
az  egységes  Osztrák-birodalom  kiegészito  felévé  tette. 

Ezen  összeolvadás  ellen  küzdöttek  őseink  350  éven  át. 
Ez  ellen  küzdött  nemzetünk  oly  bámulatos  erőfeszítéssel 
1848— 49-ben,  s  megtörhetlen  kitartással  a  szenvedések- 
ben azóta  egészen  1866-ig.  A  hosszú  küzdelem  kérdése  el- 
döntetett; de  eldöntetett  ugy,  hogy  hazánk  megszűnt  állam 
lenni.  Egy  idegen  államcsoportozatot  kiegészítő  tartomány- 
nyá  lett.  Lehet  belőle  egy  második  Skóczia  (ha  lehet  a  nem- 
zeti vagyontökét  megtámadó  tömérdek  terhek  mellett),  lehet 
egy  második  Irland,  —  de  tartomány,  nem  állam  többé. 

De  reménylem,  nem  örökre!  Bizom  Istenben,  ügyünk 
igazságában ,  s  nemzetem  életrevalóságában ,  hogy  nem 
örökre !  Nekem  a  hontalanság,  s  a  sok  családi  bú  nagyon 
komor  élet-iskola  volt.  Bár  még  ifjú,  de  rég  elszoktam  a 
vérmes  remények  ábrándjaitól. 

Hanem  azt  nem  hihetem,  hogy  élő  s  életképes  nemze- 
tem, ép  azon  korban  legyen  elkárhoztatva  magát  az  államok 
sorából  saját  kezével  kitörülni,  midőn  a  történelem  gondvi- 
selés logikája  még  oly  népeket  is  állami  életre  ébreszt,  me- 
lyek századokon  át  a  tetszhalál  álmát  aludták. 

De  most  ugy  van ,  —  Magyarország  az  Osztrák-biroda- 
lom kiegészítő  felévé  lett.  Tartomány,  nem  állam  többé. 

Ugy  látom,  még  ezen  államjogi  változtatás  pártolói 
sem  mentek  minden  aggodalomtól.  Megnyugtatást  keresnek 
azon  állításban,  hogy  a  közösügyi  egyezmény  megszorítás 
helyett,  tágabb  kört  nyit,  s  nagyobb  súlyt  kölcsönöz  Ma- 
gyarország politikai  befolyásának,  és  abban,  hogy  hazánk 
helyzete  nem  függés,  mert  a  paritás  alapjára  van  állítva, 

és  ismét  abban,  hogy  az  egész  egyezmény  nem  egyéb, 
mint  szövetség  a  birodalom  népeivel  kölcsönös  védelem 
végett. 

A  mi  azt  a  nagyobb  kört  és  súlyt  illeti,  én  azért,  még 
ha  való  volna  is,  a  nemzeti  önkormányzat  megcsorbítását 
igen  drága  árnak  tartanám.  Ha  a  magyar  nemzet  kört 
nyert,  mások  érdekeire  befolyni,  mások  is  kört  nyertek,  a 
magyar  nemzet  érdekeire  befolyni.  S  én  az  elsőt  igen  szo- 
morú kárpótlásnak  tartom,  a  másodikért,  és  veszélyesnek 
is,  mert  ha  valósulna  azon  nagyobb  súly,  ellenségeket  te- 
remtene hazánknak,  mig  ha  nem  valósul,  szolgaságra  ve- 
zet. —  Irlandot  is  azzal  szokták  nyugtatni  némely  angol 
közösügyi  politikusok,  hogy  az  unió  által  tágasabb  befolyási 
kört  nyert  az  angol  óriási  birodalom  ügyeire,  (mely  biroda- 
lom felett  a  nap  soha  le  nem  száll),  s  ezzel  a  világ  ügyeire 
is.  Ugy  látszik,  Irland  azt  nem  érzi  vigasztaló  kárpótlásnak, 
elvesztett  önállásáért ;  —  én  félek,  a  közösügyi  alku  ha- 
zánkból egy  második  Irlandot  készít. 

Azt  a  kiválólag  hangsúlyozott  paritási  elméletet  pedig, 
én  gyakorlati  életben  teljesen  illusoriusnak  hiszem.  Az  ál- 
lamélet nem  mechanika.  A  sulyparitás  csak  addig  tart,  mig 
elváló  vagy  ellenkező  érdekek  nem  merülnek  fel.  A  mint 
ez  megtörténik  (pedig  mindiglen  meg  fog  történni),  a  pa- 
ritás azonnal  mesévé  válik.  Egyik  vagy  másik  fél  okvetlenül 
túlsúlyra  emelendi  a  maga  érdekeit,  óhajtásait  vagyirányla- 
tait.  S  ha  megfontoljuk  a  bécsi  udvar  történelmi  vonzalmait, 
ha  számba  vesszük,  hogy  az  erőnek  mennyi  eszközeit  bocsá- 
totta a  közösügyi  egyezmény,  a  birodalmi  kormány  kezeibe, 
könnyű  eltalálni,  hogy  melyik  oldalra  fog  hajolni  a  paritás 
mérlege. 

A  minő  bizonyos  az,  hogy  ha  az  Osztrák-birodalom  Bu- 
dáról kormányoztatnék,  ha  az  osztrák  hadsereg  volna  a  ma- 
gyar hadseregbe  beolvasztva,  s  ezzel  és  a  közösügyi  költ- 
ség osztrák  üledékével  Budáról  rendelkeznének,  okvetlenül 
a  magyar  érdekek  válnának  irányadókká;  —  ép  oly  kétség- 
telen az  is,  hogy  miután  a  magyar  hadsereg  van  oztrákba 
beolvasztva,  a  közösügyi  költség  a  bécsi  kassákba  lesz  szol- 
gáltatva, karunkkal,  pénzünkkel  a  birodalmi  kormány  fog 
rendelkezni,  s  átalában  minden  magasabb  államügyeink 
Bécsből  fognak  intéztetni;  a  paritásos  elmélet  nem  fogja 
Magyarországot    az    alárendeltségtől    megóvni,    szemben  a 

birodalommal,  s  még  kevésbbé  a  birodalom  felett  is,  Ma- 
gyarország felett  is  lebegő  politikának  „nagyhatalmi"  von- 
zalmával. 

A  mi  végre  azon  állítást  illeti,  hogy  a  közösügyi  alku 
nem  egyéb,  mint  kölcsönös  védelmi  szövetség ;  kötelesnek 
érzem  magamat  figyelmeztetni  a  tisztelt  választó-kerületet, 
hogy  e  körül  a  jól  hangzó  szavakkal,  veszélyes  játék  űzetik. 

Nem  szövetség  ez,  hanem  egyesülés;  a  közusügyi  egyez- 
mény folytán  nyilt  vallomás  szerint,  Ausztria  „egyik felévé" 
lön  hazánk,  pedig  a  confederatio  s  unió  közt  végtelen  a 
különbség. 

« A  confederatio  nem  absorbeálja  a  szövetséges  országok 
állami  egyéniségét,  —  az  unió  igen. 

A  confederatio  kiszabja  a  contingenst  ( üledéket ), 
melylyel  kültámadás  esetében  minden  szövetséges  a  közös 
védelemhez  járulni  tartozik,  de  nem  fosztja  meg  a  szövetsé- 
geseket az  állami  függetlenség  azon  legfőbb  attribútumától, 
hogy  saját  nemzeti  hadsereggel  birjanak;  nem  vetkőzteti 
azt  ki  saját  nemzeti  géniuszából,  nem  veszi  el  tőle  nyelvét, 
zászlaját ;  nem  tartja  a  szövetségesek  országait  elfoglalva 
idegen  katonaság  által,  még  béke  idején  is,  s  nem  veszi  ki  a 
nemzet  rendelkezése  alól  a  hadsereget.  —  Az  unió  mindezt 
megteszi.  —  A  confederatio  vagy  szabad  időhöz  van  kötve, 
vagy  felhagyja  a  kilépést ,  de  soha  sem  örök ;  —  az  unió 
örök.  —  A  confederatio  államokat  véd ;  az  unió  az  államok- 
ból tartományokat  csinál. 

En  barátja  vagyok  a  confederatio  eszméjének,  mert 
ebben  fekszik  titka  a  kisebb  nemzetek  állami  biztonságának, 
a  nagyobb  hatalmak  általi  elnyeletés  ellen ;  de  mindig  tán- 
toríthatlan  ellene  leszek  a  külön  irányú,  külön  geniuszu, 
külön  területű,  külön  történelmi  fejleményü  idegen  álla- 
mokkali  uniónak,  mert  ez  tartománynyá,  municipiummá 
sülyeszt. 

Ilyen  uniót,  s  nem  confederatiót  létesített  a  közösügyi 
egyezmény. 

Es  még  ezt  is  nem  akként  létesítette,  hogy  csak  a  köl- 
csönsös  védelemre  szorítkoznék,  sőt  éppen  abban  látom  ha- 
zánkra nézve  a  legnagyobb  veszélyt,   hogy  nem  szorítkozik. 

Avagy  a  közösügyi  egyezmény  alkotói  csakis  a  kölcsö- 
nös védelmet  vették  czélba,  hát  miért  nem  fejezték  ezt  ki  a 
törvényben?    Azt  gondolom,    a  dolog    eléggé  fontos  arra, 

hogy  feledékenységbe  ne  ment  légyen.  És  nem  is  ösmeretlen 
a  nemzeti  önállást  biztositó  ily  reservata  az  európai  köz- 
jogban. —  E  kérdés  vitatása  közben,  többször  idéztetett 
Norvégia,  mint  biztató  példa  a  közösügyi  egyezkedésre. 
Norvégia  érdekei  minden  tekintetben  rokonok  Svécziáéval, 
melyhez  öt  nemcsak  az  uralkodó  közössége,  hanem  faj  egy- 
ség, földterületi  viszonyok,  a  kalmári  unió  történelmi  em- 
léke, s  mondhatni  Isten  ujja  csatolja;  s  mégis  a  számra 
gyönge ,  de  szabadság  szeretetben  erős,  és  állami  független- 
ségét semmi  opportunitási  tekinteteknek  alá  nem  rendelő 
Norvégia,  világosan  kikötötte  alkotmányában,  hogy  Svédia 
és  Norvégia  közös  királya,  Norvégiának  sem  szárazföldi, 
sem  tengeri  hadseregét  támadó  háborúra,  a  norvég  ország- 
gyűlés engedelme  nélkül  nem  használhatja. 

Miért  nem  gondoskodtak  a  közösügyi  egyezmény  al- 
kotói hasonló  biztositásról,  ha  csak  védelem  volt  szándo- 
kukban  ?  Ez  többet  tett  volna  a  nemzet  aggodalmainak 
megnyugtatására,  mint  minden  fényes  szónoklatok.  És  tö- 
mérdek szenvedéseknek  vette  volna  elejét. 

És  ha  csak  védelem  volt  szándékukban,  hát  miként 
történik,  hogy  a  magyar  honvédsereg  nincs  állásába  vissza- 
helyezve, s  még  csak  azon  kötelezettségek  sincsenek  iránta 
teljesítve,  melyekre  irányában  a  nemzet  ünnepélyesen  le- 
kötött szavával  kötelezve  van? 

És  miként  történik,  hogy  most  is,  béke  idején,  Magyar- 
ország idegen  sereggel  tartatik  megszállva,  s  a  magyar 
ezredek  lennagyobb  részben-  idegen  földön  vannak  elhe- 
lyezve ? 

Bizony  mondom,  jól  tette  volna  a  nagy  Magyarország 
ha  a  kis  Norvégiától  példát  vészen.  Az  nem  mulasztotta 
el  alkotmányában  magát  biztositani,  hogy  béke  idején,  sem 
a  norvég  seregeket  ne  legyen  szabad  az  országból  kivinni, 
sem  svédseregeket  Norvégiába  bevinni. 

Ekként  oszlanak  el,  tisztelt  választó  kerület,  az  elfo- 
gulatlan vizsgálat  világánál  a  megnyugtatások,  melyek  az 
új  magyar  államjog  védelmére  felhozatnak. 

És  a  szinpadi  öltözékekből  kivetkőztetett  meztelen 
valóság  az,  hogy  édes  magyar  hazánk,  mely  az  1790:  10-ik 
sarkalatos  törvényt  alkotott  országgyűlés  igazmondása  sze- 
rint, Ausztriának  a  jó  szomszédságon  kivül,  semmivel  sem 

tartozik;    1867-ben  az  ausztriai  birodalom  kiegészítő  felévé 
tette  magát,  nem  állam  többé,  hanem  tartomány. 

Ezt  tűrni  lehet,  s  ha  a  nemzet  ugy  akarja,  s  a  meddig 
akarja,  tűrnie  kell;  de  én  azt  polgári  működésem  alapjául 
elfogadni,  s  annak  fogadva  el,  beleegyezni  soha  sem  fogok. 
Lehet,  hogy  bele  nem  egyezésem  nyom  nélkül  marad,  lehet, 
hogy  nem.  Én  tudom,  hogy  porszem  vagyok,  de  ha  sok  por- 
szem lesz  egy  téren,  a  sok  porszem  hegygyé  válhatik.  Leszen 
amint  Isten  akarja.  Én  helyemet  meg  fogom  állani,  mint 
akárki  más.  Tisztelni  tudom  a  jóhiszemű  véleményt  min- 
denkiben, de  magamétól  el  nem  válok.  Vannak  kiket  ép  ez 
új  államjog  törvényesítése  vitt  haza  külföldről.  Az  ember 
hite  az  ö  mennyországa.  Legyen  nekiek  hitök  szerint.  — 
Én,  ha  változás  bent  talált  volna,  most  venném  kezembe 
—  nehéz  szivvel  —  a  vándorbotot.  Az  én  hitem  is ,  az  én 
mennyországom.  Legalább  benső  megnyugvást  ad  ,  s  aki 
vágyai  hajótörésében  ennyit  megmentett,  az  nem  egészen 
szegény. 

Ha  a  hideg  ész  meggyőződéséből,  a  meleg  honszere- 
tetből, a  jogból,  a  törvényből,  hazám  hanyatlása  eredeté- 
nek s  okainak  kutatásából,  a  politikai  számtan  sugallataiból, 
a  történelem  logicájának  s  a  világ  viszony  oknak  számbavé- 
teléből, és  mindenekfelett  az  elveim  iránti  hűségből  merí- 
tett számos  okon  kivül,  még  valamire  szükségem  volna,  hogy 
határozatomban  megerősítsen,  feltalálnám  azt  a  pietás  köte- 
lezettségében atyám  iránt. 

A  magyar  miniszteri  tanács  határozatából  atyám  ren- 
deletileg notóriusnak  decretáltatott ! 

A  történelem  Ítélőszéke  ki  fogja  egykor  kérlelhetlen 
ítéletét  mondani  e  kornak  tényei  s  férfiai  felett,  —  s  ha 
majd  a  vesztegethetlen  biró  megadja  kinekkinek  illetékes 
helyét,  én  tudom,  hogy  atyám  neve  nem  azok  közé  leszen 
sorozva,  kiket  a  hon  iránti  hűtlenség  emléke  terhelend  — 
A  nép  szava,  mely  Isten  szavának  mondatik,  már  meg  is 
előzte  —  ugy  hiszem  —  a  történelem  Ítéletét. 

De  meg  vagyok  győződve,  hogy  önök  csak  helyeselhet- 
nek, midőn  azt  mondom,  hogy  nekem  oly  viszonyok  között 
nem  lehet  helyem  a  hazában,  midőn  atyámat  notóriusnak 
lehetséges  nyilatkoztatni,  —  mert  ki  állíthatja  felemelt 
fővel,  hogy  hive  hazájának,  ha  Ö  nem  az? 

Én  atyám  elveit  s  politikai  irányát  szent  kegyelettel 
fogom  mindig  őrizni  keblemben,  —  s  ha  Isten  kegyelme  al- 
kalmat nyújt,  követni  is  fogom. 

Fáj  lelkemnek,  hogy  önök  kegyes  felhivásának  nem 
engedhetek,  mert  —  nem  tagadom  —  boldognak  érezném 
magamat,  ha  az  idegen  földöni  kenyérkeresetnek  minden 
nemesebb  czélt  kizáró  szakmánya  helyett,  a  mi  erő  s  tehet- 
ség van  bennem,  hazám  szolgálatára  fordíthatnám.  Lelki- 
ismeretes szigorral  megvizsgáltam;  hogy  mit  kell,  mit  sza- 
bad tennem? 

Quesivi  lucem  ingemuique  reperta  (kerestem  a  vilá- 
gosságot, de  elborzadtam  a  találtakon). 

Mély  hálával  köszönöm  önök  kegyes  bizalmát,  de  mos  - 
tani  körülmények  közt,  a  képviselői  állást,  el  nem  fogad- 
hatom. 

Költ  Turulban,  Olaszországban,  november  l-jén  1867. 

Kossuth  Ferencz,  s.  k. 


KOSSUTH  LAJOS 

két  levele  a  vasúti  kölcsön  tárgyában. 

Első  levél. 

Barátom ! 

Ohajottam  volna,  hogy  a  vasúti  kölcsöniigyről  hama- 
rább legyen  tudomásom.  Ugy  látszik,  erre  még  a  múlt  nyár 
derekán  hatalmazta  fel  a  minisztériumot  az  országgyűlés. 
Én  azon  időben  többnyire  utaztam.  Heteken  át  nem  láttam 
magyar  lapot.  Nem  volt  a  dologról  semmi  tudomásom.  Most 
pedig  véleményemet  kérő  leveledre  válaszom  már  eső  után 
köpönyeg  lesz;  mert  ugy  látom  a  „M.  Ujs."  ma  vett  okt. 
9-ki  számából,  hogy  a  törvényjavaslat,  melyet  azon  lapban 
olvasok,  már  10-kén  tárgy  altató  tt  j  —  s  nehezen  csalódom, 
midőn  azt  hiszem,  hogy  ugyan  az  napon,  tán  még  vitatás 

nélkül,  elfogadtatott.  Ez  már  alig  lehet  a  mostani  képvise- 
lőházban másképen.  Meg  kell  vallani,  hogy  az  ilyen,  nagyon 
kényelmes  egy  neme  a  parlamentáris  kormányzatnak. 

Ha  mégis  felelek  kérdésedre,  csak  azért  teszem,  mert 
nem  gondolom,  hogy  ezzel  a  hatvan  milliónyi  kölcsönnel  a 
közlekedési  eszközök  kérdése  már  végkép  el  legyen  intézve. 
Azért  hát  csak  elmondom  neked  nézeteimet.  Olvasd  el,  gon- 
dolkozzál felettök,  s  nem  bánom,  közöld  a  kivel  jónak  látod; 
—  ha  jónak  látod. 

A  törvényjavaslat  (eddig  már  alkalmasint  törvény) 
szerint  a  60  millió  forint  kölcsönért  fizetni  fog  a  nemzet 
4,650,000  ftot  ezüstben  évenkint  50  éven  át.  Az  agiót  per- 
sze ki  nem  számíthatjuk. 

Tehát  a  tény^az,  hogy  a  nemzet  fizet  kétszáz  harmincz- 
két  millió  Ötszázezer  forintot  ezüstben;  annyi  vasutért  és 
annyi  csatornáért,  a  mennyi  hatvan  millió  forintba  ke- 
rülend. 

Gonosz  egy  dolog  barátom,  az  az  ármányos  arithmetica ! 
Egy  egyszerű  kis  sokszorozás!  4,650,000X50,  az  illusiók- 
nak  minő  szép  várait  nem  röpíti  a  levegőbe ! 

Előre  lehet  látni,  hogy  Lónyai  Menyhért  azt  fogja  a 
nemzetnek  mondani  (ha  valaki  ezt  a  sokszorozási  kis  műté- 
teit emlékezetbe  hozza):  „nem  kell  megijedni,  majd  jöve- 
delmez az  a  hatvan  milliós  vasút  és  csatorna  annyit,  hogy 
majd  fedezi  az  a  kötelezett  évi  fizetést;  még  felül  is 
marad  \u 

No  én  ezt,  barátom,  egyátalában  nem  hiszem.  Ismerem 
egy  kissé  az  európai  vasutaknak  állását  is,  históriáját  is. 
Olvastam  sok  fényes  programmot,  oly  fényest,  hogy  az  em- 
ber csak  ugy  sóhajtott  bele,  miért  nincs  egy  pár  százezer 
forintja,  mikor  oly  könnyen  lehetne  vele  milliomos;  de  aztán 
láttam  az  éppen  nem  fényes  valóságot  is,  melyre  felkiáltott 
az  ember,  mint  az  egykori  czigány  :  „nem  adnám  száz  forint- 
ért, hogy  egy  poltrám  sincs." 

Jaj  édes  barátom!  ha  azok  a  tervezett  vasutak  és  csa- 
tornák olyan  jövedelmet  igémének,  nem  szorult  volna  az  a 
dolog  országos  kölcsönre,  legkevésbé  olyanra,  hogy  60  mil- 
lióért 232VÍ  milliót  fizessenek.  Akadt  volna  arra  vállalkozó, 
hisz  annyi  a  meddőn  fekvő  tőke  nyugoti  Európában,  hogy 
az  angol  piaczon  két  százalékra  kínálják  a  pénzt,  és  nem 
kell  senkinek.  —   Azt  sem  lehet  mondani,  hogy  Magyar- 

ország  politikai  s  hitelviszonyai  mellett  vállalkozóra  nem 
lehetett  volna  számítani.  Mert  ha  e  viszonyok  nem  akadá- 
lyozták a  kölcsönt,  bizony  a  vállakózást  sem  akadályozták 
volna;  hanem  akadályozta  az,  hogy  azon  vonalokat,  me- 
lyekre ezen  kölcsön  szánva  van,  a  pénzvilág  jövedelmezőknek 
nem  tekinti. 

Maga  azon  körülmény,  hogy  a  kormány  kénytelen 
méreg  drága  kölcsön  pénzen  építeni  valamit,  a  legkiáltóbb 
bizonyság  arra,  hogy  az  a  valami,  nem  igen  igér  jöve- 
delmet. 

Általában  ismeretes  tény,  hogy  igen  nagyon  kevés  nagy 
vasútvonal  van  a  világon  (s  ez  is  csak  a  legrégiebb,  tehát 
legkedvezőbb  helyzetűek  közt  van)  a  mely  becsületesen  jö- 
vedelmez. Itt  Olaszországban  egyetlen  egy  fö  vonal  sincs, 
melynek  jövedelmét  az  állam  ne  volna  kénytelen  igen  tete- 
mes kamatbiztositási  felülfizetéssel  pótolni. 

Magyarországon  még  kevésbé  lehet,  nem  7  — 8,  de  csak 
4 — 5  százalék  jövedelemre  is  számítani,  azon  hosszú  fÖ-vona- 
lokon,  melyekre  ezen  kölcsön  előreláthatólag  fordítandó  le- 
szen. —  Mert  hazánk  főleg  földmivelő  ország  lévén,  a  nyers 
termények  olcsó  szállításának  kell  a  tekintetnek  lenni.  Nyers- 
terményeknél pedig  többnyire  nagy  a  súly,  s  kicsiny  az  ér- 
ték. Nem  birnak  meg  nagy  szállítási  költséget.  Nézd  pél- 
dául a  fiumei  vonalat  (mely  bizonyosan  az  első  sorba  tarto- 
zik, s  nem  kétlem  a  minisztérium  által  is  ilyennek  ismertetik, 
el).  Ugy  látom,  hogy  ennek  hossza  csak  a  Dunától  (vagy 
épen  Eszéktől)  51  mérföldre  —  408  kilométerre  van  szá- 
mítva ;  no  már  én  teljes  lehetetlennek  tartom,  hogy  e  hoszú 
vonalon  például  egy  mázsa  gabona,  melynek  ára  talán  6 
forint,  kílometerkint  csak  két  centimé  vitelbért  is  meg- 
bírjon. 

Rendkívüli  körülményeket  kivéve,  lehetetlen  volna  a 
magyar  búzának,  kukoriczának,  babnak,  repczének  stb.  kül- 
piaczot  biztosítani,  hogy  ha  csak  a  Dunától  Fiúméig  8  franc 
16  centimé  szállítási  bért  kellene  egy  mázsának  viselnie, 
(hát  még  Tiszántúlról!).  Már  pedig  kílometerkint  két  cen- 
timé egy  mázsa  teher  után ,  bizony  nem  nagy  jövedelmet 
igér  (ha  ugyan  igér  valamit).  Mert  hiában !  a  mechanica  tör- 
vényei ellen  nem  lehet  rugdaló dz ni.  —  Egy  bizonyos  „hasz- 
nos súly"  szállításának  árából,  mindig  le  kell  vonni,  annak 
megfelő,  „holt  sulyu  (tüzelő  anyag,  stb.)  árát ;  s  ezt  levonva 

biz  oly  vonalon,  mely  hosszú  is,  és  nem  is  annyira  személy 
vagy  kis  sulyu  s  nagy  értékű  áruknak,  mint  nyerstermé- 
nyeknek szállításával  foglalkozik,  nagy  jövedelemre  nem 
lehet  számítani. 

De  hiszen  ily  rendeltetésű  eszközöknél  nem  a  jövedel- 
mezed a  főtekintet,  hanem  biztosság  és  gyorsaság  mellett  az 
olcsó  kereskedelmi  forgalom,  s  vele  az  ország  anyagi  jólété- 
nek fölemelése. 

Abban  tehát,  hogy  a  czélba  vett  közlekedési  vonalok 
keveset t  fognak  jövedelmezni,  én  bajt  nem  látok  ;  —  hanem 
a  bajt  abban  látom,  hogy  a  minisztérium  oly  módot  válasz- 
tott ezen  keveset  jövedelmező  vonalok  kiépítésére,  a  mely  a 
nemzetnek  irtózatos  áldozatjába  fog  kerülni ;  mert  60  milli- 
ért  fizetni  fog  232V2  milliót,  a  nélkül,  hogy  ezen  kiadás,  a 
remélhető  bevétel  által  tetemesen  könny  ülhetne. 

Hiszen  ha  Magyarország  oly  virágzó  állapotban  van, 
hogy  az  ötven  és  nem  tudom  mennyi  millió  közösügyi  ter- 
het (s  ebben  36,101,705  forintot,  még  pedig  több  mint  két 
ötöd  részben  pengő  ezüstben,  az  idegen  adósság  száraz  korcs- 
mája fejében)  megfizetve,  és  megfizetve  ezen  felül  az  ország 
belkormányzati  minden  költségeit  is,  a  földtehermentesitési 
törlesztéseket  stb,  ha  mondom,  oly  állapotban  van,  hogy 
mindezt  megfizetve,  még  évenkint  ki  tud  állitani  4,650,000 
forintot  ezüstben,  (a  mennyit  t.  i.  ezen  kölcsön  fejében 
évenkint  fizetnie  kellend);  hát  miért  nem  fordítjátok  inkább 
ezen  4,6500  forintot  egyenesen  épitésref  Hisz!  igy  50  he- 
lyett  csak  13  évig  kellene  fizetnetek,  hogy  60  millió  forintnyi 
vasutatok  s  csatornátok  legyen. 

Azt  fogod  mondani,  hogy  oly  irtózatos  terheket  rótt 
reátok  a  közösügyi  transactio,  hogy  minden  áron  sietni  kell 
az  anyagi  jólét  támogatásával;  tehát  nem  várhattok  13 évet 
a  fő-közlekedési  vonalok  kiépitésére. 

Nem  vonom  én  kétségbe,  hogy  minél  súlyosabb  az  or- 
szág anyagi  állapota,  annál  sürgetőbb  a  közvagyonosság 
emelése ;  s  minél  hátrább  maradt  az  ország  a  mostohánál  is 
gonoszabb  kormányzat  miatt,  annál  kevésbé  van  elveszte- 
getni való  időtök.  —  Csakhogy  ne  csináljatok  magatoknak 
illusiókat;  azzal  a  60  millió  drága  kölcsön  pénzzel  sem  le- 
hetend  ám  a  kereskedelmi  forgalomnak  ama  fő-arteriáit  csak 
ugy  felfúni ;  —  igy  is  kellend  arra  hat  hét  év ;  —  s  kér- 

delek:  a  különbséget  tevő  hat  év,  nem  lesz-e  körülbelül  172 
millió  forint  veszteséggel  kissé  drágán  megvásárolva? 

Mértéket  kell  tartani  a  sietésben  is ;  nehogy  ugy  jár- 
jatok, mint  Olaszország.  Itt  a  vasútépítés  nemcsak  közgaz- 
dászatig hanem  politikai  fontossággal  is  birt ;  mert  ez  ké- 
pezte a  politikai  unificatiónak,  s  a  brigandage  elnyomása 
lehetségének  leghatályosabb  eszközét.  Neki  is  állottak  a 
vasútépítésnek  bámulatos  erélylyel  mindenfelé.  De  mi  lett 
a  következés  ?  Az ,  hogy  a  legborzasztóbb  financziális  za- 
varba sodortatott  az  élő  nemzedék.  A  mit  építettek,  kény- 
telenek voltak  eladni  rettenetes  veszteséggel,  (például  a  li- 
guriai  vasút  130  millió  frankba  került,  eladtak  38  millió 
veszteséggel),  és  még  ezentúl  el  kellett  vállalni  a  kamat 
biztositást  is ;  most  meg  ez  képez  oly  elviselhetlen  terhet, 
hogy  csak  ugy  görnyed  alatta  a  nép! 

Politikai  tekintetben  feláldoztátok  a  jövendőt,  egy  kis 
jelenlegi  enyhítésért.  Vigyázzatok,  nehogy  közgaz dászati 
tekintetben  meg,  a  jövendőnek  a  jelent  áldozzátok  fel.  Ne 
öljétek  meg  a  tyúkot  a  tojás  kedveért. 

Azonban  elismerem,  nagyon  fontos  tekintet  az  idő- 
nyerés. Nem  is,  mint  a  lehető  legjobb  módot  említem  én 
azt,  hogy  jobban  tennétek,  ha  a  kölcsön  fejében  fizetendő 
évi  járulékot,  egyenesen  építésre  fordítanátok,  mert  megkí- 
mélnétek általa  vagy  172  millió  ezüst  forintot  —  s  ez  bi- 
zony Magyarországon  nem  csekélység;  —  tudnék  én  ennél 
sokkal  jobb  módot  is,  olyant,  melyet  még  Széchenyi  is  a 
mi  körülményeink  közt  legjobbnak  itélt.  Hadd  írjam  le  né- 
zeteimet amúgy  pongyolán,  a  mint  tollamba  jönek. 

A  közgazdászati  tudománynak  két  része  van.  Egyik  az 
általános  elméleti.  Másik  a  speciális,  az  alkalmazási.  Az  első 
közös  az  egész  világgal,  mert  axiomaszerü  igazságokat  tanít, 
melyek,  mint  a  számtan  szabályai,  mindig  és  mindenütt 
állanak,  A  másik  országról  országra  különbözhetik,  mert 
tényezői  az  adott  viszonyok. 

Az  első  kimutatja,  hogy  mit  kell  tenni,  a  második  azt, 
hogy  miként? 

így  átalános  közgazdászati  maxima:  hogy  a  lehető  leg- 
jobb, leggyorsabb,  legolcsóbb  közlekedési  eszközök,  emelik 
és  élénkítik  legsikeresebben  a  kereskedelmi  forgalmat,  mely 
nélkül  átalános  anyagi  jólét  nem  is  képzelhető. 

De  midőn  azon  kérdésre  kerül  a  dolog,  hogy  miként 
kell  ily  közlekedési  eszközökre  szert  tenni?  e  kérdésnél 
már  sem  a  közgazdászat  átalános  tanai,  sem  a  nemzeteknek 
különben  is  egymástól  nagyon  eltérő  példái  el  nem  igazí- 
tanak. Mert  e  kérdésnél  a  nemzet  földfekvési,  s  népességi 
viszonyaival,  pénzügyi  s  vagyoni  állapotává!,  kereskedési 
forgalma  speciális  igényeivel,  stb.  kell  számot  vetni.  Egy 
helyütt  egy  jó,  más  helyütt  más.  A  mi  egy  helyütt  kivi- 
hető, más  helyütt  nem. 

Nem  szükség  neked  az  okokat  elsorolnom,  melyek 
megmagyarázzák:  hogy  Angliában  a  vasutak  az  államré- 
széröli  legkisebb  anyagi  kedvezés  igénybe  vétele  nélkül, 
mind  magán  társulatok  által  épültek,  elannyira,  hogy 
ugyanazon  végpontok  között  még  verseny  vonalok  is  jöttek 
létre,  melyek  egymás  tarifáját  szépecskén  lenyomják;  mig 
Francziaországban  az  állam  gy ámolitó  közbenjárására  volt 
szükség.  Itt  kamatbiztositás,  amott  sok  millió  frankra  menő 
földmunka  segély  alakjában,  vagy  a  kettővel  együtt.  Bel- 
giumban s  Németországban  a  legtöbb  vasutakat  maga  az 
állam  építette  kölcsön  pénzzel,  a  nélkül,  hogy  a  teher,  mely 
e  rendszerből  a  lakosságra  hárul,  nagyon  súlyosnak  érez- 
tetnék ;  mig  ellenben  Olaszországban  mind  a  kamat  biztosí- 
tási rendszer,  mind  a  kölcsön  pénzzeli  állam  épités,  elvisel- 
hetlenül  terhesnek  mutatkozott,  s  tömérdek  veszteséget,  és 
súlyos  íinancziális  bajokat  idézett  elő. 

Nekünk  saját  viszonyainkra  kell  a  vasútépítési  rend- 
szer megválasztásánál  ügyelnünk.  Es  mi  a  fötekintet  a  mi 
viszonyaink  közt?  Az;  hogy  nyers  terményeinknek  szerezzünk 
minél  nyereségesebb  keletet.  Ezt  drága  szállítás  mellett  elérni 
lehetetlen ;  mert  a  magas  szállítási  bér  lenyomja  a  termék 
árát,  s  fölemészti  a  termelő  nyereségét.  Köszönöm  én  aztán 
a  kecsegtetést,  hogy  ez  s  ez  a  vasút,  vagy  csatorna  6,  9,  12 
vagy  nem  tudom  mennyi  perczentet  igér  jövedelmezni; 
nincs  abból  az  országnak  semmi  haszna;  nem  emelkedik  az 
által  a  közvagyonosság. 

Minél  olcsóbb  a  szállítás,  annál  kedvezőbb  a  hatás  a 
közvagyonosságra.  Ezen  axiómánál  fogva,  én  a  mondó  va- 
gyok, hogy  hiba  ily  építési  rendszert  választani,  mely  arra 
kényszerít,  hogy  a  vasutak  és  csatornák  jövedelmi  forrá- 
soknak tekintessenek ;  mert  a  jövedelmezés  tekintete  akadá- 
lyul szolgál  a  szállítás  olcsósitásában. 

Ezt  én,  a  mi  viszonyaink  között,  annyira  főtekintetnek 
tartom,  különösen  azon  vasutakra  s  csatornákra  nézve, 
melyeknek  rendeltetésök ,  az  ország  különböző  vidékeinek 
egyrészről  az  ország  szivével,  más  részről  a  külvilággali 
összeköttetésében  a  személy  és  áru  forgalom  főbb  artériáit 
képezni;  miszerint  ezekre  nézve  oly  rendszert  kivánnék 
követtetni,  a  mely  lehetségessé  tegye,  hogy  ha  például 
azt  látnók,  hogy  a  duna-fiumei  vasút  nem  73/4  percentet, 
(mint  Lónyai  magát  kecsegtetni  látszik,  s  a  miből  azonban 
semmi  sem  lesz)  de  csak  5  percentet  is  jövedelmez;  a  he- 
lyett, hogy  ezt  zsebre  tennők,  leszállíthassuk  a  szállitási 
bért,  ugy,  hogy  ne  hozzon  be  többet  két,  legfölebb  három 
percent  jövedelemnél. 

Az  olcsó  szállítást  kívánom  én  czélnak,  nem  pedig  azt, 
hogy  a  vasút  sok  jövedelmet  hozzon. 

Nem  kell  mutogatnom :  hogy  magán  vállalkozás  utján 
e  czél  a  szóban  lévő  vonalokon  most  alig  érhető  el.  Mert 
magán  vállalkozóknál  a  minél  nagyobb  jövedelem  a  főte- 
kintet,  nem  pedig  a  minél  olcsóbb  szállítás ;  —  ezt  mindig 
alárendelik  amannak ;  s  vitelárszabályaikban  a  drágaságnak 
csak  az  szab  határt,  hogy  egy  bizonyos  határon  túl  nem 
lehet  a  szállitási  bért  növelni,  a  nélkül,  hogy  a  jövedelem 
csökkenjen.  Különben  is  —  a  fővonalok,  melyeket  szem 
előtt  tartok,  egy  részt  hosszúságuk,  más  részt  a  szállítan- 
dó áruk  természeténél  fogva  nagy  és  biztos  jövedelmet  nem 
igen  ígérnek.  Alkalmasint  várni  kellene  még  azokra,  mig 
kamatbiztositás  nélkül  vállalkozókat  találnátok.  A  kamat- 
biztositás  pedig  rendesen  90  évre  szokván  köttetni,  nagyon 
súlyos  teherrel  jár ;  teher  pedig  van  már  nyakatokban  a 
közösügyi  transactio  folytán,  annyi,  miszerint  én  nem  hi- 
szem, hogy  a  nemzeti  vagyontöke  csorbulása  nélkül,  azt 
megbírjátok,  különben  is  a  kamatbiztositási  rendszer  ellen- 
kezik a  szállítás  olcsósitásának,  lehetségével,  melynek  a  mi 
viszonyaink  közt,  fő-tekintetnek  kell  lenni. 

Az  állami  épités  rendszere  tehát  a  mi  mostani  viszo- 
nyaink közt,  némely  f 'óbb  vonalokra  nézve  kénytelenségnek 
látszik.  így  vélekszik  legalább  a  mostani  minisztérium  is. 
—  Bizonyság  reá  saját  törvényjavaslata.  Csak  az  a  baj, 
hogy  drága  kölcsönhöz  folyamodott.  Kétszázharminczkét  s 
egy  fél-milliót  akar  a  nemzettel  fizettetni;  hatvan  millió 
kölcsönért. 

Ez  annyit  tesz,  mint  a  jövendő-nemzedék  javáért  agyon 
terhelni  az  élő,  s  még  vagy  egypár  generatiót.  Oh !  ha  az  a 
közösügyi  ötven  s  egynehány  millió  nem  volna,  még  hagy- 
ján ;  de  ennyi  teherrel  a  nép  vállán,  még  ily  nagy  teher- 
toldalékhoz  folyamodni:  oly  kényes  dolog,  hogy  bizony  tiz- 
szer  is  meg  kellett  volna  gondolni,  ha  vájjon  nem  lehet-e 
a  czélt  ily  terheltetés  nélkül  elérni. 

En  azt  hiszem,  lehet.  Elmondom  a  holnapi  postával. 
Most  Isten  veled. 

Kossuth  Lajos,  s.  k. 


KOSSUTH  LAJOS 

két  levele  a   vasúti  köelsön   tárgyában. 

Második  levél. 

Turin,  Olaszországban,  octóber  14-én. 

Barátom ! 

Engedd  meg,  hogy  tegnapi  levelemet  folytatva,  kissé 
visszatekinthessek  a  multakba. 

1848-ban  is  általános  volt  azon  nézet,  hogy  a  mi  vi- 
szonyaink közt  legjobb,  ha  az  állam  maga  veszi  kezébe  a 
vasúthálózat  kiépítését,  hogy  Széchenyi  István  nemcsak  az 
épitendő  vasutakra  nézve  ragaszkodott  ezen  rendszerhez, 
hanem  a  már  meg  volt  (pest-szolnoki)  vasutat  is  meg  akarta 
vétetni  az  állam  által,  s  én,  mint  akkori  pénzügyminiszter 
teljes  kézséggel  beleegyeztem  ezen  tervébe. 

De  ezért  bizony  sem  neki,  sem  nekem  nem  volt  eszünk 
ágában  sem,  azt  hinni,  hogy  e  végett  drága  külföldi  kölcsön- 
höz kell  folyamodnunk. 

Széchenyi  mint  közlekedési  miniszter,  azt  kérdezé  tőlem, 
hogy  mennyire  terjeszkedhetik  a  vasutak  és  csatornák  építésé- 
nél ?  Én  ezen  kérdésre  azon  kérdéssel  feleltem :  hogy  mennyi- 
nek alkalmazását  tartja  a  felelőssége  mellett,practicabilisnek? 

Széchenyi  azt  válaszolá,  hogy  számot  vetve  hazánk  népessé- 
gi s  egyéb  viszonyaival,  különösen  a  robot  eltörlése  folytáni 
munkasztiks éggel  is,  nyolcz,  legfölebb  tiz  millió  forintnál 
többnek  évenkinti  befektetését  sem  hasznosan  practicabi- 
lisnek  nem  hiszi,  sem  magára  nem  merné  vállalni. 

„Adhat  ön  ennyit  ?"  kérdezé.  —  Igen,  feleltem  én. 
15—20  millióra  is  el  voltam  készülve.  Az  ön  kiadásai  nem 
költségek,  hanem  beruházások,  melyek  dús  kamatot  hajta- 
nak a  nemzet  vagyonosságának  emelésében.  Köszönöm  ön- 
nek, hogy  csak  tiz  milliót  vészen  évenként  igénybe ;  ez  reám 
nézve  annyi,  mintha  csak  négy  millió  forintot  kivánna  ön, 
s  ezt  sem  elköltésül,  hanem  csak  hitel  működési  alapul ;  s 
ennyit  könnyen  kiállíthatok. 

Miként  érti  ön  azt?  kérdezé,  „Ugy"  —  felelém  — 
hogy  kamatlan  kölcsönnel,  azon  biztos  alapra  fektetett  pénz- 
jegy-kibocsátással fogjuk  a  vasutakat  építeni. 

Pénzügy  munkálati  tervem  —  mondám  —  ennyiből 
áll :  Szerzek  négy  millió  forintot  ezüstben ;  ezt  ellenőrsége 
mellett  leteszem  a  pesti  kereskedelmi  bank  pinczéibe,  s  arra 
kibocsátom,  egy,  két,  öt  forintos  pénzjegyekben  a  tiz  millió 
forintot,  önnek  rendelkezésére.  —  Azt  hiszem,  soha  sem  bo- 
csáttatott ki  papirpénz  biztosabb  alapon,  mert  hasznos  be- 
fektetés nélkül  egyetlen  egy  forint  sem  lesz  kiadva,  az  egész 
kibocsátás  értékét  fedezi  a  befektetés,  azonkivül  V5-öd  rész- 
ben fedezve  lesz  a  bankba  letett  ezüst  alappal  is ;  ez  bizto- 
sítani fogja  a  kibocsátott  pénzjegyek  tetszés  szerinti  bevált- 
hatását, tehát  hitelét ;  az  épitendo  vasutak  egész  jövedelme 
pedig  —  legyen  egy  vagy  két  percent,  a  kibocsátott  papir- 
pénz törlesztésére  fog  fordíttatni,  minthogy  a  kamatot  nem 
kell  fizetnünk. 

Ezen  rendszer  mellett  nagyon  olcsóra  szabhatjuk  az  áru- 
szállítási bért,  a  mi  nyers  terményeknél,  kivált  gabnanemüek- 
nél,  repczénél,  hüvelyes  veteményeknél  stb.  valóságos  életkér- 
dés; mert  kamatot  nem  kellvén  a  befektetett  tőkétől  fizetnünk: 
két  három  percent  jövedelem  bőven  fedezendi  a  törlesztést,  sőt 
egy  percent  is  elég.  Amennyi  tiszta  haszon  a  fenntartási  tar- 
talék félretétele  után  fennmarad,  ugyanannyi  értékű  pénzjegy 
fog  hat  hónapról  hat  hónapra  nyilvánosan  elégettetni  (tör- 
lesztetni.) Minden  ily  törlesztés  növelendi  a  még  forgalom- 
ban maradandó  tt  jegyek  hitelét;  s  ezen  körülménynél  fogva 
és    azért   is,    mert  nagy  összeg    nem  löketik  egyszerre  for- 


—     85     — 

galomba,  hanem  csak  részletenkint,  a  mint  az  épités  halad, 
és  mert  a  kibocsátás  szabott  határok  közzé  lesz  szorítva,  ellen- 
őrség mellett ;  mert  hasznothajtó  befektetés  nélkül  egy  pénz- 
jegy sem  bocsáttatik  ki:  mert  a  pénzjegyek  kis  értékűek 
lesznek  (1,  2,  5,  forint),  mert  az  országnak  különböző  részei- 
ben nagy  részt  a  munkásnép  kezeibe  jutnak,  s  a  mindenna- 
pi forgalomban  fognak  kézröl-kézre  járni ;  s  végre  és  főké- 
pen, mert  egészben  a  befektetéssel  azonkivül  V5-  ödrészben 
ezüst  alappal  lesznek  biztosítva :  Kétség  sincs  benne,  hogy 
csak  igen  kis  rész  kerülend  a  bankba  beváltásra,  s  a  dolog 
végeredménye  az  lesz,  hogy  a  nemzet  jóformán  ingyen  jut  a 
vasutakhoz ;  mert  (kamat  fedezésre  nem  lévén  szükség)  bár- 
mi kicsi  legyen  is  belőlük  a  jövedelem,  ez  a  befektetett  tő- 
két le  fogja  törleszteni,  s  igya  vasút  is  meglesz,  s  az  alapul 
letett  ezüst  alap  is  nagy  részben  megmarad ;  s  a  föld- 
mivelés  és  ipar  emelésének  becses  forrását  fogja,  jó  kezelés 
mellett  képezhetni. 

Ilyen  volt  tervem.  Széchenyi,  ki  ily  dolgok  körül 
bizony  praktikus  ember  volt,  annyira  helyeselte  terve- 
met ,  hogy  alig  volt  egy  miniszteri- tanács  ülésünk,  a 
melyben  akár  miről  lett  légyen  is  a  szó,  szokott  draszti- 
kus kézlejtéseivel  ne  nógatott  volna,  hogy  csak  nyomas- 
sam és  csak  nyomassam  már  azt  a  bankót.  Ezt  neked 
Deák  és  Eötvös  is  bizonyítandják,  ha  megkérdezed.  Nekem 
kellett  Széchenyi-t  mérsékelnem,  azon  figyelmeztetéssel,  hogy 
ezüst  alap  nélkül  nem  tanácsos  megindiilni;  nekem  pedig 
nem  hagyott  pénztárainkban  az  osztrák  egy  árva  petá- 
kot sem. 

Emlékeztetlek,  hogy  ezen  terv  praktikussága  a  gyakor- 
lat által  igazolva  van.  Ily  terv  alapján  (mindig  2/5-ödrész- 
nyi  ezüst  fedezettel)  bocsájtottam  ki  1848-ban  az  egy  és 
két  forintos  pénzjegyeket,  melyek  még  Bécsben  is  agióval 
keltek  az  osztrák  bankó  ellenében.  A  tervet  közakarattal 
helybe  hagyták,  mind  a  képviselők,  mind  a  főrendek.  En- 
nek alapján  építettünk,  a  mennyit  építeni  időnk  volt.  Ezzel 
állította  fel  Széchenyi  Pesten  a  fegyvergyárat.  Ezzel  kö- 
nyitettünk  az  iparon,  s  további  következményeiben  mond- 
hatni ezen  alapnak  köszönhettük,  hogy  az  óriási  harcz  sú- 
lyát két  hatalmas  császárság  ellenében  becsülettel 
megállhattuk. 

Már  most  alkalmazzuk  ezen  eszmét  a  jelenre. 

A  vasút- kölcsön  iránt  törvényjavaslat  szerint,  a  nem- 
zetnek évenkint  űzetnie  kellend  4,650,000  forintot  ezüst- 
ben 50  éven  át. 

Hát  ugyan  nem  volna  jobb  azt  mondani :  fizesse  a 
nemzet  ezt  a  4.650.000  forintot  nem  ötven,  hanem  csak  üt 
éven  át ;  és  fizesse  nem  a  drága  kölcsön  drága  kamatja  és 
törlesztése  fejében,  hanem  fizesse  saját  magának  és  magának 
is  nem  elköltésre,  hanem  pénzjegy  kibocsátási  alapul.  Bo- 
csáttassék  ki  ennek  alapján,  a  mondott  arány  szerint  minden 
évben  11.625.000  forint,  egy.  két.  öt  forintos  pénzjegvekben. 
és  ezzel  építsetek  vasutat  és  csatornát.  Ez  26,052.500  frank. 
Ennél  többet  hasznosan  és  óvatosan  ,  bizony  nem  fogtok 
évenkint   elépíthetni. 

Folytattassék  ezen  műtét  nem  50,  hanem  csak  5  éven 
át.  Ezen  öt  év  alatt  a  nemzet  fizetni  fogna,  ép  annyit,  a 
mennyit  a  kölcsön  rovására  kivan  tőle  a  miniszteri  javaslat, 
azaz  2.325.000  forintot,  de  ezen  alapon  ki  lenne  bocsátva 
5^.125,000  ft.  pénzjegy;  tehát  kevés  hiján  meg  volna  a  60 
millió  ft.  értékű  vasút  és  csatorna,  pedig  jóformán  ingyen 
volna  meg.  mert  a  kamat  fizetésre  nem  levén  szükség,  az  épí- 
tendett  vasutak  és  csatornák  jövedelmével  a  kibocsátandott 
pénzjegyeket  ellehetne  törleszteni,  a  szállítási  árszabálvt 
igen  olcsóra  lehetne  állapítani,  és  a  közvagyonosságra  innen 
hárulandó  jótékonv  befolváson  felül,  mé^  a  fizetendett 
23.250.000  forint  ezüst  alap  is  legnagyobb  részben  (bizo- 
nyosan nem  csalódom,  ha  azt  mondom,  hogy  20  millió  fo- 
rint) megmaradna  érintetlenül  hitel-alapnak,  vagy  a  köz- 
lekedési eszközök  tovább  fejlesztésére :  vagy  az  ipar  és  föld- 
mivelés  emelésére. 

Mond  meg  nekem  barátom !  nem  életrevalóbb,  nem  jó- 
tékonyabb eszme  ez.  mint  oly  kölcsönt  vállalni  el.  melynél 
a  nemzet  60  millióért  2321  \  milliót  fizet  s  a  közvagyonos- 
sági emelkedés  nagy  hátrányára  kénytelen  lesz  a  termény- 
szállitást,  legalább  50  évig  jóval  magasabb  árszabással 
terhelni,  mint  szükséges  volna,  ha  azon  rendszerhez  rao-asz- 
kodtok.  melyet  —  mint  fentebb  emlitém  —  1848-ban  köz- 
akarattal megállapítottunk  ? 

És  ne  felejtsed,  hogy  ezen  rendszer  mellett,  nem  csak 
a  60  millió  értékű  vasút  és  csatorna  fel  volna  építhető 
22 ]  \  — -  24  millió  fizetés  alapján,  hanem  ezen  pénzjegy  ki- 

bocsátási  ezüst  alap  is,  a  nemzet  rendelkezésére  legnagyobb 
részben  megmaradna. 

Ez  annál  nagyobb  figyelmet  érdemel,  minthogy  ezen 
alaptőke  nem  csak  akkor  kezdene  disponibilissá  válni,  mi- 
dőn a  felépítendett  vasutak  jövedelmével  a  kibocsátott  pénz- 
jegyek mind  eltörlesztettek,  hanem  a  kibocsátásnál  szabá- 
lyul vett  2/5-rész  arányban  azonnal,  a  mint  a  törlesztés 
megkezdetett. 

Például ;  az  ez  alapon  építendett  vasutak  és  csatornák 
olcsó  szállitási  árszabály  mellett  jövedelmeznek  —  mond- 
juk —  két  perczentet,  tehát  a  használat  első  évében,  mind- 
járt törlesztetnék  1,200,000  forint  értékű  pénzjegy ;  ezzel 
az  ezüst  alapból  azonnal  disponibilissá  válnék  a  megfelelő 
2/5-rész  =  480,000  forint;  második  évben  ismét  annyi,  és 
igy  tovább,  mert  a  vezéreszme  az,  hogy  az  ezüst  alap,  min- 
dig úgy  álljon  a  forgalomban  maradó  pénzjegyekhez,  mint 
2  :  5-höz. 

Már  most  fontold  meg,  hogy  az  ekként  évről  évre  dis- 
ponibilissá válandó  tőke  czélszerü  forgatásával,  mennyi  ál- 
dást lehetne  a  nemzetre,  minden  további  terheltetés ,  min- 
den áldozat    nélkül  árasztani.  ?  .  . 

Hadd  emlitsek  meg,  némely  kedvencz  eszméimet. 

I.  Mondám  felleb,  hogy  hibának  tartom  azt,  ha  a  köz- 
lekedési eszközök  jövedelmi  forrásnak  tekintetnek,  mert  ez 
akadályul  szolgál  a  szállitás  olcsóságában. 

Még  nagyobb  hibának  tartom  azt,  hogy  az  elemi  csa- 
pások, nevezetesen  a  tüz  és  jégkár  elleni  biztositás  nyerész- 
kedési forrássá  tétetik.  Magán  vállalkozás  mellett  a  bizto- 
sitás, soha  sem  lehet  átalánossá.  Aztán  ha  kölcsönösségre 
van  alapitva,  elviselhetlen  teherré  válhatik,  mert  a  kártérí- 
tés, aránylag  kevesek  közt  oszlik  meg.  Szabott  díj  mellett 
pedig  a  vállalkozók,  természetesen  oly  díjt  szabnak,  hogy 
nemcsak  veszteség  ellen  óva  legyenek,  de  nyereségre  is  szá- 
míthassanak. Philantrophiából  bizony  senki  sem  fekteti  pén- 
zét ily  vállalatokba.  Ezen  drágaság  okozza,  hogy  sokan,  ne- 
vezetesen a  nagybirtokosok,  többnyire  nem  biztosítanak. 
Angliában  ugyancsak  ki  van  fejlődve  a  biztosítási  rendszer 
s  mégis  ismerek  nagy  gyárbirtokosokat,  kik  sohasem  bizto- 
sítanak. Ilyen  például  Crosley  testvérek  nagy  szönyeggyá- 
ra  Halifaxban  (két  szövőszékkel  kezdték  és  most  három 
négy  ezer  munkást  foglalkoztatnak).  Azt   mondták  nekem, 

hogyha  gyártelepük  minden  12  évben  egyszer  leégne,  káruk 
kevesebb  volna,  mint  a  mennyit  ennyi  idö  alatt  biztositási 
díjul  fizetniük  kellene. 

Engem  érzékenyen  tud  bántani,  hogy  az  elemi  csapások 
szerencsétlensége  nyerészkedés  tárgya  legyen.  Es  én  azt 
hiszem,  hogy  a  polgári  társadalomnak  maga  magát  kellene 
egy  kölcsönös  biztositó  nagy  társaságnak  tekinteni ;  a 
kártéritést  az  országos  adóval  államilag  kezelni,  oly  formán, 
hogy  a  tüz  kártérítés,  a  házadóhoz,  a  jég  kártérités  pedig  a 
földadóhoz  csatolt  toldalék  fillérekben  vettesék  ki.  Ekkint 
az  első,  minden  házbirtokosok  közt  felosztva,  a  teher  alig 
volna  érezhető. 

Ez  is  egyike  azon  sok  jótéteménynek,  melyeknek  esz- 
közlését  a  48-ki  jogtalan  támadás  meg  nem  engedte.  — 
Szegény  Magyaroszág!  Minő  boldoggá  lehettél  volna  ezen 
húsz  év  alatt,  ha  csak  békén  hagynak  jogaid,  törvényeid 
élvezetében.  S  e  helyett  mennyi  szenvedést  mért  reád  az 
elvesztett  20  év!  s  mi  terhes  kibontakozással  lettél  meg- 
vigasztalva !   Jaj  az  ember  szive  ha  reá  gondol. 

Az  országos  biztositásnál,  természetesen  mindig  utóla- 
gosan kellene  a  kivetésnek  történni,  a  múlt  évi  károk  alap- 
ján ;  de  a  kárnak  mindjárt  megkellene  téríttetni.  Tehát  az 
egész  nehézség  az  előlegezés  körül  forog.  Gondolj  vissza  vas- 
útépítési tervemre,  s  látni  fogod,  hogy  a  mint  megkezdődik 
a  pénzjegy  törlesztés,  azonnal  támad  alap  a  biztositási  elő- 
legezésre, mely  aztán  utólagos  kivetéssel  visszatérittetvén, 
a  dolog  hol  némi  pótlékkal,  hol  némi  maradékkal  gombol  yí- 
taná  magát  évről  évre  nehézség  nélkül. 

II.  ímhol  egy  másik  eszme!  Tán  emlékszel,  minő  adó- 
zási rendszert  terjesztettem  a  pesti  országgyűlés  elé  1848- 
ban.  Bizony  nem  volt  terhes ;  ha  jól  emlékszem,  a  földadó 
maximuma  17  krra  volt  számítva  egy  hold  legjobb  föld 
után.  És  mégis,  midőn  számba  vettem  a  kincstári  javaknak 
házi  kezelés  mellett  tiszta  jövedelmét,  arról  győződtem 
meg,  hogy  csak  föld,  ház,  személy  adó  fejében  (ily  alacsony 
kulcs  mellett  is)  majdnem  többet  hoznának  be  az  államnak, 
ha  házi  kezelés  helyett  oly  apró  (10  —  12  holdas)  részlegek- 
ben a  mennyinek  mivelésével  magát  egy  földmives  család 
becsületesen  fentarthatja,  az  államjavak  (az  erdőket  kivé- 
ve) birtoktalan  földmivesek  közt  kiosztatnának  igen  olcsóra 
szabott  földbér  (az  angol  rent)  fizetése  mellett,  melybe  egy- 

szersmind  a  tőkeérték  lassú  törlesztése  is  bele  volna  szá- 
mítva, ugy,  hogy  csekély  földbér  fizetésével  a  telepedök 
30  —  40  év  alatt  egészen  szabad  tulajdonosokká  válnának. 
E  rendszer  mellett  az  államjavak  jövedelme  tetemesen  sza- 
porodnék ;  mert  maga  az  adó  kipótolja  az  eddigi  bevételt, 
a  földbér  és  tőketörlesztés,  az  úrbéri  kárpótlásul  szánt  föld- 
tehermentesitési  fizetések  egy  részét  fedezné,  s  a  közadót 
annyival  könnyítené,  és  e  mellett  mennyi  birtoktalan  föld- 
mives  (zsellér)  család  emeltetnék  föl  kezdetben  a  földbéres 
(farmer)  később  a  földbirtokos  polgári  állására ! 

Jelentettem  volt  1848-ban  az  országgyűlésnek,  hogy 
szándékom  ily  telepitési  törvényt  javaslatba  tenni,  mihelyt 
csak  megengedik  a  körülmények.  Egyelőre  honvédelmi  te- 
kintetek, és  a  már  akkor  is  aggasztó  székely  kivándorlás 
által  indíttatva,  valósággal  javaslatot  is  tettem,  székely 
családoknak  a  bácsi  és  bánsági  államjavakra  telepítése 
iránt  s  e  javaslatomat  a  képviselőház  igen  nagy  tetszéssel 
vette  és  el  is  fogadta  (közbevetőleg  szólva,  ilyesmiben  kel- 
lene keresni  a  székely  kivándorlás  elleni  segítséget,  s  szint- 
úgy ily  alapon  róhatna  le  a  nemzet  legczélszerübben,  szent 
tartozását  a  honvédek  iránt,  mi  nekik  a  nemzet  által  meg  is 
volt  igérve ;  és  leróhatna  a  nélkül,  hogy  az  államnak  áldo- 
zatába kerülne,  sőt  inkább  nyereségére  válnék.) 

Igen,  de  ezen  telepítéseknél  a  szegényebbeknek  az  első 
beruházásnál  egy  kis  segítségre  volna  szükségük :  például 
100  pengő  forintra  családonkint. 

Ott  volna  reá  a  tőke,  vasút  építési  tervemben. 

Az  első  két  évi  pénzjegy  törlesztés  által  disponibi- 
lissá  váló  ezüst  alap  fedezné  a  tüz-  és  jégkár  térítés  végetti 
előlegezés  rovatát,  melyről  fentebb  szóllottam ;  s  a  harma- 
dik évben  már  4800  családot  lehetne  (és  igy  tovább)  tíz 
tiz  holdas  állambirtokra  telepíteni,  mindenkinek  száz-száz 
forint  segélyt  adva,  a  földbérrel  együtt  beszedendő  lassú 
törlesztésre,  kamat  nélkül,  vagy  csak  igen  csekély  (mond- 
juk egy  percentes)  kamattal. 

Mennyi  áldás  fekszik  e  gondolatban!  És  ne  felejtsd, 
hogy  az  ily  segélyezés  nem  volna  elköltve,  hanem  vissza 
kerülne  az  állam  rendelkezésére,  uj  meg  uj  áldás  forrásául ! 
Én  ezen  segélyezést  már  1848-ban  belefoglaltam  a  székely 
telepitési  törvényjavaslatba,  s  az  országgyűlés  el  is  fogadta. 

Még  egyet  említek : 

III.  Nálunk  még  könnyen  magyarázható  okoknál  fog- 
va nem  vett  oly  rémületes  alakot  a  munka  és  töke  közti 
harcz,  mint  a  gyáriparos  országokban.  Isten  is  őrizzen  tőle! 
De  hát  „principiis  obsta".  Oly  kérdés  ez,  barátom!  mely 
minden  jóravaló  ember  figyelmét,  részvétét  a  legnagyobb 
mértékben  megérdemli.  — Szabad  földbirtok  afoldmivesnek! 
Önálló  munkaképesség  az  iparosnak!  szabad  mozgás  és  olcsó 
forgalom  a  kereskedésnek !  e  három  eszmének  valósításával 
lehet  megkérlelni  a  múlt  századok  bűneinek  átkos  befolyá- 
sát a  társadalomra.  E  három  nagy  eszme  a  társadalmi  kör- 
ben az,  a  mi  az  „Önkormányzat"  sl  politikai  körben.  Csak 
ezek  együtt  oldhatják  meg  az  emberiség  történelmének 
nagy  problémáját. 

A  munka  és  tőke  közti  antogonismust  csak  a  munkás 
osztályok  számárai  ingyen  vagy  igen  olcsó  hitel  által  lehet 
kiegyenlíteni.  Nagyon  dicséretesek  azon  törekvések,  melye- 
ket az  összműködés  (cooperatio)  alapján  látunk  Európa 
több  részeiben.  Én  az  olyan  embereket,  minő  Schultze-De- 
litsch,  az  emberiség  legnagyobb  jóltévöi  közé  számítom; 
valóságos  szögletkövei  a  polgári  társadalmak  épületének. 
De  hát  hiában  csinál  magának  akárki  illusiókat.  A  munkás 
osztályok  igénybe  fogják  venni,  s  joguk  van  igénybe  venni, 
hogy  az  ingyen  vagy  legalább  nagyon  olcsó  hitel  megszer- 
zésében az  állam  nekik  hónuk  alá  nyúljon ;  s  tegye  lehet- 
ségessé saját  becsületes  erőködésük  sikerét. 

Midőn  először  voltam  Birminghamban,  igazán  örö- 
memre vált  tapasztalni,  hogy  a  vasműipar  némely  fontos- 
sága (például  a  fegyvergyártás)  még  mindig  jobbadán  az 
úgynevezett  kis  mesterek  (small  masters)  kezeiben  van.  .  . 
Egyesülten  tartanak  oly  segéd  gyárakat,  melyekben  a  költ- 
ségesebb gépmunka  végeztetik,  de  aztán  a  többit  a  „kis 
mesterek"  két-három  segéddel  saját  műhelyeikben  végzik, 
Meganynyi  önálló  iparos,  nem  gyári  napszámos !  Ez  sokkal 
egészségesebb  állapot,  mint  a  hol  három-négy  ezer  munkás 
mindennapi  kenyere,  egyetlen  egy  tőke  pénzes  szerencséjé- 
nek hajszálán  függ. 

Nálunk  a  mennyi  műipar  van,  kevés  kivétellel  a  „small 
master"  alapon  van.  Es  ez  jó]  van  igy.  Nem  zárja  ki  a 
nagy  gyáripart,  hanem  csak  a  maga  természetes  körébe,  — 
s  természetes  határai  közé  utasítja;  és  tért  tart  fen  az  ön- 
állásra  vágyó  ipar-műves  számára.  De  ezen  fontos   néposz- 

tály  joggal  megvárhatja  az  államtól,  hogy  ez  jutányos  hi- 
telről gondoskodjék  számára,  nehogy  ennek  hiánya  miatt, 
a  gyári  napszámos  bizonytalan  helyzetére  szoruljon,  a  ki 
hiában  tökéletesíti  magát,  mert  tőkehiány  miatt,  mindig 
másnak  kénytelen  dolgozni,  mint  a  robotos  dézmaköteles 
jobbágy,  másnak  dolgozott. 

A  volt  „Ipar-egyesület"  multam  legkedvesebb  emlékei 
közé  tartozik.  Sok  viszonyban  voltam  akkor  a  müiparos 
osztály lyal.  Tanulmányoztam  helyzetét,  s  látva,  hogy  egy 
pár  millió,  vagy  csak  néhány  százezer  forintnak  is  czélsze- 
rü  kezelésével,  minő  lendületet  lehetne  adni  a  müiparnak, 
s  mennyi  áldást  lehetne  terjeszteni  a  nélkül,  hogy  az  állam- 
nak áldozatába  kerüljön,  sokszor  mély  keserűség  ömlött  el 
lelkemen  tehetetlenségem  fölött. 

Ah !  de  vasút  épitési  tervemmel  segítettünk  volna  a 
bajon,  csak  békében  hagyattunk  volna! 

Csak  azon  pár  hét  alatt  is,  inig  az  erőszak  által  reánk 
mért  csapás  készülődései,  még  kétséget  tartottak  fen,  ha  béke 
lesz-e  vagy  háború?  hazánk  egyetlen  nagy  selyemgyárát  meg- 
mentettem a  drága  hitel  miatti  bukástól :  pénzjegy  kibocsá- 
tási rendszeremmel,  az  államnak  minden  terheltestése  nélkül. 

Most  is  tudok  az  országban,  hazánk  közgazdászati 
viszonyai  közt,  mondhatlan  fontossággal  biró  jeles  gyára- 
kat, melyeknek  vezetése  s  fentartása  valóságos  martyrság- 
gal  jár,  a  drága  hitel  miatt. 

Láttam  (ha  jól  emlékszem)  Zólyomban,  Radvány  tá- 
ján, s  tán  Nyitrában,  Szakolcza  táján  sok  posztó  takácsot, 
amolyan  „small  masteru  féléket,  kik  két — három  szövőszé- 
ken dolgoztak.  De  csak  tengtek  szegények,  nem  mehettek 
előre  mesterségükben,  nem  concurrálhattak  az  idegen  gyá- 
rakkal, mert  nem  volt  egy  közös  gyapjú  fonodájuk,  egy 
közös  mángorló,  vagy  nyiró  gépük  stb.,  melyet  olcsó  bérért 
közösen  használhattak  volna.  —  Az  én  vasút  épitési  rend- 
szerem lehetségessé  tenné  az  államnak,  hogy  hóna  alá 
nyúljon  az  ily  tengő  müiparnak;  kölcsönözhetne  ennek 
emelésére  50,  60  vagy  100  ezer  forintot  kamat  nélkül  a 
végett,  hogy  az  ily  iparosok ,  Összmüködési  egyesületté 
alakulva,  közösen  szerezzék  meg  az  üzletük  fejlesztésére 
szükséges  nagyobb  gépeket ;  az  ezeknek  használatáért 
egyenkint  fizetendő  díjjal  —  lassankint  a  kapott  segélyt 
letörlesztendők. 

A  pesti  asztalosok  szegényebb  része  egyesült  volt  egy 
közös  raktár  felállítására.  Dicséretes  igyekezet  volt,  de 
minő  virágzóvá,  minő  áldásossá  lehetett  volna  tenni,  csak 
20 — 30  ezer  forintnyi  kamatlan  kölcsönnel  is,  a  beszolgál- 
tatott munkárai  kamatlan  előlegezés  könnyítésével ;  s  pe- 
dig veszteségi  veszély  s  áldozat  nélkül;  mert  a  lassú  tör- 
lesztésért az  egész  raktár,  s  az  egész  társulat  kölcsönös  jót- 
állásra lett  volna  kötelezve. 

Az  én  vasut-épitési  rendszerem  módot  szolgáltatna 
az  ily  segély  kölcsönzésekre.  —  Sokszorozhatnám  a  vég- 
telenig ezen  példákat;  de  eleget  mondottam  arra,  hogy  vi- 
lágossá tegyem,  mennyi  áldásnak  forrása  rejlik  e  rendszer- 
ben, melyet  fentebb  körvonaloztam :  Ingyen  vasút,  olcsó 
szállitás,  országos  biztosítás  az  elemi  károk  ellen,  ezer  meg 
ezer  birtoktalan  zsellérnek  szabad  földbirtokossá  tétele,  in- 
gyen hitel  a  cooperativ  ipar-társulatok  létrehozásához  stb. 
stb,  és  ezt  mind  egy  tized  részével,  annak  a  mit  a  60  millió 
vasút  kölcsönért  fizetni  fogtok  !  ! 

Ismétlem  pénzjegy  kibocsátási  nézeteimet  1848-ban 
az  országgyűlés  elfogadta ;  s  czélszerüségét  a  gyakorlat  fé- 
nyesen igazolta.  —  Mit  lehet  annak  ellene  vetni? 

Azt  bizonyosan  nem :  hogy  a  pénz  forgalmi  viszonyo- 
kat megzavarná,  s  a  forgásban  levő  currentiát  depreciálná. 
—  Oly  országban,  hol  még  tiz  krajczárt  is  papirosban  fizet- 
nek, s  a  deficit  fedezésére  ez  évben  is  infructuosus  bankó 
szaporításhoz  nyúlnak  —  60  millió  forintnyi  pénzjegynek 
hasznos  befektetésére,  biztos  alapon,  öt  év  alatt  történő  s 
folytonos  törlesztéssel  összekötött  kibocsátása,  bizonyosan 
nem  okozhatna  zavart  a  pénzforgalomban.  Hiszen  ezö'í  év 
alatt  csak  annyira  menne,  a  mennyit  a  nemzet  osztrák 
adósság  és  közösügyi  quota  fejében  egy  év  alatt  fizetni  fog. 

Tehát  mit  lehet  ellenvetni?  hacsak  azt  nem,  hogy  a 
közösügyi  egyezmény  következtében  Magyarországnak  nem 
szádad  pénzjegyeket  kibocsátani!  Nem  tudom,  valóban  en- 
nyire megye n-e  a  függés?  Ez  már  nagyon  sok  volna;  mert, 
ha  hatalma  van  Magyarországnak  kamatos  állam  kötelez- 
vényeket forgásba  tenni;  nem  látom  át,  minő  logicával 
lenne  megtagadható  a  kamatlan  államkötelezvények  for- 
gásba tételének  hatalma ;  de  ha  mégis  ugy  volna,  akkor  ne 
beszéljetek  „önállásról,  függetlenségről",  ha  oly  nyomorult 
tartományi  függésre  jutott  az  ország,  hogy  saját    szüksé- 

gére  saját  vagyonávali  biztosítás  mellett,  hasznos  befekte- 
tésül ezüst  alapon  még  csak  60  milliónyi  pénzjegyet  sem 
tehet  forgásba. 

Ha  ez  igy  van,  akkor  természetesen  jegybank  felállí- 
tásról sem  álmodhattok.  Pedig  lám  Scotia  a  legtökélete- 
sebben össze  van  forrasztva  politikailag  Angliával,  de  azért 
az  angolnak  eszeágába  sem  jut  akadályozni,  hogy  a  scott 
bankok  pénzjegyeket  bocsássanak  ki.  Bocsátanak  is!  és 
Skóczia  leginkább,  bankrendszerének  köszönheti  ama  bá- 
mulatos átalakulást,  melyre  azon  komor,  ködös,  terméket- 
len éjszaki  ország  eljutott,  s  mely  annyira  megyén,  hogy 
midőn  egy  scott  farmernek  a  mi  bánságunkkal  vetekedő 
gazdag  búzaaratását  bámulnám ,  azt  monda  nekem  :  „mi 
semmivel  sem  tartozunk  a  természetnek,  mert  mi  mindent, 
még  termő  földünket  is  magunk  teremtettük." 

Ennyi  az,  a  mit  elakartam  neked  mondani.  Persze  hogy 
mindezt  hiába  mondom ;  vagy  talán  akár  mit  is  r~  külön- 
ben is  a  kölcsön  meg  van.  Fogtok  fizetni  232 %  milliót, 
olyan  60  millióért,  melyet  az  én  tervem  szerint  231/*  mii* 
lióval  megszerezhettetek  volna  —  és  még  mi  minden  egye- 
bet is  megszerezhettetek  volna!  Ezen  már  nem  lehet  segí- 
teni. De  még  lesz  alkalom  javaslatomat  figyelembe  venni ; 
mert  arról  meg  lehetsz  győződve,  hogy  ez  nem  az  utolsó 
kölcsön,  melyet  csináltok. 

Pongyolán  irtam,  mintha  szivar  közt  beszélgetnénk  a 
kandallónál.  De  hát  barátnak  irtam.  Isten  áldjon  meg! 

barátod 

Kossuth  Lajos,  s.  k. 


KOSSUTH  LAJOS 

Biharmegye  közönségéhez  intézett  válasza, 

Mélyen  tisztelt  megyei  közönség! 

Hálás  érzéssel  vettem  múlt  augusztus  hó  21-ról  kelt 
kegyes  leiratukat. 

A  tisztelt  megyei  közönség  nem  igazságot  szolgáltat, 
hanem  nagylelkűséget  gyakorol,  midőn  némi  érdemül  róvja 
fel  nekem  a  polgári  kötelesség  teljesitésének  becsületes 
igyekezetét. 

Hazánknak  mindnyájan  mindennel  tartozunk,  a  mit 
érdekében  tenni  képesek  vagyunk.  És  e  tartozás  teljesité- 
sének igyekezetében  érdem  soha  sem  lehet,  mert  mindig 
kötelesség  van. 

De  én  oly  időket  éltem,  tisztelt  megyei  közönség,  mi- 
dőn e  kötelesség  minden  hazafinak  kettős  küzdelmet  pa- 
rancsolt. 

Egyrészt  küzdelmet  a  hatalommal,  az  ország  folyvást 
csorbítgatott  jogainak  megóvása  végett,  másrészt  küzdelmet 
a  privilégiumok  osztályuralma  ellen,  miszerint  igazság  is 
legyen  szolgáltatva  a  népnek,  s  a  közszabadság  által  bizto- 
sabb oltalom  is,  és  felvirágzás  is  szereztessék  a  hazának, 
melyet  a  szabadalmak  uralma  sem  felvirágoztatni  nem  volt 
képes,  sem  megoltalmazni  nem  birt  a  hatalom  jogfoglalá_ 
saitól. 

Az,  kinek  —  mint  velem  is  történt  —  ily  kettős  küz" 
delemben  kissé  kiválóbb  részt  jutattak  a  körülmények : 
igen  sok  érdeket,  sok  szenvedélyt,  sok  és  hatalmas  ellensé- 
get zudit  fel  maga  ellen.  El  kell  készülve  lenni,  hogy  útja 
tövises  leend,  le  kell  számolnia  az  élet  örömeivel ;  tudnia 
kell,  hogy  az  osztályrész,  mit  magának  készít,  a  folytonos 
bántalom,  gyanusitások,   üldöztetések  és  szenvedés. 

Én  tudtam  ezt,  és  el  valék  reá  készülve ;  és  Öntudato- 
tosan  elvállaltam  az  élettől  osztályrészemet.  A  megnyugta- 
tó Öntudat,  hogy  lelkiismeretemben  ön  magammal  tiszta- 

ban  vagyok,  volt  az  egyedüli  kárpótlás,  melyre  számiték, 
a  mely ly el  birok.  Még  csak  polgártársaim  jóakaratú  elisme- 
rését sem  reméltem  élvezhetni,  mert  tudtam,  hogy  ezt  ren- 
desen csak  a  halál  szokta  kiszolgáltatni,  mely  lecsillapítja 
s  szenvedélyt,  megállítja  az  üldözéseket,  s  megengeszteli 
az  ellenséget. 

És  ime  a  tisztelt  megye  kegyessége  többet  nyújt  ne- 
kem, mint  a  mire  csak  vágyni  is  mertem.  Még  életemben 
kiszolgáltatja  nekem  a  túlbesülésig,  a  becsületes  igyekezet 
elismerését. 

Elvettem  béremet  érdememen  túl;  az  egyedülit,  me- 
lyet becsben  tartok,  vagy  melyet  elfogadhatok. 

Hálás  köszönetet  mondok  a  tisztelt  megye  közönségé- 
nek mind  e  kegyességökért ,  mind  azért  is,  hogy  méltány- 
lásukat méltóztattak  kifejezni  indokaim  iránt,  melyek  által 
magamat  a  hazatéréstől  ezúttal  eltiltva  érezem. 

Biztosíthatom  a  mélyen  tisztelt  vármegyét,  hogy  ez 
elhatározásomra  csak  is  azon  meggyőződés  indíthatott: 
hogy  jobban  teljesítem  hazafiúi  tartozásomat,  ha  ismert  el- 
veimhez hü  maradok ;  mintha  engedve  a  felhívásoknak,  me- 
lyekkel megtiszteltetem,  csak  ideiglenesen  is  megosztoznám 
azon  helyzet  elfogadásában,  mely  hazánk  álladalmi  önál- 
lásának  legfőbb  kellékét  —  a  nemzet  vérével  és  vagyoná- 
vali  független  rendelkezést  feladta. 

Én  ebben  nem  oly  nemű  megalkuvást  látok  a  körül- 
ményekkel, mely  egy  lépés  volna  a  czél  felé  vezető  irány- 
ban, s  (képletileg  szólva)  részletfizetés  elfogadásának  volna 
tekinthető ;  én  azt  látom,  hogy  ez  egyezkedés  által  nemze- 
tünk a  czéllal  merőben  ellenkező  irányba  van  sodorva, 
sőt  maga  a  czél  van  feláldozva. 

Tapasztalom  kegyes  leiratukból,  hogy  a  tisztelt  megye 
sem  csinál  magának  ez  állapot  iránt ,  legkisebb  illusiót  is; 
mert  határozottan  kijelenti ;  hogy  hazánk  törvényes  függet- 
lenségének, s  öröklött  önállásának  biztositékát  egyedül  az 
1848-diki  törvényekben  találja;  s  azért  azoknak  visszaszer- 
zéséhez rendíthetlenül  ragaszkodik. 

Lehet,  hogy  bennem  az  Osztrák-birodalom  helyzete, 
nemzetünk  életrevalóságának  ismerete  és  a  felfogás,  mely- 
lyel,  kapcsolatban  Európa  érdekeivel,  hivatásáról  birok, 
magasabb  vágyakat  táplál :  de  én  sem  csinálok  magamnak 
a  helyzet   iránt   illusiókat,    és    minden    tartalék   gondolat 

nélkül,  elismerem:  hogy  a  ti  megyei  közönségnek  —  mint 
különben  is  nemzeti  közvélemény  egyik  igen  tekintélyes 
alkotmányos  orgánumának  —  ama  nyilatkozatában,  a  nem- 
zet valódi  akarata  nyilvánul ;  mert  ha  egyrészt  látom,  hogy 
a  nemzet  az  1848-diki  törvények  helyreállításával ,  s  meg- 
tartásával, tökéletesen  meg  volna  elégedve,  más  részt  azt  is 
tudom,  hogy  a  nemzetnek  lehetetlen  megnyugvást  s  elége- 
dést  találnia  egy  oly  transactióban,  mely  az  1848-diki  tör- 
vényekben tisztán  kifejezett  álladalmi  czélt,  s  annak  felál- 
lított biztosítékait  feláldozza. 

És  a  mit  e  nagy  csapásban  a  legaggasztóbbnak  látok, 
az :  hogy  e  czélt  nem  a  hatalom  tette  semmivé,  e  biztosíté- 
kokat nem  az  erőszak  törülte  ki  törvényünkből,  hanem  a 
nemzet  maga  áldozta  fel 

Negyedfél  századon  át  közéletünk  történelme  alig  volt 
egyéb ,  mint  örökös  küzdelem,  a  hatalom  tulcsapongásai,  s 
idegen  erőszak  ellen.  S  ha  e  miatt  nemzeti  létünk  hátrama- 
radott, s  a  közművelődésben  nem  tarthatunk  lépést,  nem- 
zetünk géniuszának  ruganyos  fogékonyságával,  ez  a  mi  sze- 
rencsétlenségünk, de  néma  mi  bűnünk.  Azonban  tény,  hogy 
a  mit  jogainkból  a  hatalom  elvett,  azt  előbb  utóbb,  mindig 
vissza  tudtuk  szerezni,  de  arra  nem  tud  példát  találni  em- 
lékezetem, hogy  a  mely  jogról  nemzetünk  egyszer  lemon- 
dott, azt  vissza  birta  volna  szerezni. 

Isten  adja,  ezúttal  máskép  legyen !  Isten  adja,  ne  tel- 
jesedjék be  rajtunk  a  történelem  törvénye,  mely  azt  mu- 
tatja, hogy  a  joglemondások  következménye,  a  világon  min- 
denütt, vagy  örök  jogvesztés,  vagy  azon  másik  véglett  szük- 
sége szokott  lenni,  melyet  a  tisztelt  megye  törvényességi 
érzelme  iránt  tartozó  tiszteletem  tilt  megneveznem. 

Azonban  sem  kötelességérzet  nem  engedi,  sem  férfias 
nemzetünknek  nincs  természetében,  az  igaz  ügy  diadalának 
reményéről  lemondani;  kivált,  ha  meggondoljuk,  hogy  mind 
magának  az  uralkodó  háznak,  mind  az  Osztrák-birodalom- 
nak, de  sőt  a  világviszonyok  sokszerü  kapcsolatánál  fogva, 
még  Európának  is  nagyon  érdekében  áll,  hogy  nemzetünk 
magát  megnyugodottnak,  s  jogszerű  igényeiben  kielégített- 
nek érezze ;  a  mi  csakis  az  állami  függetlenség,  s  nemzeti 
önállás  biztosítására  alkotott  1848-diki  törvények  helyreál- 
lításával lehet  várható,  kevesebbel  bizonyosan  nem. 

Őrömmel  üdvözlöm  tehát  a  Bihar  megye  lelkes  közön- 
ségét —  az  e  törvények  visszaszerzésére  intézett  hazafias 
határozottság  ösvényén. 

Az  ernyedetlen  kitartás  tudom  nem  fog  hiányozni  En- 
gedje Isten,  hogy  ideje  is  legyen  reá  a  tisztelt  megyei  kö- 
zönségnek s  ne  is  tapasztalja  legbecsesebb  nemzeti  kincsünk- 
nek a  megyei  institutiónak  legkisebb  megcsonkítását,  mely  az 
alkotmány  mentés  ősi  hivatásában  teljes  erejének  kifejtheté- 
sét  akadályozná. 

Nem  lehet  tagadni,  hogy  a  körülmények  mindkét  te- 
kintetben aggodalomra  adnak  okot.  A  német  és  a  keleti 
kérdés  hónapok  óta  feszültségben  tartja  egész  Európát.  A 
diplomatia  békés  nyilatkozatai  senkit  sem  nyugtatnak  meg, 
mert  a  tényállással,  a  helyzet  logikájával  s  a  naponta  sú- 
lyosbodó jelenségekkel  ellentétben  állanak. 

Egy  részről  kétségtelennek  tekintik  egész  Európában, 
hogy  valamint  a  franczia  kormány  nem  tekinti  barátságos 
szemmel  Németország  egységi  törekvését,  ugy  a  bécsi  ud- 
var sem  bir  megbarátkozni  németországbóli  kiszoritta- 
tásával. 

Más  részről  a  mióta  az  osztrák  uralkodóházat  veszte- 
ségek érték,  általában  kelet  felé  halljuk  Ausztriát  compen- 
satio  végett  utaltatnia  a  nélkül,  hogy  egy  szót  hallottunk 
vagy  egy  tényt  láttunk  volna,  mely  ezen  politikai  irányt 
megczáfolná. 

Nekünk  magyaroknak  pedig  inkább  mint  akárki  más- 
nak okunk  van  ellenezni  hogy  háborúba  sodortassunk,  akár 
Németország  egységi  törekvése  miatt,  akár  a  végett,  hogy  a 
bécsi  udvar  vagy  a  kelet  felé  terjeszkedést  megkisértse, 
vagy  csak  a  végett  is,  hogy  a  keleti  népek  függetlenségi  vá- 
gyai ellenében  a  statu  quo  fenntartására  fegyverrel  interve- 
niáljon. 

Ily  czélok  végett  —  (pedig  csak  ilyenekre  mutatnak 
a  körülmények)  a  háború  hazánkra  nézve  kiszámithatlanul 
káros  volna. 

Miután  a  közösügyi  alku  által  a  bécsi  politikával  soli- 
daritásba  tétettünk :  Hazánk  kétségtelenül  a  háború  egyik 
szinpadjává  válnék,  s  orosz  invasiónak  volna  kitéve ;  és  pe- 
dig oly  körülmények  közt,  midőn  a  magyar  hadseregbe  lé- 
vén az  osztrákba  olvasztva,  meg  van  fosztva  saját  geniusá- 
nak,  zászlajának,  vezénynyelvének  lelkesitö  befolyásától. 

Mindent  számba  véve,  nagy  okunk  van  attól  tartani . 
hogy  akármi  fordulatot  venne  is  másutt  a  háború,  nálunk 
már  a  harcz  folyama  alatt  oly  belső  megszakgatást  idézhet- 
ne elő,  melyet  többé  nagyon  bajos  volna  összeférczelni. 

Aztán  győzelem  esetében  egyik  oldalról  —  Bécsnek 
visszanyert  német  felsőségi  állásával  ismét  felmerülnének 
ellenünkben  (súlyosabban  mint  valaha)  a  germanisationalis 
iránylatok;  —  melyekkel  már  annyi  bajunk  volt,  —  másik 
oldalról  pedig  kiirthatlan  gyűlölet  öntetnék  ellenünk  a 
szomszéd  keleti  népek  szivébe;  mely  gyűlölet  hazánkbani 
faj  rokonaik  érzelmeire  visszahatás  nélkül  nem  marad- 
hatna. 

Megveretés  esetében  pedig :  az  osztrák  birodalom  szét- 
bomlanék,  ugy?  hogy  Magyarországot  is  bele  rántaná  az 
enyészetbe. 

Ezért  esdeklém  nemzetemnek:  „ne  ajánlkozzék  mág- 
lyának, melyen  az  osztrák  sas  megégettessék. ft 

Fel  van  ugyan  adva  a  hadi  költségek  független  meg- 
szavazásának s  a  hadsereggeli  rendelkezés  ellenőrzésének 
joga ;  de  Magyarország  magatartása  ép  az  emiitett  tárgyú 
háborúkban  oly  rendkivüli  súlyra  van  hivatva,  miszerint 
nem  hihettem,  hogy  nemzetünk  közvéleményének  félreis- 
merhetlen  nyilvánulása  a  háborús  ösztönök  és  befolyások 
ellensúlyozására  hatás  nélkül  maradhatna. 

És  nekem  ugy  látszik  tisztelt  megyei  közönség !  hogy 
biztonságunk  és  szabadságunk  nagy  érdekei  világosan  kijelö- 
lik a  politikai  irányt,  melyet  e  válságos  bonyodalmak  kö- 
zött nemzetünknek  követni  tanácsos. 

Támadási  tekintetben  fékezni  a  bécsi  kormány  térvisz - 
szafoglalási  ösztöneit  nyugot  felé.  — 

Védelmi  tekintetben  pedig  mindent  elkövetni,  hogy  a 
magyar  hadsereg  saját  nemzeti  consistentiával  ruháztas- 
sék  fel,  mely  megtámadtatás  esetére  az  összes  nemzetet  véd- 
képessé  tevén,  hatalmas  ellentállási  erőt  biztositana  a  nél- 
kül, hogy  akár  az  ország  anyagi  erejét  felemésztené,  akár 
a  hatalmat  nagyravágyási  politikára  bátoríthatná. 

Lehetetlen  még  e  tárgygyal  kapcsolatban  meggyőződé- 
semet ki  nem  fejeznem:  hogy  a  fennforgó  bonyodalmak 
folytán  is  a  nemzetiségi  kérdés  kielégitő  megoldása  a  legé- 
getőbb szükséggé  vált.  Vezérelje  a  nemzet  sorsát  intéző  ha- 
tóságokat az  igaz  testvériség  érzete,  hogy  ez  átkos  viszály 

elhárítására  nem  fukar  kézzel  mindent  megtegyenek,  a  mi 
az  ország  territoriális  épségét  nem  sérti,  s  politikai  egységét 
nem  veszélyezteti. 

Hanem  engedje  a  tisztelt  megyei  közönség  azt  is  meg- 
jegyeznem, hogy  a  nemzetiségi  kérdés  megoldása  csak  az  ál- 
tal nyerhet  állandóságot  és  biztosságot,  ha  Magyarország 
—  mig  egyrészt  saját  területi  épségéhez  és  politikai  egysé- 
géhez tántorithatlanul  ragaszkodik  —  másrészt  őszintén 
barátságos  politikát  követ  azon  szomszéd  fejedelemségek 
irányában,  melyeknek  függetlensége  és  szabadsága  iránt 
román  és  szerbajku  .polgártársainknak,  mint  fajrokonaik- 
nak meleg  rokonszenvet  kell  természetesen  táplálniok. 

Ez  is  egy  igen  fontos  ok,  mely  a  t.  vármegyét  azon 
bölcs  határozatában  megerősítheti,  hogy  az  1848-ki  törvé- 
nyek visszaszerzésére  törekedendik,  mert  csak  akkor  követ- 
hetend  a  nemzet  saját  érdekeinek  megfelelő  internationalis 
politikát. 

Végre :  a  másik  eventualitás,  mely  a  tisztelt  vármegyét 
ezen  hazafias  törekvésében  akadályozhatná,  a  megyei  insti- 
tutio  ősi  hatóságának  megcsonkitása  volna. 

Látom  még  a  távolból  is,  és  leirhatlan  aggodalommal 
látom  sürüdni  a  jelenségeket,  melyek  arra  mutatnak,  hogy 
e  megbecsülhetlen  institutió  épségét  veszély  fenyegeti. 

A  megyéket  még  ugyanazon  törvények  is  az  alkot- 
mány védbástyáinak  nevezik,  melyek  a  parlamentaris  kor- 
mányzatot fellállitották.  Tagadhatlan  bizonyítványa  ez  an- 
nak, hogy  az  1847/8-iki  törvényhozás  a  megyei  institutió 
épségét  a  parlamentaris  rendszer  mellett  is  szükségesnek 
tartotta  s  meg  is  volt  győződve,  hogy  a  kettő  között  semmi 
kiegyenlitési  szükség,  mert  semmi  ellentét  fenn  nem  forog; 
hanem  csak  annak  szüksége  forog  fen,  hogy  a  megyei  szer- 
kezet (organisatió)  a  szabadalmas  alapról  a  népképviseleti 
alapra  tétessék  át. 

Egészen  világos  e  részben  az  1848:  XVI.  t.  ez.  Nincs 
ott  egy  szó  sem  a  megyei  rendszernek  a  miniszteriális  fele- 
lősséggel öszhangzásba  hozataláról,  hanem  csak  a  megyei 
szerkezetnek  a  közszabadsággal  öszhangzásba  hozataláról ;  és 
e  végett  a  megyei  szerkezetnek  népképviselet  alapján  rende- 
zése van  elrendelve,  és  semmi  más ;  legkevésbé  pedig  ható- 
ságának a   miniszteri  kormányzat  kedveért  megcsonkitása. 

Ellenkezik  igen  is  a  megyei  rendszer  a  centralisatió 

7* 


-     100     — 

kárhozhatos  irányával,  de  nem  a  parlamentaris  rendszerrel. 
E  kettő  annyira  nem  rokon  fogalom,  hogy  elég  szétnézni  a 
világon,  miszerint  meggyőződjünk,  hogy  épen  ott  van  cen- 
tralisatió,  a  hol  parlamentaris  rendszer  nincs,  ellenben  a 
hol,  mint  Angliában,  Olaszországban  a  parlamentaris  rend- 
szer valóság,  —  ott  a  mnnicipalis  institutiók  virágzanak,  s  a 
szabad  népek  érzelmeiben  mindenütt  nem  a  centralisationa- 
lis,  hanem  ép  ellenkezőleg  a  decentralisationalis  irány  nyi- 
latkozik. 

Valóban  a  megyei  hatóság  megcsonkitásánál  súlyosabb 
bel  calamitás  alig  is  érhetné  szegény  hazánkat. 

Tudom,  hogy  Biharmegye  lelkes  közönségének  nincs 
ösztönzésre  szüksége,  hegy  e  drága  nemzeti  kincsünknek,  s 
utolsó  reményhorgonyunknak  sértetlen  épsége  felett  gondos 
figyelemmel  őrködjék. 

De  legyen  kegyes  a  tisztelt  közönség  elnézéssel  visel- 
tetni irántam,  hogy  ez  észrevételekre  magamnak  szabadsá- 
got vettem.  Egy  hazáját  önzéstelen  hűséggel  szerető  becsü- 
letes embernek  aggodalmai  azok,  s  hol  tárhatnám  ki  azokat 
nagyobb  bizodalommal,  mint  ezen  tisztelt  megye  előtt,  mely 
engem  becses  leiratában  annyi  kegyességgel  árasztott  el. 

Szabadjon  remény  lenem,  hogy  merészségem  miatt  e 
kegyből  nem  fogok  veszteni,  s  fogadja  a  tisztelt  közönség 
legőszintébb  hálám  kijelentésének  megujitását. 

A  ki  egyébbiránt  a  legmélyebb  hazafiúi  tisztelettel 
maradok  Biharmegye  tisztelt  közönségének. 

Kelt  Turinban,  szeptember  15-én  1867. 

örökre  lekötelezett  alázatos  hü  szolgája 

Kossuth  Lajos  m,  k. 


Ifj.  KOSSUTH    LAJOS 

válasza  kolozsvári  választóinak. 

Tisztelt  választók ! 

A  jog  és  szabadság  védelmében  Nemzetünknek  hosszú 
időn  át  vezéreket  adott  s  jobb  karját  képezett  Erdély  első 
városát  képviselhetni  az  országgyűlésen,  oly  megtiszteltetés, 
melyet  még  azok  is  gazdag  polgári  jutalomnak  tekinthetné- 
nek, kik  a  haza  iránt  hasznos  szolgálatokkal  szereztek  ma- 
guknak érdemeket. 

Tőlem,  kit  az  erőszak  zsenge  gyermekkorom  óta  hon- 
talanságra kárhoztatott,  mind  ekkorig  meg  volt  tagadva  a 
szerencse  ,  hazámnak  csak  a  legkisebb  szolgálatot  is 
tehetni.  — 

Ha  mind  e  mellett  Kolozsvár  városa  tisztelt  választói 
engem  szólitanak  elé  a  távol  alpesek  rejtekéből,  hogy  a 
munkatért,  melyet  idegen  földön,  idegen  állam  szolgálatá- 
ban elfoglalok,  ama  dicsőbb  pályatérrel  cseréljem  fel,  me- 
lyen —  (mint  felhivó  levelükben  magukat  kifejezik)  „édes 
atyám  szelleme  a  sokat  szenvedett  nemzet  érzelmeit  oly  hi- 
ven  tolmácsolta,"  én  azt,  a  mi  e  kitüntetésben  személyes 
lehet,  csak  is  a  névnek  melyet  viselek,  s  e  névhez  csatlako- 
zó várakozásnak  köszönhetem. 

De  én  azt  gondolom  tisztelt  választók,  hogy  ha  e  ki- 
tüntetésben van  is  része  a  kegyeletes  szándoknak  —  vi- 
gaszt nyújtani  atyámnak;  ha  lehet  is  része  a  bátorító  jó 
akaratnak,  mely  az  atyám  iránti  rokonszenvből  egy  serken- 
tő sugári  nevének  örökösére  is  átbocsát:  a  fennforgó  körül- 
mények mégis  igen  szembetűnővé  teszik,  hogy  a  kolozsvári 
választásnak  oly  politikai  értelme  is  van,  mely  minden  sze- 
mélyes tekintettől  független. 

Kétségtelenné  teszi  ezt  az,  hogy  én  még  a  választás 
előtt  táviratilag  hozzám  intézett  kérdésre  határozottan  ki- 
jelentettem ,  miként  én  ugyan  megválasztásomat  a   legna- 


~     102     — 

gyobb  megtiszteltetésnek  tekinteném  —  s  az  minden  bi- 
zonynyal  egy  politikai  manifestatio  jelentőségével  is  birna, 
de  nevemmel  öröklött  elveim  meg  nem  engedik,  hogy  a  jelen 
viszonyok  közt  képviselői  állást  elfogadjak. 

Ez  elhatározásom  tudva  volt  tisztelt  választóim  előtt ; 
s  ha  mégis  engem  választottak  meg,  ezt  csak  oly  czélból  te- 
hették, hogy  nyilvánvalóvá  legyen,  mikint  az  országgyűlé- 
si többség  által  követett  politika  Kolozsvár  városa  választói 
többségének  nézeteivel  salkotmá  nyos  érzelmével  nincs  ösz- 
hangzásban. 

Csak  ez  lehet  a  kolozsvári  választás  értelme.  Egy  ün- 
nepélyes, határozott  jellegű  de  szorosan  a  törvényesség  kor- 
látai közt  tartott  tiltakozás  az,  a  jelen  országgyűlésen  ér- 
vényre, —  de  szeretem  hinni,  csak  is  múlékony  érvény- 
re jutott  politikai  irány  ellen,  mely  a  mellett  hogy 
hazánk  állami  jövendőjét  compromittálta,  Immár  a  belsza- 
badságot  is  veszélyeztetni  látszik, 

E  tiltakozás  értelmét  még  határozottabbá  teszi  azon 
körülmény,  hogy  Kolozsvár  városa  ép  akkor  tisztel  meg 
—  nevemért  —  választásával,  midőn  az  iránt,  kitől  e  ne- 
vet öröklém,  a  kegyeletes  megemlékezés,  bűnnek  kiáltatik 
ki;  s  a  bizalom  nyilatkozata  államfelforgató  izgatás  gya- 
nánt vétetik  üldözőbe. 

Ellévén  határozva  nem  fogadni  el  a  megtisztelő  aján- 
dékot, melylyel  megkináltatom,  a  független  hazafiúi  érzelem- 
nek minden  személyes  tekintetből  kivetkőzött  örömével  üd- 
vözlöm a  kolozsvári  véleménynyilvánulást,  mint  a  nép 
lelkiismeretének  egyik  jelentékeny  revelatióját,  az  időnek 
jelei  között. 

És  azt  hiszem,  nem  egyedül,  nem  is  kevesed  magammal 
vagyok,  ki  azt  ilyen  gyanánt  üdvözlöm,  bár  mi  megkisérte- 
tésekre  látszassék  is  ez  idő  szerint  kárhoztatva  lenni  a  vé- 
lemény szabadsága    Hazánkban.  .  .  . 

A  közösügyi  egyezmény  által  felavatott  uj  államjognak 
a  beligazgatásra  is  visszahatása  nagyon  korán  s  nagyon 
súlyosan  kezd  nyilatkozni. 

Azon  viharra  vonatkozom  tisztelt  választók !  mely 
atyámnak  rendeletileg  notóriussá  nyilatkoztatásával  kez- 
dődve még  folyvást  tart. 

Átzúgott  városokon,  megyéken,  hogy  az  országgyűlési 
terem  szorosan  erőt  gyűjtve,  rést  üssön  a  megyei  intézvény 

ös  falán,  mindent  —   még  az  érzelmeket  is  —  fegyelmezni 
vágyó  miniszteri  hatalom  kényelme  végett. 

És  miután  e  réstörést  „kalpagos  király  képe"  alakjá- 
ban végrehajtotta,  (a  mi  parlamertárisnak  nevezett  kor- 
mánynál valóban  igen  váratlan  jelenet)  most  sokszoros  saj- 
tóperek alakjában  készül  elnyomni  a  véleményszabadságot. 

A  czél  iránt,  melyre  a  vihar  intézve  van,  minden  két- 
séget eloszlatott  az  országgyűlési  többség  tisztelt  vezér  szó- 
noka, midőn  szokott  egyenességével  kimondotta,  hogy  a  leg- 
újabban alkotott  „alkotmányos"  törvények  elleni  izgatást 
meg  kell  akadályozni ;  mert  a  mi  törvény,  azt  tisztelni  kell, 
s  nem  lehet  megengedni,  hogy  gyűlöletet  terjesztve  a  fenn- 
álló törvényes  állapot  ellen  —  az  izgatás  még  „gonoszabbá" 
váljék. 

Nehéz  időket  él  nemzetünk.  Még  nehezebbeknek  néz 
elibe.  Ha  valaha,  most  van  szükség  reá,  hogy  minden  hon- 
polgár, a  ki  a  Haza  sorsa  iránt  érdekkel  viseltetik  tisztában 
legyen  önmagával  a  jog  és  kötelesség,  a  szabad  s  nem  sza- 
bad  iránt ;  s  ne  hagyja  magát  bármi  nagy  hangzatu  szavak 
által  is,  akár  jogainak  gyakorlatában,  akár  kötelességeinek 
teljesítésében  zavarba  hozatni. 

A  legújabban  alkotott  törvények  tekintélyének  emelése 
végett  azok,  alkotmányos  törvényeknek  czimeztetnek.  Nem 
minden  törvény  alkotmányos,  sőt  vannak  alkotmány  elle- 
nes törvények  is.  Ezt,  a  Benthamiták  avult  iskoláját  kivéve, 
mely,  mert  csak  hasznot  ismer,  jogot  nem,  az  alkotmány 
ellenességet  képtelennek  tartja  —  az  államjogtan  európai 
tekintélyei  egyértelmüleg  elismerik;  s  akként  értelmezik: 
hogy  minden  törvény  alkotmány  ellenes,  mely  az  alkotmány 
alapeszméjével  és  szellemével  ellenkezik.  A  magyar  alkot- 
mány szelleme  a  minden  idegen  avatkozástól  ment  önkor- 
mányzat, alapeszméje  pedig  az  1790:  10  ik  törvény  azon 
szavaiban  van  kifejezve,  hogy  Magyarország  semmi  más  or- 
szágnak nem  kötelezett  szabad  és  független  ország.  A  legú- 
jabban alkotott  (közösügyi)  törvények  a  magyar  alkotmány 
ezen  szellemével  és  alapeszméjével  ellenkeznek ;  tehát  nem 
csak  senki  nem  köteles  azokat  alkotmányosoknak  elismerni 
sőt  mindenkinek  joga  van  azokat  alkotmány  elleneseknek 
tekinteni  s  nyilatkoztatni. 

Ez  azonban  semmit  sem  von  le  a  törvény  kötelező  erejéből 
bár  mennyit  levonjon  is  erkölcsi  becséből,  s  az  ebben  gyökere- 

ző  ragaszkodásból.    A  törvény,  legyen  alkotmányos,  legyen 
alkotmányellenes,  mig  törvény,  kötelez. 

De  mire  kötelez  ?  azt  mondják :  tiszteletre.  Én  azt  mon- 
dom :  engedelmességre.  A  ki  mely  országban  él,  annak  tör- 
vényei iránt  engedelmességgel  tartozik.  De  a  ki  a  törvény 
iránti  tisztelet  követelését  az  engedelmesség  kötelességén 
túl  akarná  feszíteni,  az  a  hatalom  terére  lépne.  A  ki  e  tisz- 
telet nevében  azt  követeli,  hogy  alkotmányos  polgár  a  rosz- 
nak  itélt  törvényt  ne  vegye  birálat  alá,  s  ne  igyekezzék 
polgártársait  a  törvény  kártékonyságáról  ,  veszélyessé- 
géről meggyőzni,  miszerint  annak  megváltoztatását  eszkö- 
zölhesse ;  a  ki  ezt  követeli :  az  sért  törvényt,  az  sért  alkot- 
mányt, sérti  a  vélemény  szabadság  elidegenithetlen  embe- 
ri jogát  —  és  lehetetlent  is  akar.  —  Lehet  kényszeriteni, 
az  embert,  hogy  a  póznára  tűzött  Gessler  kalap  előtt  süve- 
get emeljen  ;  —  de  nem  lehet  kényszeríteni;  hogy  tisztelje. 

Hanem  azt  mondják:  hogy  ez  gyűlöletet  terjeszt  a  fenn- 
álló törvényes  állapot  iránt,  ez  izgatás;  s  ezt  meg  kell  aka- 
dályozni. 

Tanácsos  e  nagy  szavakat  igaz  értékükre  leszál- 
lítani. 

Az  izgatás  nem  oly  dolog,  melyet  csak  azért  mert  iz- 
gatás, kárhoztatni  akár  okszerű,  akár  jogos  lenne.  —  Kár- 
hozatossá  csak  az  által  válik,  ha  vagy  czélja,  vagy  eszközei  kár- 
hozatosak.  —  A  rosznak,  kártékonynak,  vagy  épen 
alkotmányellenesnek  itélt  törvény  megváltoztasására  inté- 
zett izgatás,  mig  törvényes  korlátok  közt  mozog,  nem  bé- 
lyegezhető azzal?  hogy  gyűlöletessé  teszi  a  fennálló  törvé- 
nyes állapotot.  Tökéletesen  összefér  az  a  törvény  iránti 
engedelmességgel ;  és  alkotmányos  jog  is,  és  a  békés  ha- 
ladásnak feltétele  is.  Nélküle  vagy  a  holt  múlt  uralkod- 
nék az  élő  jelen  felett,  vagy  a  hatalom  erőszaka  s  a 
forradalom  kénytelensége  között  hányatnék  örökké  a  tár- 
sadalom. 

A  gyakorlati  élet  küzdhomokára  hányatott  száműzött 
észlelésének  telt  serleget  nyújt  az  összehasonlító  tapaszta- 
lás. Én  rövid  életemben  sokáig  éltem  a  szabad  Angliában, 
hol  normális  körülmények  közt  éveket  tölthet  az  ember 
a  nélkül,  hogy  csak  észre  is  venné,  hogy  kormány  is  van ; 
mert  ott  a  törvény,  s  csak  is  a  törvény  uralkodik.  De  ott 
senkinek   sem  jut    eszébe  a  törvény  iránti  engedelmesség 


—     105     — 

nevében  követelni,  hogy  akármely  uj  vagy  régi  törvény  ne 
vétessék  szabad  birálat  alá ;  s  nem  kereszteltetik  bűnnek  a 
rosznak  itélt  törvény  megváltoztatására  intézett  izgatás.  — 
A  parlament  határoz,  de  a  sajtó  kiméletlen  szigorral  bon- 
czolja  a  rosznak  itélt  törvényt ;  —  szövetkezések  alakulnak  ; 
pénz  iratik  alá  az  izgatásra;  szónokok  járják  végig  a  népes 
városokat ;  —  óriás  népgyűlések  hallatják  a  nép  millióinak 
véleményét ;  —  s  mert  ez  mind  szabad,  söt  épen  azért,  mert 
mind  ez  szabad,  a  lázas  izgalom  közepette  az  igy  megtáma- 
dott törvény  iránti  engedelmesség  biztosan  nyugszik  az 
izgalmas  szabadság  karjain. 

A  vélemény  nyilvánítás  ezen  szabadságának  köszön- 
heti Anglia  minden  reformját,  —  ennek  köszönheti,  hogy  a 
világot  rázó  continentalis  forradalmak  érintetlen  hagyták, 
bár  nem  egy    kártékony  törvény  nyomta   a  népnek  vállait. 

Angliában  tudja  a  hatalom,  miképen  a  békés  izgatás 
elnyomásának  következése  csak  az  lehetne,  hogy  a  nép  két- 
ségbe esnék  a  nyomasztó  törvénynek  békés  utoni  megvál- 
toztatása iránt ;  s  a  kétségbeesés,  a  kétségbeesésnek  eszkö- 
zeihez szokott  nyúlni. 

Ezek  igy  lévén,  a  kérdés  csak  az  tisztelt  választők! 
valljon  törvényességi  szempontból  akár  czéljában,  akár 
eszközeiben  kárhoztatható  e  azon  vélemény  -  nyilvánulás, 
melyet  a  kormány  megtámadott. 

Eszközeiben  nem  lehet  kárhoztatható,  mert  szorosan  a 
vélemény  kijelentés  korlátai  közt  tartotta  magát.  Igy  tart- 
va pedig  a  vélemény  szabadság  sem  a  kormány  tekin- 
télyét nem  sérti,  sem  a  köz  renddel  nem  ellenkezik.  —  Én 
Angliában  láttam  a  monarchikus  elvet,  a  keresztény  vallást 
folyvást  megjelenő  időszaki  lapokban  ostromoltatni  ;  —  a 
követek  házát  romlott  testületnek  nyilatkoztatni  ;  — 
láttam  a  fővárost  heteken  át  falragaszokkal  elárasztatni, 
melyekben  a  Hyde  család  egyik  tagja  azt  hirdette,  hogy  a 
trón  őt  illeti,  s  hogy  Victoria  királyné  bitorló ;  —  láttam  a 
tulajdon  eszméjét  communistikus  tanokkal  megtámadtatni ; 
de  láttam  azt  i  s,  hogy  Angliában  sem  kormány,  sem  biró, 
sem  rendőrség  nem  bir  hatalommal  a  véleményt  —  legyen 
az  jó  vagy  rósz,  mig  csak  vélemény  marad,  üldözőbe  venni, 
vagy  vétségnek  nyilatkoztatni.  A  vélemény  tökéletesen 
szabad,  s  a  törvény  mégis  hatalmas,  mint  tán  másutt 
sehol. 

Az  üldözőbe  vett  izgatás  eszközei  tehát  nem  kárhoz  a- 
tosak,  mert  vélemény  nyilvánitásra  szorítkoznak.  A  czél 
pedig  nem  csak  kárhoztatható,  söt  a  legtörvényszerübb,  a  jog 
s  a  küzdés  és  szenvedés  által  a  nép  szive  szivével  egybefor- 
rott 1848-ki  törvényeknek  visszakövetelésében  áll. 

A  tényállás  ez : 

Atyám  a  váczi  levélben  egész  egyszerűséggel  felemii- 
tette —  mondhatom  az  egész  müveit  világ  előtt  ismeretes 
véleményét:  hogy  az  osztrák  ház  uralmát  Magyarország 
függetlenségével  s  önállásával  összeférhetlennek  hiszi. 

De  nem  csak  gondosan  kikerült  minden  szót,  mely  e 
vélemény  mellett  izgatásra  volna  magyarázható,  de  söt  ha 
izgatásról  lehetne  szólani,  egyenesen  ezen  vélemény  ellen 
izgatott,  mert  maga  jelölte  ki  a  módot,  mely ly el  a  vélemény 
megczáfolható ;  és  kimondotta,  hogyha  az  1848-ki  törvények 
helyre  állítatnak  s  megtartatnak,  a  magyar  nemzet  kielégí- 
tettnek érzendi  magát,  bár  mi  legyen  is  atyám  véleménye. 

És  valóban  ugy  a  váczi  levélben,  mint  többi  nyilatko- 
zataiban soha  sem  az  incompatibilitás  szempontjából,  hanem 
mindig  az  1848-ki  törvények  szempontjából  taglalgatta  a 
közösügyi  egyezményt,  s  ezek  mellett  izgatott,  ha  már  iz- 
gatásról lehet  szólani. 

Mi  lenne  az  1848-ki  törvények  helyreállításának  kö- 
vetkezése atyámra  s  reánk  fiaira  nézve,  kik  elveit  szintoly 
benső  meggyőződéssel,  mint  férfias  határozottsággal  ma- 
gunkénak valljuk  ?  megnyitná-e  számunkra  szeretett  hazánk 
kapuját, vagy  megörökítené  hontalanságunkat?  erre  szólani 
nem  e  helyre  tartozik,  de  annyit  jogosítva  vagyok  állítani 
hogy  midőn  az,  ki  a  függetlenségi  nyilatkozatot  indítvá- 
nyozta, az  1848-ki  törvényekhezi  ragaszkodást  ajánlja  a 
nemzetnek,  ezzel  az  önlegyözésnek  oly  áldozatát  tette  a 
közvélemény  jelen  hangulatának  oltárára,  hogy  elismerés- 
re lehetett  volna  számítani  azon  országgyűlési  többség  ré- 
széről, mely  az  1848-ki  alkotmányhoz,  s  Ausztria  irányában 
a  personalis  unióhoz  ragaszkodás  programmjával  lett  meg- 
választva. 

Ez  elismerés  helyett  atyám  notóriussá  lett  decretálva 
és  elkövetkezett  a  miniszteri  mindenhatóság  hadjárata  Eger 
városa  s  Hevesmegye  ellen,  a  mint  tudva  van.  —  Egysze- 
rű bizalom  szavazat  esete  forgott  fenn,  nem  valamely  gya- 
korlati horderővel  biró  ellenzés,  mely  a  kormányzat  bár- 

mely  kis  kerekét  is  megakasztotta  volna ;  —  s  a  kormány 
még  is  nem  tartózkodott  törvénykivüli  állapotba  helyezni 
Heves  vármegyét. 

A  belügyminiszter  azzal  indokolta  a  képviselőház 
előtt  ezen  erőszakos  eljárást,  hogy  Eger  városa  bizalmi 
nyilatkozatában,  helyeslését  fejezvén  ki,  kivétel  nélkül  mind- 
azok iránt  a  mik  atyám  különböző  nyilatkozataiban  foglal- 
tattak, ez  által  azon  következtetésre  nyújtott  alapot,  hogy 
atyám  incompatibilitási  elvét  is  magáévá  tette. 

Az  események  változatai  közt  egy  nap  elmossa  a  má- 
siknak emlékezetét.  —  Ha  valaki  a  képviselő  urak  közül 
felolvastatta  volna  az  igy  kárhoztatott  egri  levelet:  vilá- 
gossá lett  volna  a  képviselőház  előtt,  hogy  a  belügyminisz- 
ter úr  bokros  foglalatossági  által  akadályozva  tán  nem  ért 
reá  az  egri  levelet  maga  elolvasni,  mert  hivatalos  védnyi- 
latkozatának  egyetlen  egy  szava  sem  egyezik  meg  a  tény 
állással. 

Eger  városa,  atyámnak  saját  lelkiismeretéből  meritett 
okai  által  meggyőzetve ,  megnyugvását  jelenté  különben 
sajnálattal  értett  határozata  iránt,  hogy  a  jelen  viszonyok 
közt  a  hazába  vissza  nem  tér ;  —  hanem  politikai  elveknek 
akár  kivétellel,  akár  kivétel  nélkül  helyesléséről  az  egész 
levélben  egyetlen  egy  árva  szó  sincs,  —  nem  csak,  de  sőt 
az  egyetlen  politikai  tárgyú  kifejezés,  mely  az  egész  levél- 
ben fellelhető,  annyiból  áll,  hogy  Eger  városa  hite  szerint 
„az  1848-ki  törvényekben  van  letéve  hazánk  nagysága  és 
jövője." 

Már  pedig  ép  e  törvények  azok,  melyek  a  végett  al- 
kottattak, hogy  az  osztrákház  uralkodása  hazánk  függet- 
lenségével és  önállásával  összeegyeztessék. 

És  azon  város,  mely  —  jól  vagy  roszul  mindegy  — 
ezen  összeegyeztetésben  hiszi  letéve  lenni  hazánk  nagysá- 
gát es  jövőjét  —  ép  ezen  város  s  ép  akkor,  midőn  e  hitet 
fejezi  ki,  vádoltatik  azzal,  hogy  alapot  nyújtott  azon  követ- 
keztetésre, miszerint  atyám  incompatibilitási  elvét  magáé- 
vá tette. 

A  dolog  igen  világos,  tisztelt  választók !  nem  az  incom- 
patibilitási hitnek  egyszerű  kijelentése  keltette  fel  a  zúgó 
vihart,  —  mert  az  értelemben  nem  történt  semmi  izgatás, 
—  hanem- felkeltette  az  1848-ki  törvényeket  visszakövetelő 

közvélemény,    mely  atyám  levelei  után  mind  hangosabban 
és  hangosabban  nyilatkozott. 

A  48-ki  törvényeket  nem  kedvelik  Bécsben,  mint  nem 
kedvelték  48-ban.  A  közösügyi  egyezmény  politikai  füg- 
gésbe tette  Bécstől,  a  magát  függetlennek  (mint  törvény - 
szerint  kellene)  még  csak  nem  is  nevező  királyi  miniszté- 
riumot. —  A  függés  kifelé  (nem  szeretem  mondani  felfelé) 
hatalom  tüntetéssel  szokta  magát  kárpótolni  lefelé.  — 
Ürügyöt  kerestek,  s  jobb  hiányában,  atyám  váczi  levelét 
vették  ürügyül,  hogy  az  1848-ki  törvényekről  lemondani 
nem  akaró  közvélemény  eleven  röptének  szárnyát  szegjék ; 
mert  érzik,  hogy  mig  e  közvélemény  el  nem  némittatik, 
a  közösügyes  államjog  nem  fog  gyökeret  verni  a  nép  ér- 
zelmeiben. 

Nem  is  fog  verni  soha,  még  elnémitás  mellett  sem.  Az 
elnémitás  nem  kiirtás.  A  nemzet  egyetemes  szivének  mint 
egyes  emberének  vannak  szentélyei,  melyekhez  nem  fér  a 
hatalom.  —  A  magyar  nemzet  soha  sem  fog  megnyugodni  a 
gondolatban,  hogy  az  Árpádok  hona  az  osztrák  birodalom  kie- 
gészitó  felévé  sülyedjen  alá.  Lehetetlen,  hogy  megnyug- 
hassék. 

Gyermek  korom  óta  kiszakítva  a  nép  köréből,  melyek- 
hez a  honbóli  eltávoztatás  utolsó  emléke  kegyeletes  hálával 
köt,  távol  hazámtól  is  elevenen  lüktet  mellemben  a  magyar 
nép  szivéből  egy  érverés.  Én  érzem,  hogy  a  magyar  nemzet 
e  lesülyedésben  meg  nem  nyughatik. 

S  fájlalva  a  jelent,  de  bizva  a  jövendőben,  remény  lem, 
hogy  sem  ama  nagy  szavak,  miknek  valódi  értékükre  leszál- 
lítását megkisértertem,  sem  a  hatalom  komor  tekintete, 
nem  fogják  nemzetemet  megcsorbitott  joga  visszakövetelé- 
sétől elriasztani. 

A  hontalanság  és  családi  köröm  befolyása  alatt  epe- 
déssé  magasult  honszeretet  érdekeltségével  lesem  az  időknek 
biztató  jelenségeit.  Nem  hiányzanak. 

A  kormány  hütlenségi  biinrészeségnek  kiálltotta  ki 
az  atyám  iránti  bizalmat ;  s  Kolozsvár  városa  azzal  felel, 
hogy  atyám  neveért  engem  tisztel  meg  választásával. 

A  országgyűlés  többsége  helybenhagyásával  pecsételi 
meg  a  proscriptiót,  melyet  a  magyar  kormány  atyámra  ki- 
mondott, s  Pécs  városa  azzal  felel,  hogy  atyámat  választja 
meg. 

Ami  csekély  személyemet  illeti  tisztelt  választók!  én 
Magyarország  s  nem  az  osztrák  birodalom  polgárává  szület- 
tem, és  azzá  lenni  nem  is  fogok. 

A  kiket  e  honpolgár  sági  átalakitás  a  hazában  ért,  s 
küzdöttek  ellene,  a  mint  lehetett,  azok  helyesen  cseleksze- 
nek, ha  helyükön  maradnak ;  mert  maradhatnak  a  nélkül, 
hogy  ez  átváltoztatásba  bele  nyugodni  látszassanak. 

De  ha  én  ez  átváltoztatást  kulcsnak  fogadnám  el,  mely 
számomra  a  hon  zárt  ajtaját  megnyitja,  —  polgári  életem 
kiindulásául  kellene  a  közösügyi  törvényeket  elfogadnom. 

Érjen  jó,  érjen  balszerencse,  én  nem  fogadom  el.  In- 
kább a  számkivetést. 

A  képviselőház  többsége  ha  nem  formaszerint  is,  de 
lényegben  teljesíttette  atyám  jóslatát  a  proseriptió  felől. 

Nekem  az  országgyűlésen  helyem  nem  lehet.  Ha  már 
volt  volna  is,  elhagynám;  elhagynám  e  szavakkal:  proseri- 
báljatok  engem  is,  mert  az  elvek  miket  proscribáltok,  az 
enyhnek  is. 

Én  Kolozsvár  városa  általi  meg  választatásomban 
figyelmeztetést  látok,  mikint  megváratik  tőlem,  hogy  atyám 
elveinek  hive  leszek.  S  én  tisztelt  választóim  kezeibe  teszem 
le  a  fogadást  hogy  az  leszek,  tettre  kész  ha  lehet,  szenvedés- 
re ha  kell,  mikint  ő  maga ;  —  önzéstelenül,  tantor íthatla- 
nul  mindenkoron. 

Az  első  bizonyitvány,  melyet  hűségemről  adni  hivitva 
vagyok,  áldozattal  jár ;  —  de  megadom  —  mert  kötelesség. 

Kolozsvár  városa  országgyűlési  képviseletét  a  jelen 
viszonyok  közt  el  nem  fogadom. 

Hogy  el  nem  fogadhatni  fáj,  nem  tagadom:  de  enyhü- 
lést keresek  tisztelt  választóim  elvi  ^következetességében; 
biztosan  remélve,  hogy  olyanra  fogják  a  nekem  nyújtott 
bizalmat  ruházni,  kitől  azt  várják,  a  mit  tőlem  vártak,  s  ki 
e  várakozásnak  több  tehetséggel,  de  nem  kissebb  hűséggel 
fog  megfelelni,  mint  én  tettem  volna. 

Fogadják  irántam  mutatott  nagy  kegyességükért  örök 
hála  érzetem  biztositását. 

Kelt  Susában,  Olaszhonban  november  hó  24-én  1867. 

Ifj.  Kossuth  Lajos  Tivadar,  s.  fc. 

